
oamenii sunt răi va fi extrem de credincios faţă de cel ce 
i-a oferit un adăpost şi va fi întotdeauna suspicios faţă de 
oamenii străini şi, în consecinţă, un paznic incoruptibil. 

In momentul în care ne-am hotărît să adoptăm un 
câine adult trebuie să fim pregătiţi. Dacă îl luăm dintr-o 
instituţie de protecţia animalelor, ceea ce este de dorit, el 
va fi luat vaccinat, deparazitat şi sterilizat şi cu un contract 
de adopţie care stipulează obligaţii din partea celui care dă 
un câine în adopţie, cât şi din partea celui care îl adoptă. 
Cel care îl dă în adopţie are obligaţia să dea un câine 
sănătos şi să-l primească înapoi dacă nu se adaptează în 
familie, iar familia care îl adoptă are obligaţia să-i ofere 
condiţii de viaţă corespunzătoare şi să permită controlul 

periodic al modului în care este întreținut câinele. 

Familia sau persoana care adoptă un animal trebuie să 
aibă o situație materială care să poată asigura întreținerea 
câinelui, precum şi îngrijirile medicale necesare în 
decursul vieţii. Cum cei mai mulţi amatori sunt întotdeauna 
copiii, în aceste cazuri este obligatoriu acceptul părinţilor şi 
uneori şi al bunicilor dacă locuiesc împreună. 

Dacă adopţia se face de pe stradă, cum se întâmplă 
de cele mai multe ori, atunci după câteva zile va urma 
vizita la doctor pentru un consult general, vaccinare şi 
deparazitare. Trebuie să ne gândim foarte serios, dacă 
iubim animalele în general, că dacă animalul pe care l-am 
ales a rămas pe stradă, probabil că şi progeniturile lui vor 
avea aceeaşi soartă şi atunci trebuie să hotărîm cât mai 
repede sterilizarea acestuia. 

Această intervenţie chirurgicală, în condiţiile actuale, 
nu reprezintă o problemă mare, nici de ordin medical şi 
nici de ordin material. Mulţi sunt încă împotriva acestei 
operaţii pe care o socotesc împotriva naturii. 

Eu consider că este mai împotriva naturii să laşi câinii 
să rătăcească pe străzi, în căutarea unui stăpân, murind 
de foame şi de sete. Aşa cum ne-am obişnuit cu castrarea 
pisicilor ne vom obişnui şi cu castrarea câinilor. 

Un domn care locuieşte la Tel-Aviv, şi care este foarte 
interesat moral şi material de soarta câinilor din Bucureşti, 
mi-a relatat că aceeaşi situaţie era cu pisicile din Tel-Aviv: 
municipalitatea a început să le otrăvească, dar la 
protestele violente ale iubitorilor de animale, care au ieşit 
în stradă şi şi-au manifestat indignarea în faţa primăriei, 
s-a renunţat. Municipalitatea, pe cheltuiala ei, a prins toate 
pisicile, le-a sterilizat, le-a întors în teritoriul de unde 
fuseseră luate cu un colier fix, care atesta castrarea lor. 
Sigur că, în timp, aceste pisici au murit de bătrâneţe şi 
situaţia s-a rezolvat. Acum este o problemă ca în Tel-Aviv 
să mai găseşti un pui de pisică, iar doritorii de pui de pisici 
trebuie să se adreseze crescătorilor sau magazinelor. 


Dr. RUXANDRA NICOLESCU 


pentru Handicapaţi) care pregăteşte 
câini destinaţi pentru vindecarea sau 
reintegrarea socială sau pentru 
uşurarea vieţii diferitelor categorii de 
handicapaţi. 

- Pe când şi la noi o preocupare a 
medicilor psihiatri şi a altor specialişti 
pentru terapie simplă şi eficace cu 
ajutorul animalelor? 

Până atunci, oferiţi copilului dum- 
neavoastră animalul de care are 
nevoie! 


e Carmen lonescu din Bucureşti. 
Regret că te-ai chinuit atâta vreme să 
mă găseşti. Noroc cu revista Ştiinţă şi 
tehnică! De când a apărut cartea, nu- 
mărul meu de telefon, prin grija 
Romtelecomului, s-a schimbat. Dar 
tu, ca şi alţi cititori ai revistei care au 
probleme, îmi puteţi scrie pe adresa: 
Str. Carol Davila nr. 8, sector 5, 
Bucureşti. 

Carmen este elevă, are o pisicuţă 
tigrată de doi ani şi necazuri mari cu 
părinţii pentru că pisica îşi ascute 


ghearele pe mobilă şi a produs dis- 
trugeri mari atât pe partea de lemn, 
cât şi pe cea de stofă. 

Dragă Carmen, păcat că nu m-ai 
găsit la timp, pentru că schimbarea 
mobilierului în perioada de tranziţie 
este o mare problemă. Acest com- 
portament al pisicii nu este patologic, 
aşa cum spun părinţii tăi, este 
absolut natural. Pisica are nevoie de 
gheare ascuţite pentru vânătoare, 
pentru a se putea urca în copaci şi 
pe garduri. Acest instinct s-a păstrat, 
deşi pisica trăieşte în apartament. 

Există o soluţie simplă şi foarte 
eficientă: un trunchi de copac cu 
înălţimea de 80-1 000 cm, în funcţie 
de lungimea pisicii când stă cu labele 
din faţă întinse, rezolvă problema. 
Important este ca acesta să aibă 
baza mare ca să nu se răstoarne 
atunci când pisica îşi ascute ghea- 
rele. Un trunchi de copac poate fi, 
dacă este bine ales, un colţ foarte 
frumos într-o casă, mai ales dacă are 
şi o plantă verde deasupra. Şi astfel 


pisica va avea unde să-şi “facă” 
ghearele fără să ne deranjeze. 

Apropo de acest subiect, trebuie 
să vă spun că, în unele ţări din vest 
care se erijează în mari protectoare 
ale animalelor, pisicuţelor li s-a tăiat 
ultima falangă, cea pe care este 
fixată unghia, deci au fost mutilate 
pentru a nu mai avea unghii. În Sta- 
tele Unite ale Americii s-a inventat 
altă operaţie mutilantă: se secţio- 
nează tendonul muşchiului care 
trage gheara (pisica are gheare re- 
tractile), unghia atârnă moartă, iar 
animalul nu mai poate să zgârie şi 
nu-şi mai poate folosi degetele. Evi- 
dent că societăţile de protecţia 
animalelor au luat atitudine împotriva 
acestor mutilări cărora li s-a făcut 
mare reclamă şi acum se practică 
din ce în ce mai rar şi sperăm că se 
vor interzice în curând. Este oricum 
“o modă” care nu a prins. 

SFATURI PRACTICE 
PENTRU CULTIVATORII DE CIUPERCI 


Editura Ştiinţă & Tehnică va lansa în curând cartea care poartă titlul de mai sus. Ea se 
adresează tuturor celor interesați să îşi completeze veniturile - sau hrana zilnică - prin cultivarea 
ciupercilor. Autoarea cărții (ale cărei articole le-aţi putut citi în numerele anterioare ale revistei 
noastre) nu se află la prima apariţie editorială de acest fel. Domnia sa a mai publicat la Editura 
Ştiinţifică lucrarea “Ciuperci şi preparate culinare cu ciuperci”, care s-a bucurat de un binemeritat 
succes. Cei ce doresc să aibă în bibliotecă această carte au o cale sigură de a o face: trimiteţi o 


comandă pe adresa noastră şi cartea vă va fi expediată 


Pleurotus sp. 


În ţara noastră cultura ciupercilor 
Pleurotus sp. a început în anul 1972, 
secondând-o pe cea de şampinion - 
Agaricus bisporus. 

Importanţa cultivării lor constă în 
faptul că substanţele nutritive pe care le 
conţin le realizează pe seama unor ma- 
teriale cu valoare energetică scăzută 
sau aproape nulă (deşeuri celulozice). 

Ciupercile şi mai ales cele comes- 
tibile se caracterizează printr-un con- 
ținut ridicat în proteine, fiind conside- 
rate un aliment complet, care mai 
înglobează glucide, vitamine, săruri 
minerale şi lipide. 

Bureţii prezintă calităţi importante 
de păstrare în saramură, oţet, ulei, 
untură, suc de roşii, precum şi prin 
uscare şi congelare. 

Ciupercile Pleurotus, denumite 
bureţi, cuprind patru specii ce se pot 


un mic fragment din forare. 


cultiva în țara noastră în diferite 
perioade ale anului. Mai frecvent se 
cultivă P. ostreatus, denumit şi păs- 
trăvul de fag sau buretele vânăt, şi P. 
florida - buretele sau păstrăvul crem 
sau roşiatic. Mai nou, în ultimii ani au 
fost introduse în cultură încă două 
specii: P. sajor - caju sau buretele 
brun şi P. cornucopiae, buretele gal- 
ben sau buretele cornet. 

Tehnologia de cultură prezentată 
în continuare este comună celor patru 
specii, cu mici diferenţe în ceea ce 
priveşte factorul temperatură, ce face 
parte din condiţiile de microclimat. 


Descrierea ciupercilor 
Pleurotus 
Păstrăvul de fag prezintă pălăria 
aşezată asimetric față de picior, cu 
suprafața netedă, de culoare cenușiu 
închis, negru-violaceu (în faza de pri- 


Reţete cu materiale care se găsesc (cu preponderență) în mediul urban (%) 


rin poştă. In cele ce urmează reproducem 


mordii) şi până la vânăt cenușiu spre 
crem, la maturitate. Diametrul pălăriei 
este cuprins între 5-6 cm, putând ajun- 
ge până la 25 cm. Apare în buchete ce 
pot depăşi chiar 3 kg în greutate, cu 
pălăriile suprapuse, cu punct de 
creştere comun. Piciorul este de culoa- 
re gri deschis, cu lungimea cuprinsă 
între 1-2 până la 20 cm, iar grosimea 
de 1-5 cm. La maturitate piciorul devi- 
ne tare, celulozic şi se elimină de la 
consum. Se poate cultiva atât pe sub- 
strat celulozic, cât şi pe diferiţi butuci 
din esențe de lemn foioase. 

Păstrăvul roşiatic, după cum îi 
spune şi numele, are pălăria de 
culoare crem-roşiatic, alb-cenuşiu 
sau gălbui-crem. Apare de asemenea 
în buchete, prezentând dimensiuni 
mai reduse faţă de precedentul. 


Buretele brun este de culoare bru- 
nă, pălăria are forma unei cochilii de 

scoică, apare mai frecvent solitar, cu di- 
mensiuni în jur de 9-12 cm în diametru, 
cu piciorul scurt, de 1-3 cm lungime. 


Buretele cornet este de culoare 
galben ca lămâia până la crem 
deschis, carpoforii având la apariţie 
forma unui cornet, care la maturitate 
devine plat. Pălăriile sunt mici, cu 
diametrul de 4-10 cm, numeroase 
într-un buchet, de până la 40-50 bucăţi. 
Piciorul este alb, iung de cca 5-10 cm 
şi subţire de 1-2 cm în diametru. 

Dimensiunile, forma şi culoarea 
ciupercilor sunt influențate de sub- 
stratul utilizat şi de condiţiile de 
microclimat din ciupercărie. 


P. ostreatus şi P. cornucopiae se 
întâlnesc şi spontan în pădurile din 
ţara noastră şi sunt comestibile. 


Perioadele executării culturii 


Bureţii se pot cultiva în două sis- 
teme de cultură: gospodăresc, exten- 
siv sau clasic - folosind spaţiile exis- 
tente, neutilizate în alte scopuri şi fără 
mari investiţii - şi în sistem intensiv- 
industrial, în spaţii special construite 
sau existente deja şi amenajate în 
acest scop. 

In sistem gospodăresc, pentru a 
economisi energie (necesară încălzirii 
iarna sau pentru răcire vara), cele 
patru specii de Pleurotus se pot culti- 
va în diferite perioade din an astfel: P. 
ostreatus din septembrie şi până în 
aprilie, iar celelalte trei specii din mar- 
tie-aprilie până în luna iunie şi din 
septembrie până în noiembrie. 


Spațiul de cultură 


Pentru cultură se poate folosi 
orice spaţiu, mare sau mic, ce 
îndeplineşte minimum de condiţii. Se 


poate desfăşura cultura şi în aer liber 
sau umbrare, liziere de pădure, dar 
randamentul în ciuperci va fi sporit în 
spaţiile închise unde condiţiile de 
microclimat se menţin în jurul valorilor 
optime. Spaţiul de cultură va trebui să 
îndeplinească următoarele condiţii: 


- să se afle în apropierea unei 
surse de apă potabilă sau instalaţia 
să funcţioneze chiar în interiorul 
spaţiului de cultură; 

- să pătrundă lumina naturală sau 
să existe instalaţie electrică pentru 
suplimentarea acesteia; 


- să se menţină o temperatură cât 
mai constantă, iarna de 14-20*C iar 
vara să nu depăşească 30°C; ` 

- să permită aerisirea prin 
ventilaţie liberă sau dirijată (cu venti- 
latoare), pentru spaţii ce depăşesc 
suprafaţa de 10-15 mp de cultură; 

- să permită curăţarea, spălarea şi 
dezinfectarea după fiecare ciclu de 
cultură. 


Pregătirea spațiului 
de cultură 


Inainte de introducerea materi- 
alelor celulozice însămânţate, spaţiile 
de cultură se repară, se curăţă de 
resturi agricole, se spală şi se igie- 
nizează. lgienizarea constă în derati- 
zare şi dezinsecţie şi tratarea cu o 
soluţie dezinfectantă (50 g sodă calci- 
nată la 1 | apă) sau cu Formalină 40 
(20 ml la 1 | apă). Pereţii şi par- 
doseala se văruiesc, adăugându-se 
în zeama de var 20-30 g sulfat de 
cupru la 1 | emulsie. Mai nou se pot 
utiliza şi noile produse pesticide, 
având grijă să se combine un fungicid 
cu un insecticid. Dezinfectarea 


Reţete cu materiale care se găsesc (cu preponderență) în mediul rural (%) 


spaţiului este obligatorie după fiecare 
ciclu de cultură, indiferent dacă aces- 
ta este mai vechi sau nou construit şi 
indiferent dacă cultura desfiinţată a 
prezentat sau nu boli şi dăunători. 


Amenajarea spaţiului de cultură 
constă în: 


- instalaţie electrică de 220 V, cu 
becuri obişnuite sau tuburi cu vapori 
de mercur de 40 W, amplasate la dis- 
tanţa de 2-3 m între ele; 

- instalarea ventilatoarelor de 
admisiune a aerului proaspăt şi de 
evacuare a aerului viciat încărcat cu 
dioxid de carbon; capacitatea ventila- 
toarelor se calculează în funcţie de 
suprafaţa de cultură şi de producţia 
preconizată; în perioada recoltărilor 
ventilaţia va atinge 8-10 schimburi de 
aer pe oră pe metru pătrat de cultură; 


- instalarea de rafturi sau stelaje, 
mobile sau fixe, suprapuse, unde 
condiţiile o permit, cu scopul extin- 
derii suprafeţei de cultură; la 
montarea acestora se va ţine seama 
de cerinţele ciupercilor Pleutorus sp. 
privind iluminatul; 


- instalaţie de apă potabilă cât mai 
aproape de ciupercărie, cu debit con- 
stant, aceste ciuperci solicitând o 
umiditate a aerului în jur de 75-80% 
pe toată perioada ciclului de cultură. 


În tabelele 1 şi 2 sunt prezentate 32 
rețete de substraturi pentru cultură. 


Ing. IOANA TUDOR, 
Institutul de Cercetări pentru 
Legumicultură şi Floricultură 

Un joc în premieră: AFTERLIFE 


trezi peste noapte şi în loc de 

un simplu muritor ai fi chiar 
Dumnezeu? Dacă nu, atunci ar fi bine 
să o faci deoarece în clipa în care în 
mâinile tale va ajunge jocul Afterlife te 
vei afla în această inedită postură. 

Fiind până la data scrierii acestui 
articol ultima apariţie, LucasArts 
Afterlife este şi cea mai inedită dintre 
acestea, până acum nimeni şi absolut 
nimeni nefăcând un joc care să te 
pună în cea mai înaltă postură de 
conducere. 

Dacă această scurtă introducere 
nu v-a convins despre posibilităţile 
acestui joc atunci, înainte de a citi 
continuarea prezentării, aflaţi că 
Afterlife este creat de nimeni altul 
decât Mike Stemmle, cel ce a dat 
viaţă superbului Sam & Max Hit The 
Road pe care bănuiesc că mulţi dintre 
voi au avut plăcerea să-l joace. 

Aici nu va mai trebui să constru- 
ieşti camioane, să conduci o echipă 
de fotbal sau să te lupţi cu nave cos- 
mice, ca în alte jocuri de strategie, ci 
va trebui să faci ceva mai mult decât 
interesant: să trimiţi suflete în Rai sau 
în lad (în funcţie de cum s-au com- 
portat pe Pământ proprietarii lor), să 
le pedepseşti sau feliciţi, să ai grijă de 
sufletele pierdute şi să îi reîncarnezi 
pe cei ce cred în aşa ceva. Mai pe 
scurt, trebuie să faci ceea ce orice 
Dumnezeu ar face, adică să satisfaci 
nevoile fiecărui suflet în parte. 

Crearea unui Rai şi a unui lad 
perfect nu este o misiune simplă, a 
păstra sufletele fericite fiind mult mai 
greu decât pare la prima vedere. 
Numărul sufletelor care vin să-şi 
caute fericirea este virtual nelimitat, 
deci jucătorul va avea în permanenţă 
o provocare în plus, jocul neputând 
deveni plictisitor. 


T e-ai gândit cum ar fi dacă te-ai 


La începutul jocului vei vedea 
două planuri, unul cu râuri albastre, 
reprezentând Raiul, şi unul cu râuri 
roşii, care reprezintă ce a mai rămas, 
adică ladul. Intre ele se află planeta 
de unde de-a lungul întregului joc vor 
veni sufletele care te vor întreţine în 
mod neaşteptat de plăcut. Fiind foarte 


aproape de planetă, Raiul şi ladul pe 
care le vei crea vor fi primele căutate, 
însă sufletele nu vor sta în ele dacă 
modul în care le vei organiza nu le va 
satisface şi se vor muta în alte 
Afterlife-uri. 

Raiul, respectiv ladul nu sunt pri- 
vite ca “veşnicele plaiuri ale vânătorii” 
sau mai ştiu eu cum, ci ca un fel de 
orăşele pe care tu trebuie să le con- 


HEAVEN 


duci cum te descurci mai bine. Ca la 
orice orăşel, prima misiune din joc va 
fi să construieşti o poartă unde 
sufletele să se identifice şi să-şi “re- 
zerve locuri”. Ulterior, vor fi necesare 
drumuri, din ce în ce mai multe şi mai 
mari pe măsură ce numărul sufletelor 
va începe să crească, la capătul că- 
rora vor fi obişnuitele clădiri. 

Acestea nu depăşesc ca număr 
250, deci nimeni nu poate spune că 
se va plictisi până când le va construi 
pe toate. Fiind, cum am mai spus, 
creat de Mike Stemmle, un om cu 
deosebit simţ al umorului, în joc - prin- 
tre clădirile ce au ca destinaţie pedep- 
sirea sau recompensarea sufletelor - 
se află şi câteva foarte interesante, 
gen Disco Inferno sau Hellrose 
Palace. Clădiri noi vor putea fi dispo- 
nibile spre construcţie, o dată ce 
numărul sufletelor depăşeşte o anu- 
mită barieră; de exemplu vei putea 
construi un dom al dragostei numai 
după ce sufletele vor fi mai nume- 
roase de 1 milion. 

În cazul în care dai peste nişte 
suflete mai “interesante” de-a lungul 
jocului, poţi profita de ele pentru a le 
trimite la centre de antrenament de 
unde îţi vei crea propriii tăi îngeri sau 
demoni. 

Cum este de aşteptat, datorită 
subiectului jocului, Afterlife va avea o 
coloană sonoră bogată și destul de 
selectă, de pe afiş nelipsind: Sim- 
pathy for the Devil, Stairway to Hea- 
ven sau Highway to Hell. 


Datorită numeroaselor sunete, 
imagini etc., jocul nu va putea fi 
cumpărat decât pe CD-ROM, atât în 
format DOS, cât şi WINDOWS 95. 


CAMIL PERIAN 


E sro Ie 


TURTUCAIA 


(Urmare din pag. 19) 


Ele aduc victoria Grupului de 
armate Mackensen. Pierderile româ- 
neşti se cifrează la aproximativ 160 
de ofițeri şi 6 000 de soldaţi morţi şi 
răniţi, la 480 de ofiţeri şi 28 000 de 
soldaţi făcuţi prizonieri şi la aproape 
100 de tunuri de diferite calibre, 60 de 
mitraliere şi o mare cantitate de muni- 
ție, echipament şi hrană. Şi pierderile 
atacatorilor au fost însemnate, ei 
pierzând aproape 25% din întregul 
efectiv angajat în lupte. 

La vremea respectivă - ca şi câtva 
timp după aceea - s-a acreditat ideea 
că înfrângerea suferită la Turtucaia 
de armata română a fost o “catastrofă 
naţională”. Graba cu care s-a făcut 
această afirmaţie s-a datorat unei 
stări emoţionale deosebite, faptului că 
era prima înfrângere importantă a 
armatei române în nici trei săptămâni 
de război, iar pierderile suferite - neo- 
bişnuite până la acel moment - şi dis- 
tanța mică între zona de operaţii şi 
Bucureşti, capitala României (60 km), 
a creat o anume stare de psihoză în 
rândurile populaţiei civile, alimentată 
mai ales de zvonuri. 

Ulterior, analizându-se cu obiec- 
tivitate întreaga situaţie, s-a formulat 
o concluzie realistă: a fost o înfrân- 


gere deloc de neglijat, care a influ- 
enţat în mare măsură deciziile ulte- 
rioare ale Statului Major român şi 
chiar mersul luptelor din Transilvania. 
Ea s-a datorat, în primul rând, unei 
insuficiente instruiri a trupelor şi a 
corpului de ofiţeri, majoritatea pro- 
veniţi dintre rezervişti proaspăt mobi- 
lizaţi şi deci nefamiliarizaţi cu reali- 
tăţile războiului. Aşa se explică lipsa 
de comunicare dintre unităţi, modul 
greşit de amplasare a gurilor de foc şi 
a reţelei de fortificaţii în unele sec- 
toare, modul haotic în care erau pur- 
tate contraatacurile, precum şi lipsa 
de curaj şi decizie a trupei şi coman- 
danţilor. Referindu-se la combativi- 
tatea acelor trupe de rezervişti, majo- 
ritatea oameni de peste 40 de ani, 
istoricul C. Chiriţescu a consemnat în 
Istoria războiului pentru reîntregirea 
României: «Se povestesc multe 
episoade jalnice din luptele la care au 
luat parte (...). Astfel, în faţa inamicu- 
lui care înainta, se închinau prin 
adăposturi, rugându-se lui Dumnezeu 
cu cuvintele “Opreşte-i, Doamne”. 
Intr-un loc au fost găsiţi (...) într-o 
tranşee, pitiţi în fundul şanţului şi tră- 
gând din când în când focuri în sus; 
fiind întrebaţi ce fac acolo, au răs- 
puns: “Mai tragem şi noi, să-i spe- 
riem, bată-i Dumnezevw”». 

O analiză lucidă, realistă a făcut 
luptelor de la Turtucaia, în 1921, ge- 
neralul Hârjeu în lucrarea Studii şi 
critice militare care ne scuteşte de 


alte comentarii: “Apărarea a fost cu 
desăvârşire descusută: legătura de 
sus în jos şi de jos în sus între co- 
mandanţii de sectoare şi comandan- 
tul apărării nulă; legătura între 
comandamentele sectoarelor, care, în 
lipsa celei dintâi, putea asigura o 
oarecare legătură de acţiune, nu a 
existat. Acţiunea comandantului asu- 
pra conducerii operaţiunilor nu s-a 
manifestat deloc. Măsuri de pre- 
vedere nu au fost luate şi, ceea ce 
încununează totul, când dezno- 
dământul fatal s-a apropiat, e că nici 
o măsură nu s-a luat (...) Coman- 
dantul apărării (generalul C. Teodo- 
rescu - n.n), părăsind câmpul de 
luptă, când lupta nu se isprăvise, fără 
a trece cel puţin altuia comandamen- 
tul său, a lăsat trupele apărării să se 
descurce fiecare cum va putea, 
uitând că datoria îi impune să împăr- 
tăşească soarta celor pe care îi 
comandase, dar pe care, din nenoro- 
cire, şi în mare parte din vina sa, nu 
putuse să-i ducă la biruinţă”. 

Luptele ulterioare de la Jiu, 
Neajlov, Oituz, Mărăşti, Mărăşeşti şi 
din multe alte locuri au dovedit că sol- 
datul român se comportă admirabil - 
cu bărbăţie, curaj şi hotărîre - dacă 
este bine îndrumat şi încurajat de ofi- 
teri temerari şi comandamente capa- 
bile. Episodul Turtucaia a fost o lecție 
dureroasă care nu s-a mai repetat. 


SERPENTINA 


(Urmare din pag. 5) 


Un proiect futuristic? Nici vorbă, o nevoie a oamenilor, 
rezolvată de o manieră modernă, prin ceva ce circulă prin 
mințile inginerilor de transporturi, arhitecților, urbaniştilor, 
primarilor şi consilierilor municipali. O investiție aparent 
scumpă, dar care, probabil, se va rentabiliza rapid, având 
şi darul de a face educație, de a “tuşa” socialul, de a-l 
convinge pe cetățeanul elvețian că lumea se schimbă cu 
viteză mare şi că trebuie nu numai să fii martor la 
schimbare, ci participant direct la ea. 

Dacă vrei să fii în trenul progresului. 


... Am pus în titlu: agora. 


Cu ani în urmă, l-am vizitat pe un fost coleg de clasă, 
grec, în satul lui de origine, Drossopighi, în Grecia. Sus, în 
Munţii Pindului, întins pe o stâncă, cu căsuțe mici de piatră, 
Drossopighi avea în mijlocul satului un măslin uriaş, stufos şi 
o piaţă, agora, în care seara cetăţenii se aşezau la sfat şi pu- 
neau la cale treburile localităţii. Ei bine, noi, românii, avem o 
nevoie nebună de agora, mai mult decât orice altă naţiune, 
pentru că noi nu am avut hiciodată în istorie agora! Pentru că 
viaţa sub călcâiul Imperiului otoman a însemnat un ev mediu 
inevitabil dictatorial, fanarioţii un transplant pe trupul ţării care 
nu a avut nici o legătură cu democraţia; pentru că, după 
Unirea Principatelor şi apariţia liberarilor şi a lui Carol |, situa- 


ţia nu s-a îmbunătăţit, iar prezenţa lui Carol II la cârma ţării a 
fost o catastrofă de dimensiuni greu de apreciat. Legioharii, 
regimul Antonescu, călcâiul de fier al Moscovei şi al dictaturii 
proletariatului, după aceea, ne-au păstrat la stadiul de 
subcultură din punct de vedere al cunoaşterii democraţiei. 

Ultimii (aproape) şapte ani înseamnă, în istoria noastră, 
cea mai drastică cotitură în ceea ce priveşte socialul. Lumea 
este complet alta, omul simplu răzbate ca o uriaşă forţă, fie- 
care dintre noi trebuie să ţinem seama de vocea, de vocile de 
lângă noi. Cum? În agora, uriaşa agora electronizată a lumii. 
În agora ţării, pe micile ecrane, în presă şi pe unde radio, în 
parlamente şi consilii. Dar mai ales la nivel local, acolo unde 
oamenii se văd în direct, se aud, îşi strâng mâinile. În agora 
care trebuie să existe peste tot, agora născătoare de dialog. 

Mai ales tinerii trebuie să înveţe să folosească această 
uriaşă invenţie socială care este agora. Mai ales ei trebuie 
să poată sta laolaltă, pregătind schimbările de care ţara are 
perpetuu nevoie. 

Aşa se explică încăpăţânarea pe care am pus-o în pro- 
iectul de lege privind patrimoniile de tineret. Este uriaşă 
această nevoie de agora pe care o au generaţiile care vin în 
forţă şi datoria mea de responsabil social a fost să asigur lo- 
gistica, hardware-ul acestui sistem cibernetic care este 
societatea. 

De software-ul social, de deciziile privind metabolismul 
propriu se vor ocupa tinerii înşişi - şi vor şti să construiască, 
mai bine decât am făcut-o noi, oaza de pace, ţara de vis pe 
care noi doar o visăm, de două mii de ani. 

NEPTUN 


150 de ani 


celei de-a opta planete în ordinea descoperirii şi, 
uneori, a depărtării de Soare - Neptun. 

Timp de mii de ani oamenii au ştiut că există doar cinci 
aştri “rătăcitori” - planetele Mercur, Venus, Marte, Jupiter 
şi Saturn. Dar iată că în 1781 astronomul amator englez 
Herschel descoperă, din întâmplare, încă o planetă, 
necunosctă până atunci - Uranus. 

Mai exact, astrul fusese văzut de mai multe ori, i se 
stabiliseră şi coordonatele, dar era considerat o stea ca 
oricare alta. Când s-a calculat însă orbita lui Uranus, 
ținând seama de toate perturbațiile posibile datorate 
planetelor cunoscute la acea epocă, s-a constatat că mai 
trebuie să existe un corp perturbator, deci o planetă încă 
necunoscută. Trebuia aşadar stabilită poziţia ei. 

Problema a fost rezolvată aproape simultan de un 
francez - Urbain Jean Joseph Le Verrier (1811-1877), de 
la Observatorul din Paris - şi un englez - John Couch 
Adams (1819-1892), de la Observatorul din Cambridge. In 
sfârşit, la 23 septembrie 1846, astronomul german Johann 
Gottfried Galle (1812-1910), de la Observatorul din 
Breslau (Wroclaw), descoperea noua planetă la numai 1* 
de poziţia calculată. 


A u trecut 150 de ani de cînd am aflat de existenţa 


Ce se cunoaște după 150 de ani 
despre această planetă? 


Neptun este o planetă uriaşă, cam tot atât de mare ca 
şi Uranus. Diametrul său este de 3,81 ori mai mare ca cel 
al Pământului, iar masa de 17 ori mai mare. Orbitează în 
jurul Soarelui la o distanță medie de 30 de ori mai mare 
decât distanța Pământ-Soare. La distanţa la care se află nu-i 
putem “vedea” vreun detaliu de pe suprafaţa sa (discul său 
de pe cer are abia 2,5 secunde de arc; pe Neptun lumina so- 
lară este de 1 000 de ori mai slabă decât pe Pământ). Putem 
observa însă unele modificări ale norilor ce o înconjoară. 

Primele informaţii mai amănunțite au fost date abia în 
1989, când Voyager 2 s-a apropiat de ea şi de sateliții ei. La 


24-25 august 1989, după 12 ani de călătorie astrală, sonda 


era lângă planetă. Ea trecuse deja pe lângă Jupiter, Saturn şi 
Uranus. Deşi fusese proiectată iniţial să călătorească doar 
până la Neptun, Voyager a depăşit de mult limitele Sistemului 
Solar. Performanţele ei tehnice ne permit să cunoaştem azi 
mai multe despre planetă decât în toţi cei 150 de ani ce s-au 
scurs de la descoperirea ei. 

Ca şi Uranus, Neptun arată ca un disc mic albastru-verzui 
(metanul absoarbe radiaţia roşie, dând planetei acest colorit). 


Se deplasează încet printre stele, completând un tur în jurul 
Soarelui abia în 165 de ani. Mai are deci vreo 15 până să se 
întoarcă în locul în care l-a văzut Adams. 

Voyager 2 a văzut o mare pată întunecată pe Neptun, 
un vârtej uriaş spiralat de dimensiunea globului 
pământesc. Asemănătoare cu pata roşie de pe Jupiter, ea 
se găseşte la 22° latitudine sudică. Ulterior, sonda a 
semnalat prezenţa unei alte pete întunecate, mai mici şi 
mai la sud, precum şi a unui norişor strălucitor, la o lati- 
tudine intermediară între cele două pete. Spre deosebire 
de Neptun, Uranus prezintă o slabă structură atmosferică. 
Diferenţa provine fără îndoială din faptul că Neptun are o 
sursă internă de căldură care-i dă planetei aproape tot 
atâta energie cât cea pe care o primeşte de la Soare. 

Inregistrând semnalele radio pe care planeta le 
transmite asemenea unui far, s-a măsurat că ea se roteşte 
în jurul propriei axe în 16 h 3 min., deci cu o oră mai puţin 
decât se credea. Studiul mai multor rotații a pus în 
evidenţă faptul că mica pată se roteşte cu aceeaşi viteză 
cu care se roteşte planeta; s-ar putea să fie deci fixă. In 
schimb, marea pată se roteşte mult mai repede, în circa 
18 ore, în sens invers acelor de ceasornic. 

Câmpul magnetic al planetei a constituit şi el o 
surpriză: axa sa dipolară este înclinată cu 50° faţă de axa 
de rotaţie a planetei şi trece la 10 000 km de centrul 
acesteia, cam ca la Uranus. 

Cei doi sateliți ai lui Neptun erau cunoscuţi de pe 
Pământ. Cel mai mare - unul din cei mai mari din Sistemul 
Solar - Triton (diametrul 2 700 km), a căpătat numele unui 
fiu al lui Poseidon, zeul mărilor în mitologia greacă 
(Neptun în mitologia romană). Studiile de pe Pământ arată 
că Triton are metan la suprafaţă şi în atmosferă. 


Urbain Le Verrier 

Satelitul mai mic al lui Neptun, Nereida (diametrul de 
numai 340 km), a căpătat numele grecesc al nimfei 
mărilor. Orbita sa este foarte alungită şi este de 15 ori mai 
mare decât cea a lui Triton. 

Voyager 2 a descoperit însă şi alţi şase sateliți, dintre 
care unul chiar mai mare decât Nereida (un corp cu formă 
neregulată, cu dimensiunile 218 x 208 x 201 km). Ei sunt: 
Naiada, Thalassa, Despina, Galatea, Larissa şi Proteus. 
Cu diametre între 50 şi 200 km, aceste corpuri sunt prea 
mici pentru ca gravitația să le dea o formă sferică. 
Suprafaţa lor este puternic marcată de impacturile 
meteoritice. Toţi sateliții descoperiţi au orbitele apropiate 
de planul ecuatorial al planetei şi descriu orbitele în sensul 
de rotaţie al lui Neptun. In schimb, orbitele lui Triton şi 
Nereida sunt înclinate cu 20° şi 30° faţă de planul 
ecuatorial, iar Triton se roteşte în sens retrograd. Aceasta 
ne face să credem că ei nu s-au format prin acreţia 
materiei din care a luat naştere planeta, ci sunt mai 
degrabă corpuri îndepărtate care au fost reţinute prin 
atracţia gravitaţională. 

Voyager 2 s-a apropiat de Triton în aşa fel încât l-au 
putut vedea pe acesta ocultând Soarele. Astfel, a putut 
măsura atmosfera satelitului. Imaginile lui Neptun şi ale 
sateliților săi au fost luate de o sondă printr-un set de filtre 
de diferite culori. Culoarea albastră-verzuie a planetei 
pune în evidenţă metanul din atmosferă. Sonda s-a 
apropiat şi mai mult pentru a pune în evidenţă şi prezenţa 
hidrogenului şi heliului. 

Atmosfera lui Triton pare a fi constituită în special din 
nitrogen, ca şi cea terestră. Numai că Triton este mult mai 
rece, acest astru îndepărtat fiind fără îndoială cel mai rece 
loc din Sistemul Solar. 

Suprafaţa lui Triton este foarte ciudată: plină de stânci, 
falii, dar cu foarte puţine cratere. Se pare că scoarţa 
satelitului s-a încălzit şi răcit de mai multe ori. Mai mult, 
fotografiile luate dovedesc efecte ale unui vulcanism de 
gheaţă, în care bucăţi de gheaţă alunecă uşor spre 
scoarță. O parte din gheaţă, care este metan îngheţat, 
apare rozalie, ca şi cum ar fi încălzită de radiaţia Soarelui. 

S-au văzut chiar şi ejecţiile, care se ridică la peste 8 
km, ca la erupțiile vulcanice, şi călătoresc apoi duse de 
vânt la distanţe de peste 100 km. Materialul întunecat, 
conţinând poate carbon, este apoi depozitat de emanaţiile 


(Urmare din pag. 23) 


cercetarea virusului hepatitei B în sânge, ale cărui 
particulele virale sunt foarte concentrate. In toate celelalte 
cazuri, acidul nucleic viral este în cantitate prea mică 
pentru ca semnalul emis de sonda moleculară să fie 
detectabil. Se apelează atunci la tehnica de amplificare 
genică (reacţia de polimerizare în lanţ). 

Principiul ei constă în fabricarea într-un microtub a unui 
număr cât mai mare de copii ale unui segment al acidului 
nucleic viral prezent în eşantion şi apoi în caracterizarea 
lui. Amplificarea se obţine prin succedarea mai multor 
cicluri de sinteză-denaturare a DNA. Denaturarea se 
realizează prin încălzire la 94*C, temperatură ce 
antrenează separarea celor două lanţuri ale acidului 
nucleic, iar sinteza cu ajutorul unei enzime termostabile, 
Taq DNA polimeraza. Nu insistăm prea mult asupra 
acestei reacţii. Adăugăm însă că ea este efectuată în circa 
2-4 ore, permiţând, în final, detectarea particulelor virale şi 
caracterizarea DNA. 

Menţionăm că această tehnică se utilizează pentru 


vulcanice pe suprafaţa lui Titan. 

Voyager a căutat desigur şi inele ale planetei. 
Astronomii le căutaseră şi de pe Pământ, profitând de 
trecerea planetei prin fața unei stele. Ei bine, uneori, 
steaua clipea înainte şi după trecerea lui Neptun, alteori 
nu. Unele telescoape înregistrau acest fenomen, altele nu. 
Ce putea fi? Să fie planeta înconjurată de inele 
discontinue? Voyager a dovedit că, într-adevăr, planeta 
are mai multe inele de grosimi diferite şi înmănuncheate. 
Un rol în această structură ciudată o au desigur sateliții. 

Este interesant de menţionat că datorită poziţiei sale 
pe orbită, până în 1999 Neptun este cea mai îndepărtată 
planetă din Sistemul Solar, cedând apoi din nou locul lui 
Pluton. 

Poate peste 15 ani, când Neptun va reveni acolo unde 
a fost văzută prima dată, vom dezlega mult mai multe din 
tainele sale. 


Dr. MAGDA STAVINSCHI 


cercetarea virusurilor cu DNA. Ce se întâmplă însă atunci 
când genomul lor este RNA? Situaţia se complică, Taq 
polimeraza nefuncţionând pe o matrice de RNA. În acest 
caz, reacţia de amplificare genică este precedată de o 
etapă enzimatică a reverstranscriptazei în cursul căreia 
RNA viral din eşantion va fi recopiat în DNA complementar, 
moleculă cu moleculă. Abia apoi se realizează amplificarea. 
Cercetarea genomului viral cu ajutorul reacției de 
polimerizare în lanţ reprezintă o metodă specifică, extrem 
de sensibilă, cu condiţia să se respecte anumite reguli. Ea 
a modificat profund diagnosticarea directă a infecțiilor 
virale, netezind drumul în multe din situaţiile în care 
izolarea virusului părea imposibilă: atunci când particulele 
virale sunt puţin numeroase sau când virusurile nu se 
dezvoltă pe culturi celulare. Totuşi amplificarea genică este 
încă o tehnică nouă, a cărei interpretare la nivel individual 
pune, uneori, probleme dificile, o tehnică fără o aplicare 
suficientă pentru a-i analiza rezultatele. Toate acestea 
indică folosirea ei numai în laboratoare înalt specializate şi 
în situaţii grave, metodele la care apelează fiind 
complicate, costisitoare şi adesea încă nestandardizate. 


OCTOMBRIE 1996 


OCTOMBRIE 1996 


BOTANICĂ =e] 


Hyoscyamus niger L. 


Mărul lupului 
(Aristolochia clematitis L.) 


Cunoscută şi sub numele de 
cucurbeţică, clocotici, fasolea calului, 
fasolea cioarei, fasolea dracului, lăpă- 
dătoare etc., este o specie ierboasă, 
perenă, înaltă de 30-80 cm, care 
creşte spontan şi în ţara noastră în 
zona de câmpie şi deal. Florile, câte 
3-5, se află la subsuoara frunzelor, 
sunt umflate la bază şi cu o scafă, de 
culoare galben-pal. Fructele sunt glo- 
buloase, de culoare galben-verzui. 

Toate părţile plantei conţin acid 
aristolochic, ulei volatil, magnoflorină, 
aristolochină, colină, trimetil-amină, 
alantoină etc. 

Are acţiune purgativă drastică, uti- 
lizarea în acest scop fiind contraindi- 
cată. Nici folosirea ca emenagog, oci- 
tocic, abortiv nu este recomandată, 
fiind chiar periculoasă. 

Efectele nocive ale acidului aris- 
tolochic, toxicitatea ridicată a acestei 
substanţe nu au fost în trecutul nu 
prea îndepărtat o piedică pentru ca în 
doze foarte mici să fie recomandată în 
fitoterapie ca stimulator al fagocitozei, 


fiind propuse unele medicamente din 
Aristolochia clematitis, chiar şi în urma 
unor cercetări din ţara noastră. 
Cercetările recente însă (1994) au pus 
la “index” această plantă ca având 
efecte puternic carcinogene şi geno- 
toxice, nefiind demonstrat nici un efect 
terapeutic benefic. 

Simptomele de intoxicație se 
manifestă prin greață, vărsături, 
scaune dese, de multe ori sangvino- 
lente. Datorită prezenţei grupării nitro 
a acidului aristolochic, este în plus şi 
nefrotoxică. 

Utilizarea empirică a acestei 
plante este extrem de periculoasă şi 
nocivă, ducând la grave intoxicații la 
om până la accidente mortale. 


Maăselarita 
(Hyoscyamus niger L.) 


Denumită popular în funcţie de re- 
giunea geografică în care creşte nebu- 
nariţă, măsălar, buruiană de măsele, 
ciumască etc., este o specie ierboasă 
bianuală, înaltă până la 1 m, cu miros 
neplăcut, respingător, care dispare 
după uscare. Tulpina este rareori 


Otrâvurile 
din plante (4) 


ramificată, acoperită de peri lungi 
până la 0,5 cm lungime. Frunzele sunt 
alterne, ovale cu marginile puternic 
scobite; florile sunt amplasate la sub- 
suoara frunzelor din vârful tulpinii; 
corola este formată din 5 petale unite 
de culoare galben-murdar, cu gâtul 
violet şi cu o reţea de vinişoare violet- 
roşietice. Fructul este o capsulă cu 
căpăcel, iar în interior sunt numeroase 
seminţe sferice sau reniforme de 
culoare brun-cenuşie. Creşte în spe- 
cial în locuri puternic gunoite, în locuri 
necultivate, pe lângă drumuri. 

Fiind înrudită cu mătrăguna, 
măselariţa conţine alcaloizi între care 
|-hiosciamina, scopolamina, atropami- 
na tropina, scopolamina. Alcaloidul 
principal, hiosciamina, se transformă 
prin uscare în atropină. 

Alcaloizii din măselariţă se folo- 
sesc în diferite produse farmaceutice, 
precis dozate, ca antispastic al mus- 
culaturii netede, enterocolite spastice, 
hipersecreţii digestive şi bronşice, în 
astm, în excitaţii motorii maniacale, în 
boala Parkinson. 

Empiric, seminţele de măselariţă 
se folosesc sub formă de fumigaţii în 
calmarea durerilor de măsele, de 
unde şi denumirea populară. 

Intoxicația cu măselariţă se 
recunoaşte prin uscarea gurii şi sete 
puternică. Pupila se dilată şi este 
insensibilă la lumină. Urmează 
ameţeală, dureri de cap, delir erotic şi 
veselie exagerată, uneori accese de 
furie, accelerarea pulsului şi a respi- 
raţiei, halucinaţii. 

Dacă moartea nu survine în 5-6 
ore, sunt şanse de supravieţuire. 


Mătrăguna 
(Atropa belladonna L.) 

Denumită popular în unele regiuni 
şi cireaşa lupului, este o plantă înaltă, 
viguroasă, de 0,5-1,5 m. In pământ 
are o rădăcină pivotantă, cilindrică, 
din care pornesc rădăcini secundare 
lungi de 40-50 cm, chiar până la 1 m. 
In primul an se formează o singură 
tulpină aeriană, iar în anul al doilea 
din acelaşi rizom cresc mai multe 

Singurele modalităţi de identificare de mare precizie a 
unui individ sunt cele biometrice: amprentele digitale, sca- 
narea retinei şi amprentele genetice. Dar pentru identificarea 
unui număr mare de persoane singura opţiune performantă şi 
ieftină rămâne recunoaşterea amprentelor digitale. 

Recent, specialiştii britanici de la o companie din 
Cambridge, plecând de la ideea reţelelor neuronale, au 
realizat un sistem de verificare a identităţii utilizat deja în 
Botswana pentru aproape 1,5 milioane de locuitori. 

Operația, care este foarte simplă şi ieftină, constă din 
apăsarea degetului pe un senzor ataşat la un calculator 
personal sau din scanarea unei bucăţi de hârtie sau a unei 
cărţi de identitate cu ajutorul unui scanner special pentru 
amprente digitale. Astfel se înlătură munca obositoare de 
comparare vizuală a amprentelor şi se reduce foarte mult 
posibilitatea apariţiei erorilor de interpretare. (LPS) 

tonaj constituie o ameninţare serioasă la sănătatea mediului 
înconjurător. Numai între anii 1986 şi 1994 au fost pierdute 
în astfel de accidente 134 de petroliere, iar între 1967 şi 
1995, din 20 de deversări de țiței pe mari suprafeţe survenite 
accidental, 16 s-au petrecut în apropierea ţărmurilor. 

Pentru preîntâmpinarea accidentelor din apropierea 
porturilor, specialiştii britanici au realizat un sistem de 
ghidare a traficului portuar. Denumit Sea Ranger, el se 
bazează pe senzori cu laser infraroşu, conectaţi prin radio 
cu un post de control central pentru urmărirea şi înre- 
gistrarea distanţei faţă de dane şi vitezei navei care 
navighează în port. Informaţiile sunt apoi transmise pilo- 
tului aflat la bordul navei respective, care le recepționează 
pe un minimonitor portabil de 120 g sau cu ajutorul unei 
staţii de radio mobile. La apropierea de dană, nava este 
urmărită cu atenţie, orice abatere de la cursul de navigaţie 
fiind detectată şi semnalată imediat. (LPS) 


tulpini ramificate, groase de 1-2 cm, 
uşor muchiate, de culoare verzuie 
bătând într-un violet-roşcat. Ramifi- 
caţiile tulpinii pornesc chiar de la bază. 
Frunzele au marginea întreagă, sunt 
de formă ovală, cu nervuri sub formă 
de reţea la marginea limbului. Peţiolul 
este scurt. Florile sunt solitare, 
amplasate la axila frunzelor, atârnând 
ca nişte clopoței pe un peduncul de 1- 
1,5 cm; corola este tubuloasă, cu 
marginea răsfrântă, de culoare brun- 
violet sau brun-roşcat murdar, spre 
interior bătând spre brun-gălbui cu 
vinişoare violete; fructele sunt bace 
sferice de mărimea unei cireşe, care la 
început sunt verzi, apoi se colorează 
în negru lucios, fiind însoţite la bază de 
caliciul persistent ca o stea cu 5 raze. 
In interiorul fructului se află numeroase 
seminţe de forme neregulate, de 1,5 - 
2 mm diametru. 

Mătrăguna este prezentă în lumi- 
nişurile de pădure şi tăieturi din zona 


fagului până la limita inferioară a 
coniferelor, de multe ori alături de 
zmeură şi mure. Necunoscătorii o pot 
confunda cu murele. Literatura de 
specialitate citează cazuri în care 
copii care au ingerat 5-6 fructe de 
mătrăgună nu au mai putut fi salvaţi. 

Toate părţile plantei conţin 0,20- 
0,70% alcaloizi. Complexul alcaloidic 
este format din alcaloizi volatili mono- 
ciclici, ca priolidina, higrina, belaradi- 
na etc.; alcaloizi esteri ai tropanolului, 
ca hiosciamina, atropina, atropamina 
sau apoatropina; esteri ai acidului 
atropic şi beladoninei; esteri ai sco- 
panolului etc. 

Este una dintre cele mai impor- 
tante plante medicinale ai cărei 
alcaloizi intră în compoziţia a cel puţin 
50 produse farmaceutice, bineînţeles 
precis dozate. 

In cazul intoxicaţiilor accidentale, 
acestea se manifestă prin uscarea 
gurii şi a faringelui, urmată de 


senzaţia de sete puternică. Pupila se 
dilată şi devine insensibilă la lumină. 
Ca stare generală, se constată imedi- 
at slăbiciune musculară şi ameţeală. 
Urmează cefalee (dureri de cap, 
migrenă), delir erotic, veselie exage- 
rată, la unii accese de furie, pierderea 
memoriei şi a cunoștinței, accelerarea 
pulsului şi respirației, halucinaţii. 
Uneori apar erupții scarlatiforme. 

In cazurile mortale, toate aceste 
simptome se accentuează, faţa se 
contractă şi apar convulsii. Atunci 
cînd moartea nu survine în 5-6 ore, 
sunt şanse de supravieţuire. 

Nu doresc să nominalizez zona, 
dar vreau să semnalez că am întâlnit 
o practică cu totul neraţională de-a 
“întări” tuica de prune cu o cantitate 
mică (nu mortală) de frunze sau 
rădăcină de mătrăgună!!! 


Dr. OVIDIU BOJOR 

Un studiu realizat după 1976 pe 86 626 
de infirmiere americane demonstrează 
că cele care beau cel puţin două ceşti de cafea 
pe zi au de 1,5 ori mai mică tendinţa de a se 


sinucide, comparativ cu celelalte. Edla în iiba monii 


UN NOU MODEL Grupul-de presă BMJ se numără printre cele mai mari edi- 


turi medicale din lume; publicând cărți şi reviste medicale ce 


; 
POWER MAC acoperă o gamă vastă de specialități şi probleme profesionale. 


Compania Apple a anunţat lansarea pe Redacţia BMJ, Ediţia în limba română (RoBM/) oferă pu- 
piaţă a configurației multiprocesor (MP) pentru blicului din România o selecţie de articole care îşi propun să 
linia de calculatoare personale Power fie relevante pentru clinicieni, îndeosebi pentru medicii de 
Macintosh - modelul 9500/180MP. Acesta medicină generală şi pentru toţi cei care au legături cu-pro- 
oferă utilizatorilor cea mai mare viteză de pro- E A E piată 

tape it tesiunea medicală. 
cesor din linia Apple Power Mac, posibilităţi de i : 
upgrade, creşterea performanţelor de lucru în Abonamente pentru 1996 (6 numere) — 18950 lei 
aplicaţii, toate acestea venind în întâmpinarea Abonamente pentru 1997 (6 numere) — 29900 lei 


cerinţelor utilizatorilor de aplicaţii ce necesită o 
putere mare de calcul (aplicaţii grafice, video, tăi rss: 
rendering 3D, CAD/CAM). E Cp ete 

Sistemul cuprinde o placă cu două cipuri de Edit DAN, CP 209, Tasi 6609 
180 MHz PowerPC 604e, realizată de Motorola cont BRGE - filiala lasi, nr. 3008200200 144.000.0.0 
şi IBM pentru slotul de upgrade al modelului Tel/Fax: 032-213532 
Power Macintosh 9500. Sistemul este 
configurat cu 32MB RAM, un hard disc de 2 
GB şi o unitate CD-ROM 8x-speed. 

Un avantaj suplimentar este acela că noul 


sistem rulează MacOS, unul dintre cele mai PESTICIDELE CONTR A 


Expediaţi suma corespunzătoare abonumentului prin mandat 


b teme de operare, capabil să ofere 
utilizatorilor multiprocesare la prețuri INTELIGENTEI 
competitive. E 


Conform afirmațiilor dr. John Lutherland din Ontario, 
Canada, produsele chimice, asemenea pesticidelor, 
influenţează în mod negativ dezvoltarea creierului. Este 
pentru prima dată când lumea ştiinţifică emite ipoteza că 
dioxinele, PCB şi pesticidele pot să "afecteze inteligenţa”. 


60% dintre tinerii între 16 şi 29 de ani declară că 
folosesc sistematic prezervativul atunci când au un 
raport sexual. Conform acestei anchete, realizată de firma 
Durex, procentajul este într-o creştere continuă. 


NOUTĂŢI MICROSOFT 


ū Microsoft a anunţat lansarea pe piaţă a programului - fotografii promoţionale şi videoclipuri; 
de baze de date Visual FoxPro 5.0 pentru sisteme de - ghidul culturii Klingoniene şi dicţionarul Klingonian; 
operare Windows. Această nouă versiune permite o - interviuri cu personajele îndrăgite; 
extensibilitate şi interoperabilitate cu tehnologiile - rezumate ale filmelor. 
ActiveX, performanţe de lucru îmbunătăţite, posibilităţi Pe 21 august s-a împlinit un an de la lansarea oficială a 
de conectivitate sporite şi un mediu de dezvoltare sistemului de operare Windows 95, perioadă în care 
foarte flexibil. $ m i s-au vândut mai mult de 40 milioane bucăți. Conform 
Cu această lansare, Microsoft lărgeşte aria statisticilor, 30% dintre posesorii de PC-uri cu proce- 
instrumentelor disponibile pentru toate tipurile de soare Intel, cât şi 35% dintre cei care folosesc 
az eco o rammarin ias înc Windows-ul utilizează Windows 95. În plus, au fost 
j create 4 406 de apli 
debaze de dalo FORA. n aplicații soft care rulează pe acest 

STAR TREK: CONTINOUM (http://startrek.msn.com/), Pentru anul fiscal 1996, încheiat pe 30 iunie, 
distribuit prin rețeaua Microsoft este singura sursă Microsoft a realizat o cifră record de vânzări - 8,67 
oficială” de informare pentru fanii acestui adevărat miliarde $, reprezentând o creştere cu 46% față de 


fenomen TV. Aceasta include: : : ; x 
) r- : anul precedent; acest succes financiar se datorează 
- ultimele ştiri despre serialele “Star Trek”; în mare parte vânzărilor de Windows 95. 

În perioada 23-27 septembrie a.c. a avut loc, la 
Universitatea Politehnică Bucureşti, prima Conferinţă 
balcanică a geometrilor la care au participat, alături de 
geometrii români, invitaţi de marcă din Belgia, Coreea, 
Grecia, lugoslavia, Japonia, Franţa, Rusia şi Ungaria. 

In cadrul acestei manifestări s-a organizat şi 
festivitatea de acordare a titlului de doctor honoris 
causa profesorului doctor Radu Roşca Rochas 
cetăţean francez de origine română. 


În Franţa au fost realizate ceasuri 
solare care au fotocelulele, pe bază de 
siliciu, montate direct pe cadran. In 
acest fel este mărită suprafaţa utilizată 
pentru captarea luminii. Energia 
furnizată de fotocelule este folosită pentru antrenarea 
mecanismului de ceasornic şi pentru încărcarea unui 
microacumulator. Sunt suficiente 5 minute sub un cer 
însorit sau 30 sub unul înnorat pentru ca acesta din urmă 
să se încarce complet. Ceasul solar are o autonomie de 7 
zile şi o durată de viaţă de 20 de ani. 


De acum înainte, turiştii high tech din întreaga lume vor 
putea “vizita” monumentul de la Stonehenge, Marea 
Britanie, conectându-se la Internet. Celebra construcţie 
preistorică va putea fi studiată în diferite stadii ale dezvoltării 
sale, începând cu 8500 î.e.n. până în zilele noastre, şi vor fi 
accesate date referitoare la constructorii preistorici ai 
monumentului, ca şi la tehnicile folosite pentru tăierea, 
transportarea şi înălţarea imenselor blocuri de piatră. 
Modelul tridimensional a fost realizat de specialiştii britanici 
şi face parte dintr-un plan de restaurare a terenului din jurul 
monumentului de la Stonehenge, aşa cum era el înainte de 
construirea drumurilor şi a parcărilor auto în secolul XX. 
Pentru viitor, se preconizează explorarea întregului sit de 
1 600 de hectare, ca şi vizitarea câtorva dintre celelalte 450 
de monumente vechi de 3 000 - 5 000 de ani, aflate pe o 
rază de doi kilometri în jurul sitului principal. (LPS) 


Jocurile Olimpice de la Atlanta au constituit un 
formidabil teren de încercare a numeroase tehnici 
destinate să amelioreze performanţele sportive. Una 
dintre cele mai interesante este o țesătură propusă de 
firma Adidas pentru costumele folosite în competiţie. 
Aceasta a fost tricotată cu două feluri de fibre: Coolmax şi 
Lycra Power. 

Fibra Coolmax este compusă din 34 de filamente din 
poliester, fiecare fiind de 30 de ori mai fin decât firul de 
păr. Ea are forma unei cruci, prezentând deci în secţiune 
patru canale pe unde se elimină, prin capilaritate, 
transpiraţia. (Menţionăm că fibra de poliester are o putere 
absorbantă cu 12% mai mică decât cea a bumbacului.) În 
felul acesta temperatura corporală a sportivului va fi 
suportabilă, iar pielea sa va rămâne uscată, evitându-se 
crampele datorate contactului transpiraţiei cu epiderma. 

A doua fibră - Lycra Power - asigură comprimarea 
muşchilor, permiţând ca deplasarea acestora, atunci când 
atletul loveşte pământul cu piciorul, să fie cât mai mică, iar 
precizia mişcării cât mai mare. 

BANCOREX, înființată în 1968, este în prezent BANCOREX dispune de o rețea de bănci 

O veritabilă bombă cu efecte întârziate! Este vorba de 
Distilbene, un medicament, de fapt un hormon, prescris 
între 1950 şi 1977 femeilor cu sarcini dificile. Fetele lor se 
află astăzi la vârsta când au copii. Or, s-a constatat că 
riscurile sarcinilor false, a extrauterinelor şi a naşterilor 
premature sunt în mod particular crescute la aceste femei. 
Intr-adevăr, ele prezintă adesea malformații la nivelul 
uterului, al colului uterin, al trompelor şi, uneori, al vaginului. 
In Franţa - de unde de altfel deţinem informaţia - se 
estimează la 160 000 numărul copiilor născuţi din mame 
tratate cu Distilbene - circa 80 000 fete şi 80 000 băieţi. 
Aceştia din urmă prezintă, de asemenea, malformații, 
constând în special în criptorhidii (coborirea defectuoasă a 
testiculelor în burse). 


Nu de mult, au fost descoperite în 
nordul Israelului vestigiile unui palat de 
mari dimensiuni care, consideră spe- 
cialiştii, a fost construit de canaaneeni. 
In situl respectiv au fost descoperite o 
statuetă de 30 cm înălţime (vezi foto), 
reprezentând o divinitate, prima de 
acest fel găsită vreodată pe “pământul 
sfânt”, ca şi două tăblițe de argilă, cu 
caractere cuneiforme. Cercetătorii de 
la Universitatea din lerusalim au 
descifrat textele de pe tăblițe, impor- 
tante pentru cunoaşterea acestei civi- 
lizaţii dispărute (conform Bibliei, 
regatele canaaneenilor au fost distruse 
de evrei în secolul al XII-lea înainte de 
era noastră). 


Guvernul turc intenţionează să restaureze anticul 

Drum al Mătăsii care lega Marea Adriatică de 
China, trecând prin Asia Centrală. Acest proiect a fost 
primit favorabil de UNESCO; el reaminteşte faptul că 
Turcia a reprezentat, de-a lungul veacurilor, un fel de 
“pod” între Europa şi Asia. 


Nu de mult, un anticar a remis Bibliotecii Britanice 

din Londra treisprezece manuscrise, vechi de 
aproximativ două mii de ani, ce cuprind referiri la înce- 
puturile budismului. Conform unor specialişti, desco- 
perirea ar putea fi la fel de importantă ca aceea a 
manuscriselor de la Marea Moartă. Mai circumspecţi, 
specialiştii de la Universitatea din Washington, unde se 
află în prezent manuscrisele, aşteaptă traducerea 
integrală a textelor. 


Ceea ce până acum doi ani părea un 
dispozitiv desprins din filmele de 
science-fiction a fost lansat recent de 
către British Telecom. Realizat în labo- 
ratoarele companiei din estul Angliei, 
echipamentul se compune dintr-o mini- 
consolă care poate fi purtată la mână şi 
o pereche de căşti ce permit vizualizarea 
tridimensională a imaginilor, având 
incorporat şi un microfon. 

Calculatorul din componenţa echipa- 
mentului poate comunica direct cu alte 
calculatoare prin sistemul telefoniei 
mobile. Dispozitivul mai conţine un ecran 
color cu cristale lichide, un micropro- 
cesor Apple Macintosh cu 32 MB RAM şi 
un hard disc de 500 MB, precum şi o 
mică tastatură. 

Casca poate fi utilizată pentru vizuali- 
zarea unor documente importante sau a 
unor grafice complicate. In plus, utilizând 
şi un dispozitiv de recunoaştere a vocii, 
se poate comunica şi prin intermediul 
Internet-ului. (LPS) 

Cavia porcellus sau cobaiul ppp 
era considerat ca făcând £ 


A Paleontologii elvețieni au des- 
parte dintre rozătoare. Nu d 


coperit în cantonul Jura (Elveția), pe o 
de mult însă cercetătorii 4 suprafaţă de 6 000 m°, aproximativ 
italieni de la Universitatea 1 500 de urme de paşi de dinozauri. 
din Bari au studiat cu / i Situl este cel mai important de acest 
atenție DNA-ul său, y fel din Europa, consideră specialiştii. 
comparându-l apoi cu cel | Urmele de paşi, atribuite unor 
al şoarecelui, şobola- | brontozauri lungi de 20-30 m, măsoa- 
nului şi al altor mamifere. ră între 60 cm şi 1,4 m; uriaşele 
Surpriză! Analizele suge- erbivore se “plimbau” prin aceste 
rează că rozătoarele şi locuri acum 150 de milioane de ani. 
cobaiul nu au acelaşi stră- n : Distanța dintre paşi a permis deja să 
moş. Cu alte cuvinte, el este exclus din ordinul Rodentia. Aceste rezultate sunt se calculeze viteza de deplasare a 
puse la îndoială de zoologi, care estimează că studierea unui singur cobai nu dinozaurilor la 5 - 10 km/h, iar 
este concludentă, nepermițând să se aprecieze că subordinul Hystricomorpha paleontologii speră că vor reuşi să 
(din care mai fac parte, în afară de cobai, porcii spinoşi) constituie un ordin în elucideze anumite întrebări legate de 
întregime aparte. comportamentul acestora (de exem- 
plu, dacă se deplasau sau nu în grup, 
dacă puii erau acceptaţi alături de 
adulţi etc.). 


Ultimul raport al OMS (Organizaţia 
Mondială a Sănătăţii) nu este încurajator. 
Intr-adevăr, epidemiile continuă să 
progreseze, maladiile infecțioase provocând 
50 000 de decese pe zi! Cu toate 
progresele vaccinării, sărăcia şi lipsa de 
igienă, dar şi rezistenţa paraziţilor la diferite 
tratamente explică această constatare 
descurajantă. Capul de afiş al listei negre a 
OMS este ţânţarul, care - anul trecut - au 
fost la originea a 13% dintre decesele 
datorate maladiilor infecțioase. 


În Israel, lângă Lod, lucrătorii de pe un şantier de renovare a unui drum au 
scos la lumină un mozaic roman. Cu dimensiunile de 18 m x 10 m, acesta 
datează, se pare, din secolul al Ill-lea sau al IV-lea e.n., iar figurile reprezentate 
sunt peşti, elefanţi, lei şi alte animale din Africa. 


Potrivit datelor oferite de Organizaţia Naţiunilor Unite, 
24 000 de oameni îşi pierd viaţa în fiecare an datorită celor 
peste 200 milioane de mine părăsite în urma diferitelor 
conflicte care continuă să însângereze planeta noastră. 
Principala metodă de deminare este cea manuală, foarte 
înceată şi periculoasă. O maşină care poate curăța 
câmpurile de mine ar putea reprezenta răspunsul la această 
problemă. Realizată la Universitatea din Edinburgh, ea 
poate curăța un hectar în 30 de ore, costând doar 3 000 $. 
Comparativ, ONU estimează că deminarea unei singure 
mine în Afganistan costă, de exemplu, între 200 şi 1 000 $, 
iar după războiul din Golf şi-au pierdut viaţa în timpul 
operaţiilor de deminare 84 de militari, fiind necesare 80 de 
ore pentru curăţarea unui singur hectar. 

Maşina are un motor de 125 cm? montat pe o structură 
tetraedrică de 5 m, care se deplasează pe 3 roți dinţate mari, 
fixate în colţurile acesteia. Vehiculul se deplasează în spirale 
strânse, microprocesoarele prezente la bord permiţând 
operatorilor să-l piloteze cu precizie de la o distanţă de 400 
m. Dinţii roţilor “dezgroapă” minele îngropate, înlocuirea lor 
făcându-se după câteva sute de explozii. (LPS) 

Potrivit specialiştilor britanici, funcţionarii deceniilor 
viitoare vor fi mult mai mobili, iar birourile la care aceştia 
vor lucra vor putea lua orice configuraţie. Comunicarea va 
fi asigurată prin intermediul telefoanelor mobile sau al unor 
mini-PC-uri alimentate cu baterii. 

Sistemele de comunicaţii utilizate în prezent în clădirile 
pentru birouri sunt prea “fixe”: cablurile telefonice sunt 
legate la birouri, iar calculatoarele, prin alte cabluri, într-o 
rețea locală. 

Studiile efectuate de către British Telecom au 
evidenţiat faptul că doar 30% din timpul de lucru este 
folosit efectiv, restul timpului fiind pierdut cu deplasări şi 
întâlniri în interiorul clădirii. O altă problemă o constituie 
faptul că majoritatea clădirilor de afaceri din Marea 
Britanie au fost construite în anii '60-'70, iar plafoanele şi 
pereţii acestora nu permit, de exemplu, instalarea unei 
reţele de calculatoare. 

Noul birou al omului de afaceri se dispensează de 
toate aceste cabluri. Funcționarea calculatoarelor şi a 
echipamentelor periferice se va face prin unde radio şi 
infraroşii, mărindu-se astfel spaţiul liber șI viteza cu care 
circulă informaţiile. 

Cu ajutorul unui telefon mobil puteți fi contactat oricând 
ŞI oriunde, iar o dată cu miniaturizarea calculatoarelor vor 
dispărea munţii de hârtie ş! nervii aferenţi. (LPS) 


Conform unui studiu realizat în cadrul Institutului 
Oncologic din SUA, femeile ale căror soţ este infidel 
prezintă un risc de 11 ori mai mare de a se îmbolnăvi de 
un cancer al colului uterin Dezvoltarea acestei boli este 
direct legată de prezenţa unui virus, papilomavirusul. 
Creşterea numărului de partenere sexuale măreşte deci 
riscul infectării şi al “aducerii virusului acasă”. 


Conform arhivelor de la Foreign Office, George 

Orwell (1903 - 1950), autorul bine cunoscutelor 
romane Ferma animalelor (1945) şi 1984 (publicat în 1949), 
în care descrie ororile totalitarismului, a participat, din proprie 
iniţiativă, la vânătoarea de vrăjitoare din anii '40. Se pare că 
Information Research Department a primit din partea 
acestuia o listă de intelectuali, scriitori şi ziarişti suspecți de 
simpatii comuniste, dar guvernul din acea epocă nu a dat 
curs denunţului. 


Acesta este numărul de 

decibeli emişi de un 
copil de o lună care plânge. Un 
asemenea nivel sonor echivalează cu 
zgomotul unui motor în plină 
acceleraţie. 

John Wiener, profesor 
de istorie la Universitatea 
din California, Statele Unite 
ale Americii, a publicat = 
recent, ne informează revis- 
ta L'Histoire, documentele 
cuprinse în dosarul celebrului 
John Lennon, supravegheat ca 
militant pacifist. Dosarul a fost 
întocmit de FBI, la cererea 
preşedintelui Richard Nixon. 

În cazul contaminării radio- 
active accidentale - prin inhalare 
sau rănire - trebuie să se acţio- 
neze extrem de repede, căci în 
24 de ore plutoniul se fixează 
în ficat, oase, rinichi. Fruct al 
unui program de cercetări = 
internaţionale, o moleculă e 
cu nume exotic - 

Li-hopo - posedă o 

putere de eliminare 4 

a elementelor radi- 

oactive superioară 

altor substanţe, ca é- 

DTPA sau bicarbonatul de sodiu. 

Prins ca într-o capcană de către aceasta, radioelementul nu 
mai reacționează şi va fi eliminat pe cale urinară. Rămâne 
însă să se confirme nepericulozitatea sa pentru om. 


l a 


Arheologii au găsit, în apropierea capitalei Franţei, 
unelte de silex, destinate curăţării pieilor şi prelucrării 
lemnului, ca şi alte urme lăsate de oamenii de 
Neanderthal în acest sit de aproximativ 4 000 m?, unde au 
locuit, sunt de părere specialiştii, acum aproximativ 
100 000 - 75 000 de ani. Este pentru prima dată când sunt 
descoperite urme ale trecerii omului de Neanderthal prin 
lle de France. 


Cercetătorii belgieni şi 
americani au pus la punct 
împreună un vaccin contra 
tuberculozei. Ei au injectat 
intramuscular la şoareci un 
fragment al genei bacilului 
Koch, cel ce provoacă 
maladia. Gena este captată de ú 
celule, care vor produce ò $ 
această structură străină, 
creându-se astfel o puternică 
protecție imunitară contra 
tuberculozei. 


SOPÂRLE, BROASTE 


Sistemul multimedia propus de specialiştii de la 
Societatea Clairon este o consolă ce reuneşte un telefon, 
o combină audio multidisc, un afişor de hărţi rutiere cu 
comandă vocală şi un ecran TV ultraplat cu cristale 
lichide. Un monitor color, plasat, cum se poate vedea în 
fotografie, pe spatele scaunului conducătorului auto, le va 
oferi copiilor prilejul de a urmări un film sau de a se juca, 
fără a se mai plictisi în timpul lungilor ore petrecute rulând 
pe autostradă. 


Oţelul din care erau confecţionate săbiile de Damasc 

- al cărui secret a fost aflat de europeni abia în 
secolul al XIX-lea - provenea în parte din Sri Lanka, mai 
precis din sudul acestei ţări, în care între secolele III î.e.n. şi 
XIII e.n. s-a desfăşurat o importantă activitate siderurgică. 
Arheologul britanic Gill Juleff a identificat, la sud de 
Colombo, 139 de forje, care ar fi putut produce, se pare, 
3 500 de tone de oţel după o tehnică originală, care nu a 
putut fi, deocamdată, reconstituită. 


Actualmente, prevenirea se 
bazează pe BCG, vaccin fără o 
prea mare eficacitate. Dacă 
această nouă tehnică de 
injectare a unui fragment de 
DNA va fi confirmată, medicii 
vor avea o armă efectiv activă 
contra TBC. Intr-adevăr, la ora 
actuală asistăm la o recru- 
descenţă a acestei boli, legată 
de condiţiile igienice precare 
ale celor care nu au un 
domiciliu fix, ale toxicomanilor 
şi, bineînţeles, ale celor din 
lumea a treia. 


TESTOASE: ATENȚIE! 


Șopârlele nu fac casă bună cu copiii. La 
o simplă atingere a acestor animale cu 


sânge rece, se poate contracta o 
salmoneloză, infecţie alimentară foarte 
severă. Ca urmare a multelor cazuri de 
îmbolnăviri înregistrate în acest an, pediatrii 
britanici sfătuiesc copiii să nu se joace cu 
șopârlele și, de asemenea, cu broaștele 
țestoase, considerate, la rândul lor, surse 
potențiale de salmoneloză. 

nformația tehnologică (IT), s-a dezvoltat rapid, oamenii simpli 

beneficiind de ea direct. IT înseamnă mai ales sisteme 

corecte şi avansate de informaţie, folosind căi de transmisie 
ultramoderne. IT contribuie la ridicarea calităţii vieţii din mediul 
rural, folosește la îmbunătăţirea educației, la dezvoltarea pro- 
duoției şi serviciilor pentru un bun public tot mai larg. IT are 
potenţial de stimulare a proceselor de administraţie și mana- 
geriat este un instrument esențial în luarea de decizii în afaceri 
şi investiţii, fiind utilizat cu precădere în sectorul public. Com- 
paniile particulare sunt încurajate să-şi creeze acces la IT prin 
reducerea din impozit a unei sume de 1,5 ori mai mare decât 
cea pe care o cheltuiesc pentru cercetare (Il) În plus, crește 
raportul cercetării pentru producție faţă de cercetarea socială de 
la 57/43 (1992) la 61/39 (1994) la 65/35 în 1996. Este clar că 
guvernul foloseşte din plin pârghii pentru a dezvolta ştiinţele şi 
tehnologiile. Un perfect exemplu al strategiei guvernamentale 
privind IT este folosirea sateliților pentru ca, prin educaţie la 
distanţă, să înarmeze omul simplu cu cunoştinţe practice. 

Unde credeţi că se întâmplă asta, stimaţi cititori de ştiinţă şi 
tehnică? In SUA, Canada, Suedia, Marea Britanie? Adică, aşa 
cum este normal, în lumea dezvoltată a imperialismului cultural 
occidental? Nu, nici vorbă, am preluat fraze din discursul ţinut 
de ministrul ştiinţei din Thailanda la (atenţie!) deschiderea 
taberei internaţionale de comunicaţie prin sateliți pentru tineret 

Lumea se schimbă îngrozitor de repede, domnule Albescu, 
şi aproape îmi vine să zic că degeaba ne-am dat noi de ceasul 
morţii acum două decenii pentru a trage, în Ştiinţă şi tehnică, 
semnalele de alarmă care se impuneau, realitatea este că am 
pierdut pariul (şi pe acesta!) şi că alţii, mulţi, ne-au luat-o 
înainte, în timp ce şcolile noastre rămân, în mare majoritate, 
într-un stop-cadru de pe vremea ministrului Haret. Deşi grecul 
ăsta cultivat a fost un român extraordinar, care nu numai că a 
ştiut matematică şi astronomie (teoreme şi un crater pe Lună îi 
poartă numele), dar a şi construit, ca ministru al educaţiei, o 
lege a învăţământului care a fost una dintre minunile legislative 
ale secolului trecut. Care secol al XIX-lea a trecut, de mult, mai 
sunt 4 ani şi intrăm - de fapt ne prăvălim, cu viteză uriaşă - în al 
XXI-lea veac şi lumea, zic, se schimbă - vezi mai sus, vezi în 
Singapore, Malaiezia, Filipine, Indonezia - mai pregătită de 
transformare aiurea decât în mioriticele noastre mentalități. 

Las însă în grija viitorului ministru al cercetării şi tehnologiei 
implementarea unui IT în România, dar având orgoliul să-i reco- 
mand modelul INFOTIN, al centrelor de informare şi orientare 
profesională pentru tineret, funcţionând în mai toată țara, legate, 
multe dintre ele, la INTERNET şi pe cale să se transforme, în 2- 
3 luni, în reţea funcţională (deci INFOTIN, domnule ministru, ori- 
cine veţi fi dumneavoastră). Mă întorc, domnule Albescu, spre 
BMI-uri şi pentru că în curând vom deschide o pagină cu idei 
pentru afaceri (le luăm tot din ceea ce au pus la cale colegii mei 
mai tineri din Ministerul Tineretului şi Sportului, în Programul de 
educaţie permanentă), propun şi eu o afacere. Dacă vei conside- 
ra că merit brevet, te rog să mi-l acorzi (brevet ST - de ce nu?). 

Este vorba de punerea în valoare a unei - din păcate - idei 
monstruoase, a unui cancer imobiliar care s-a întins, aproape 
patru decenii, peste România: blocurile. Adică acele para- 
lelipipede dezgustătoare de beton, energofage, nesigure, urit 
proiectate, prost construite, în care locuim cu toţii. Locuinţe 
neguvenabile: cu zece ani în urmă am făcut demonstraţia că în 
blocul în care locuiau, în Pantelimon, peste 3 500 de oameni, 
era nevoie, ca în orice colectivitate, de şcoală, dispensar, gră- 
diniță, post de poliţie! Evident, nimeni n-a publicat demonstraţia 
mea, deşi toţi redactorii şefi, locuitori şi ei în penibile blocuri, 
bănuiau că drumul spre o viaţă cât de cât decentă nu trebuie să 
treacă prin tristele închisori familiale de beton! 

Dar, oricum ar fi ele, blocurile sunt acolo unde sunt, trăim şi 
ne înmulţim în ele şi este foarte probabil că cel puţin un sfert de 
veac nu le va dărâma nimeni. mers 


Cele două idei de afaceri sunt legate de tristele noastre 
apartamente. În care sistemul de alimentare cu apă, cana- 
lizarea, electricitatea sunt a priori defecte, Blocuri în care locu- 
iesc mulți bătrâni, iar lifturile nu merg, Dar sunt aglomerări 
umane, locuri în care trăieso, foarte aproape unul de altul, foarte 
mulți oameni. A le oferi servicii poate fi o sursă de afaceri, 

Un coleg a făcut o experiență, și-a luat cumnatul, doctor în 
electronică, cercetător pe la nu ştiu care institut unde se arde 
gazul şi (în consecinţă) se trage mâţa de coadă, şi, înarmaţi cu 
garnituri şi unelte simple de plomberie, s-au deplasat pe scările 
câtorva blocuri, din apartament în apartament, ciocănind la uşi 
şi întrebând: nu vreţi să reparăm robinetele? chiuvetele? baia? 
WC-ul? Rezultatele au fost dincolo de orice aşteptare, doctorul 
în electronică scoţându-şi salariul pe o lună întreagă din 
executarea lucrărilor de plomberie pe scările a 3 (trei) blocuri! 

De aici ideea (având în vedere şi privatizarea rapidă a 
ICRAL-urilor şi posibila lor trecere spre alte domenii ale eco- 
nomiei de piaţă): ce-ar fi dacă Știință şi tehnică ar “conduce 
balul” în acţiunea de constituire a unor mici SRL-uri mobile, în 
care pot lucra tineri aflaţi acum în şomaj, studenți şi elevi cu un 
minimum de pregătire (într-o şcoală de sâmbătă de plomberie, 
de pildă), cu un minimum de fonduri de investiţii (împrumuturi 
acordate de către Banca Naţională de Dezvoltare, de pildă, uni- 
tate care, teoretic, cel puţin, trebuie să sprijine întreprinderile 
mici şi mijlocii), întreaga activitate fiind susţinută, printr-o 
hotărîre de guvern, de către Ministerul Tineretului şi Sportului? 

Şi alte servicii vor putea fi apoi implementate acestor grupe 


"de intervenție în blocuri: reparaţii electrice (evident, în colabo- 


rare cu RENEL), curăţenie în locuinţe, îngrijitor pentru copii (pe 
termen lung, scurt), punerea geamurilor, vopsitul şi zugrăvitul, 
tocilărie etc. Pentru toate trebuie, bineînţeles, pregătire 
specializată şi în toate, repet, pot lucra tineri în timpul lor liber, 
cu ora, cu ziua, pentru a-şi completa bugetul. 

Cea mai spectaculoasă “afacere de bloc” ar fi însă, după 
părerea mea, înfiinţarea unei reţele de vânzare la domiciliu. 
Ideea nu este nouă, nici pe departe, în multe ţări detailiştii, vân- 
zătorii cu amănuntul, lucrează nu numai în prăvăliile de cartier, 
ci coboară în stradă, trimițând, conform unor comenzi, pro- 
dusele către cumpărătorii din “parohiile” lor. Este mai ales un 
serviciu familial, care se execută între oameni care se cunosc. 

La noi acest serviciu neexistând încă, l-am putea inventa 
folosind grupe de tineri locuitori ai unei aglomeraţii de blocuri. 
Preluând, de la locatari, mai ales de la cei vârstnici, comenzi 
pentru aprovizionările minime (pâine, lapte, ouă, zarzavaturi, 
fructe, detergenţi etc.), tinerii detailişti ar căuta pieţele mai 
ieftine, magazinele cu preţuri mai mici (angro, de pildă), 
optimizând astfel coşniţa de piaţă a familiei de bloc. Prelevând 
un procent de 5%-10% (oricum, negociat), fiind controlaţi, 
evident, în ceea ce fac (vor fi garantaţi de primării şi de asesorii 
MTS), tinerii detailişti pot închiria pentru treburile lor, o 
furgonetă, pe care însă o pot şi achiziţiona, împrumutându-se la 
bancă. 

Utopie? Nici vorbă, este de ajuns să vrem şi proiectul poate 
fi pus pe roate. 

În concluzie, să mă ierte cititorii revistei noastre pentru 
trivialităţile cu care ies în pagină (aveţi însă, şi înainte şi după 
editorialul meu, sateliți, tehnologii înalte, hard şi software, 
armament ultramicroelectronizat, ştiri din ştiinţa şi tehnica lumii), 
economia de piaţă ne obligă însă să schimbăm mentalităţile, să 
facem educaţie pentru deprinderi practice celor tineri, să mărim 
dinamismul metabolismului nostru mioritic - lent, faţă de 
“amenințările” care plutesc la orizont: Uniunea Europeană, 
NATO, CEFTA şi alte asemenea constrângeri pe capul bietului 
prea fericit cetăţean carpato-balcanic-levantin. 


ALEXANDRU MIRONOV 


NOIEMBRIE 1996 


NOIEMBRIE 1996 

Era spațială a început printr-o confruntare 
de orgolii între marile puteri ale vremii, SUA 
şi URSS. Intrarea în competiție a Europei, 
acum trei decenii, a marcat o schimbare de 
atitudine în abordarea programelor spațiale, 
în sensul rentabilizării acestora. În confruntarea 
economică pentru cucerirea sectorului de piaţă 
al activităţilor spaţiale, atuul european se 
numeşte Ariane. 


de grupul Arianespace, format dintr-un număr de 

societăţi industriale europene ce a cunoscut modi- 
ficări în timp şi între care se disting în prezent Aérospatiale 
(proiectarea structurii rachetelor) şi SEP (proiectarea 
sistemelor de propulsie). Circuitul economic realizat de 
acestea este simplu: societăţile investesc în construcţia 
rachetelor care lansează pe orbită sateliți ai căror pro- 
prietari plătesc constructorilor reuniți sub Arianespace 
contravaloarea serviciului prestat. 

Spre deosebire de navetele spaţiale americane, 
rachetele lansatoare nu sunt reutilizabile. In plus faţă de 
navete, fiecare în parte unicate, derivate dintr-un model de 
bază, şi deci identificate prin nume proprii, rachetele 
europene sunt produse de serie asemenea, de pildă, 
automobilelor şi sunt identificate printr-un set de trei cifre: 
o cifră care reprezintă tipul rachetei, urmată de alte două 
care arată al câtelea exemplar de tipul indicat este 
respectiva rachetă (de exemplu, Ariane 458 este a 
cincizeci şi opta rachetă de tip Ariane-4). 

Intr-o abordare inginerească, obişnuim să folosim 
expresia “racheta Ariane-5” atunci când ne referim la tipul 
rachetei şi nu la un exemplar anume al modelului 
respectiv. Fiecare dintre cele 5 tipuri ce poartă emblema 
Ariane este o realizare tehnologică deosebită. Mărturie stă 
poziţia de lider pe care grupul european o are în rândul 
lansatorilor de sateliți comerciali. O figură aparte o face 
însă cel mai recent model, Ariane-5, care diferă de cele 
precedente atât ca aspect exterior, construcţie, cât şi la 
nivelul performanţelor. 


= amilia de rachete Ariane este produsă şi exploatată 


Ariane-5 marchează debutul celei 
de-a doua generații de rachete europene 
Această schimbare la care au consimțit constructorii 
europeni are la bază atât rațiuni economice, cât și rațiuni 
care ţin de misiunile încredințate noului lansator. Racheta 

Modelul se află în exploatare. 
2Statistica este valabilă la data de 1 septembrie 1996. 


poate lansa la fiecare tir mai mulţi sateliți mici sau un 
satelit mare pe orbită joasă, orbită geostaţionară de 
transfer sau polară, poate transporta capsule locuite către 
staţia orbitală şi, cu anumite modificări, va avea 
capacitatea de a executa misiuni ştiinţifice îndepărtate 
(către Lună, de exemplu). 

La o primă privire, observăm că Ariane-5 are o lungime 
mai mică decât Ariane-4 (cca 51 m contra 58 m). Este 
însă mult mai masivă, cântărind 710 t faţă de 470 t în 
cazul lui Ariane-4. Corpul central este alcătuit dintr-un etaj 
principal criotehnic în partea inferioară, un compartiment 
cu echipamente electronice, aşezat la mijloc, şi un etaj 
superior care adăposteşte sarcina utilă. Lateral pe corpul 
central sunt acroşate două unităţi propulsoare auxiliare cu 
combustibil solid reutilizabile (boostere). 

Etajul principal criotehnic ocupă cea mai mare parte a 
corpului central. În interiorul pereţilor cu o grosime mai 
mică de 2 mm, un cilindru cu lungime de 30,5 m şi un 
diametru de 5,4 m conţine o cantitate de carburant lichid 
de 15 ori mai mare decât în cazul predecesoarei Ariane-4. 
Combustibilul criogenic este un amestec compus din 
130,6 t de oxigen şi 25,6 t de hridrogen. Sub rezervorul de 
carburant se află motorul etajului principal. 

In timpul lansării, arderea combustibilului solid conţinut 
în boostere (237 t de amestec pe bază de perclorat de 
amoniu) are loc până la altitudinea de 60 km care este 


Motorul Vulcain 


Unul dintre elementele de noutate ale rachetei 
Ariane-5 este motorul etajului criotehnic principal. 
Vulcain est produs de SEP şi furnizează o tracţiune de 
89 tf la decolare şi 120 tf în vid. El arde în 9 min. 30 s 
cele 156,2 t de oxigen şi hidrogen lichid conţinute de 
etajul criotehnic. Carburantul este pompat de două 
turbine în camera de combustie la o presiune de 100 
bari. Vulcain este pus în funcţiune la lansare cu 8 
secunde înaintea aprinderii boosterelor, timp în care 
calculatorul de bord verifică buna lui funcţionare şi în 
care se poate lua decizia de anulare a tirului. 

Cele două propulsoare auxiliare alcătuiesc, în 
terminologia franceză, aşa-numitul etaj accelerator cu 
combustibil solid şi sunt un element de noutate pentru 
rachetele europene. De o concepţie asemănătoare 
boosterelor folosite la lansarea navetelor spaţiale 
americane, fiecare dintre acestea furnizează 540 tf. 
Notăm aici că Ariane-4 folosea pentru lansare patru 
rachete auxiliare nereutilizabile. 


atinsă după 2 min. 10 s de zbor. La 60 km, boosterele se 
desprind de corpul central şi se înscriu pe o traiectorie 
descendentă către ocean, de unde sunt recuperate şi 
repuse în condiţie operaţională pentru un nou zbor. 

Corpul central îşi continuă cursa ascendentă. La 110 
km altitudine, coiful fuzeei (partea din vârf a corpului 
central ce adăposteşte sarcina utilă) este înlăturat. 
Separarea între etajul principal criotehnic şi etajul superior 
survine la o altitudine de 140 km. Etajul criotehnic 
părăseşte orbita şi va cădea la rându-i în ocean. 

In misiunea analizată, al cărei profil corespunde 
zborului inaugural de pe 4 iunie al rachetei Ariane-5, 
încărcătura utilă a fost alcătuită din patru sateliți ştiinţifici 
Cluster, cântărind fiecare 1,2 t. instalaţi în etajul superior 
al rachetei, sateliții ar mai fi avut de aşteptat alte 17 minute 
de la separarea etajului de corpul criotehnic şi până la 
eliberarea lor de etajul superior. În intervalul de timp 
respectiv, motorul Aestus al corpului superior favorizează 
continuarea ascensiunii. În sfârşit, în minutul 29 de la 


Superpropulsorul spatial 
european Ariane- 


Reprogramat pentru a-şi face debutul spaţial prin lansarea pe o orbită 
înaltă a sateliților ştiinţifici europeni Cluster, propulsorul spaţial european de 
superclasă Ariane-5 constituie o realizare de excepţie a consorţiului euro- 
pean Arianespace, respectiv a constructorului principal, firma franceză 
Aérospatiale. Racheta Ariane-5 are următoarea “carte de vizită”, cuprinzând 


performanţele: 
`Coiful superior înălţimea 12,70 m (varianta scurtă) 
19,20 m (varianta lungă) 
diametrul 5,40 m 
masa de lansare 2,3 t (varianta scurtă) 
3,6 t (varianta lungă) 
œ~ Protecţia Speltra înălţimea 4,56 m (varianta scurtă) 
5,66 m (varianta lungă) 
diametrul 5,40 m 
masa de lansare 0,78 t (varianta scurtă) 
0,88 t (varianta lungă) 
Cutie echipamente înălțimea 1,50 m 
N diametrul 5,40 m 
N masa de lansare 1,20t 
à EPS (Etajul cu propergoli înălțimea 3,35 m 
stocabili) diametrul 4,00 m 
masa vidă 0,98 t 
prapergolii 2,40 t monometilhidrazină + 


tracţiune în vid 
durata combustiei 


4,80 t tetraoxid de azot 
2,70t 
800 secunde 


decolare, o dată cu exctincţia motorului şi eliberarea 
sateliților, misiunea rachetei încetează. 


O primă lansare nereușită 


Din păcate, misiunea Ariane 501 a suferit un eşec. 
Perplexitatea constructorilor şi a cercurilor ştiinţifice este 
cu atât mai mare cu cât fiabilitatea scontată a produsului 
Ariane-5 este foarte ridicată, de peste 98,5%. In ceea ce 
priveşte sateliții Cluster, pierderea este iremediabilă, deşi 
Arianespace este în măsură să ofere în prezent oricărui 
client, în caz de nereușită a tirului contractat, o a doua 
lansare gratuită. Cluster, asemenea majorităţii sateliților 
destinaţi cercetării ştiinţifice, nu a beneficiat de o asigurare 
financiară în caz de distrugere (costurile mari de 
construcţie nepermiţând achitarea taxelor de asigurare). 


— EPC (Etajul cu propergoli înălţimea 30,52 m 
criogenici) diametrul 5,40 m 
masa vidă 12,50 t 
propergolii 130,00 t oxigen lichid + 
25,00 t hidrogen lichid 
structura aliaj de aluminiu 
motor rachetă HM-60 “VULCAIN” 
tracţiunea la sol 85,00 t 
durata combustiei 590 secunde 
` EAP (Etajul de accelerare înlățimea 31,6 m 
cu pulbere) diametrul 3,04 m 
masa vidă 35,00 t 
propergol 230,00 t pulbere 
(combustibil solid) 
structura oţel inoxidabil 
tracţiunea la start 540,00 t 
tracţiunea maximă 630,00 t 
durata combustiei 125 secunde 
largarea la cca 55,00 km 


Proprietarul lor, Agenţia Spațială Europeană, ar trebui să 
mizeze acum pe un al cincilea satelit de tip Cluster deja 
construit şi denumit Phoenix, alături de care să dispună 
construirea altora trei similari. Perspectiva este însă 
îndepărtată. 

Nereuşita zborului 501 a amintit că drumul către stele 
este jalonat de decepţii de care nimeni nu este scutit. Ne 
gândim la eşecurile ascunse mult timp de sovietici, la 
explozia navetei americane Challenger şi chiar la Ariane- 
4, racheta ce a consfințit supremaţia europeană în 
lansările de sateliți comerciali şi care a cunoscut trei 
lansări ratate. ` 

Amintirea momentelor dramatice nu este însă o 
consolare pentru cei implicați în programul Ariane-5, 

E TEHNICA III 


Ecouri de la Congresul de astronautică 1996 


Terminologia spațială 


Pentru informarea cititorilor noştri, precizăm că în perioada 7-21 octombrie a.c., în organizarea 
Federaţiei Internaţionale de Astronautică şi a societăţii chineze de profil, cel de al 47-lea Congres inter- 
naţional de astronautică şi-a desfăşurat lucrările în complexul World Trade Center din capitala Chinei, 
Beijing. Cele peste 600 de comunicări, referate şi rapoarte ştiinţifice, având subiecte din toate domeniile 
ştiinţei şi tehnicii spaţiale, au fost susţinute în cca 30 de simpozioane, conferinţe şi mese rotunde. În 
cadrul Simpozionului intitulat “Terminologia spaţială multilingvă”, Academia Intemaţională de 
Astronautică a prezentat DICŢIONARUL SPAŢIAL MULTILINGV, rod al unei activităţi de cinci ani, 
desfăşurată de un colectiv de specialişti condus de dr. J.-M. Contant (IAA) şi dr. |. Almar (Academia 
Maghiară de Ştiinţe). Acest original dicționar, cuprinzând cca 2 600 de termeni de specialitate, este în 
prezent disponibil pe dischete care conțin traducerea în 14 limbi. Semnificaţia acestei apariții este 
comentată, la cererea noastră, de d! prof. dr. ing. Florin Zăgănescu, membru al Academiei 
Intemaţionale de Astronautică, coautor din partea română. 


omplexitatea misiunilor spaţiale 
Ç impune tot mai mult gruparea 

forţelor tehnice, ştiinţifice şi 
financiare din mai multe ţări; deseori 
succesul acestor activităţi depinde de 
modul cum s-au asociat firme con- 


structoare de tehnică spaţială din 
lume, cum au colaborat specialiştii 
acestora. Desigur, în asemenea cola- 
borări, în general benefice pentru 
efectuarea programului, promotorii 
acestor “space joint-ventures”" întâm- 


pină şi numeroase dificultăţi, legate 
de particularităţile de proiectare, con- 
strucţie, ritm de lucru, planificare, pro- 
grame etc., proprii fiecărui partener, 
fie el tehnico-ştiinţific sau economico- 
financiar. Limba rămâne totuşi un ele- 


Naveta spaţială 


Rezervor extem 
Boostere 
Avion orbital 


NR 


R 
R 


Lansează pe orbită joasă max. 18 t 


(R = reutilizabil, NR = nereutilizabil) 


depistarea defecţiunii răspunzătoare de eşecul misiunii 
inaugurale fiirid o condiţie pentru efectuarea tirului 502. 
Blamul a căzut asupra sistemului de calcul aflat la bordul 
rachetei. Ordinatorul a comandat în secunda 37 de zbor, 
la o altitudine de 3 500 m şi o viteză indicată de 857 km/h, 
schimbarea bruscă a orientării axei de tracţiune a 
motorului Vulcain şi a celor două boostere. Axul rachetei 
s-a înclinat faţă de traiectorie, antrenând spargerea 
învelişului vârfului fuzeei. In secunda 66 a fost 
telecomandată de la sol distrugerea rachetei. Şase 
săptămâni mai târziu, comisia de anchetă a accidentului 
confirma că defecţiunea a intervenit undeva între sistemul 
de navigaţie inerţială şi ordinatorul de bord, mai precis s-a 
datorat preluării unor elemente şi subrutine de calcul de la 
Ariane-4, fără a le adapta condiţiilor specifice lui Ariane-5. 


Un zbor de încercare 


Misiunea Ariane 501 a avut totuşi un caracter special, 
care îi justifică întrucâtva nereuşita. Este vorba despre un 
zbor de testare a produsului. 

În alcătuirea calendarului lansărilor rachetelor de 


TOTAL 


Lansează pe orbită joasă max. 22 t 


generaţie nouă, constructorii europeni au rezervat primele 
două tiruri certificării performanţelor scontate. În industria 
spaţială însă, spre deosebire de celelalte industrii 
constructoare de maşini, procedura de atestare a 
capacităţilor nu se poate derula asupra unui prototip 
construit exclusiv în acest scop. Cauza stă în mijloacele 
financiare mari ce sunt mobilizate. In cazul zborului 501, 
s-a convenit ca racheta să execute o misiune standard, 
care s-ar fi încheiat cu înscrierea pe orbită a sateliților 
Cluster. S-a convenit, de asemenea, ca lansarea sateliților 
să se facă în mod gratuit. 

Dacă cea mai mare parte a componentelor lansatorului 
şi-au demonstrat buna funcţionare (îndeosebi sistemele de 
propulsie şi elementele structurale), altele nu au făcut-o 
(sistemul electronic), iar altele nu au apucat să o facă 
(automatismele de separare, etajul superior). 

A rămas în sarcina rachetei 502 să finalizeze 
certificarea modelului şi să dovedească eliminarea 


punctelor slabe ale programului. 
ANDREI MERTICARU 


INTERNATIONAL 
ACADEMY 
OF ASTRONAUTICS 

ment major de dificultate; poate fi 
citat, în acest sens, Programul misiu- 
nii comune sovieto-americane din 
1975, “Soiuz-Apollo”, atât specialiştii, 
cât şi astronauţii/cosmonauţii implicaţi 
făcând eforturi mari pentru însuşirea 
limbii partenerului, în cel mai scurt 
timp posibil... Cu cât un program sau 
un proiect spaţial este mai complex, 
cu atât participă mai multe firme 
colaboratoare din diverse ţări, iar 
această dificultate se amplifică. ESA 
are o componentă relativ puţin sesi- 
zabilă, şi anume folosirea unei 
terminologii spaţiale comune, termi- 
nologie care să cuprindă termeni 
foarte uzuali în tehnica spaţială şi a 
căror înţelegere şi deci folosire “după 
ureche” poate conduce la neînţelegeri 
majore, chiar la catastrofe, atunci 
când se produce în operaţiile de con- 
trol şi verificări. 

Se poate deci afirma că claritatea 
în prezentarea bi şi multiunivocă a 
termenilor folosiţi de specialiştii 
diferitelor naţiuni participante la 
colaborârea spaţială respectivă, a 
conţinutului proiectelor, referatelor, 
instrucţiunilor, caietelor de sarcini, 
normelor de folosire, testare etc. este 
absolut necesară, elimină timpii 
“morţi” în cooperare şi, mai ales, eli- 
mină posibilitatea apariţiei de neîn- 
țelegeri care, în final, afectează cali- 
tatea lucrărilor din programul urmărit 
şi monitorizat. 

Unul din factorii care amplifică 
neconformităţile care pot apărea din 
deficitara folosire a unor termeni 
neadecvaţi sau chiar greşiţi este 
interdisciplinaritatea amplu integrată 
în programele spaţiale complexe, 
cum ar fi sistemele de transport 
spaţiale refolosibile, staţiile interpla- 
netare multidestinaţie şi, mai ales, 
staţia orbitală internaţională “Alfa”. 

Cu toate că nu participă cu ace- 
eaşi pondere, un alt factor este termi- 
nologia din aeronautică. Deşi au o 
istorie modernă relativ scurtă, ambele 


discipline folo- 
sesc, uneori, ter- 
meni similari sau 
chiar identici pen- 
tru activităţi, feno- 
mene, acţiuni di- 
ferite. Acest fapt 
poate conduce la 
înţelegeri greşite 
şi chiar activităţi 
periculoase, de- 
oarece în expresii 
sau propoziţii dife- 
rite se folosesc 
elemente din ace- 
eaşi topică sau 
utilizări diferite 
pentru acelaşi ter- 
men. In alte ca- 
zuri, apropierea dintre termenii aero- 
nautici şi cei spaţiali este benefică, dar 
tocmai delimitarea acestui aspect apa- 
re dificilă, iar timpul nu permite, de cele 
mai multe ori, specialiştilor implicaţi în 
problematici cu soluţionări la termene 
impuse să dea soluţii în baza unor 
analize pertinente şi având durate 
uneori prohibitive. 

Asemenea situaţii au fost sesizate 
şi prezentate, uneori chiar detaliat, cu 
ocazia rapoartelor ştiinţifice susţinute 
la congresele federaţiei internaţionale 
de profil şi chiar la simpozioanele 
organizate de Academia Interna- 
ţională de Astronautică şi desfăşurate 
în paralel cu lucrările menţionatelor 
congrese. Este meritul Academiei 
Internaţionale de Astronautică, al 
conducerii acesteia şi în principal al 
secretarului general al Academiei, dr. 
Jean-Michel Contant, de a fi demarat 
- cu cca şase ani în urmă - discutarea 
acestui aspect în vederea implicării 
Academiei în soluţionarea problemei 
unificării terminologiei sau, mai pre- 
cis, a conceperii unui dicţionar multi- 
lingv de termeni spaţiali. 

In aceste condiţii, sunt necesare 
câteva precizări asupra Academiei 
Internaţionale de Astronautică. Acest 
prestigios şi selectiv for ştiinţific inter- 
naţional a fost fondat în 1960 pentru 
accelerarea dezvoltării ştiinţelor 
astronautice pentru scopuri exclusiv 
paşnice, folosind cooperarea inter- 
naţională. Este deci un organism 
internaţional de elită, cuprinzând cca 
1 000 de specialişti din 65 de ţări ale 
lumii, aleşi conform unor criterii 
deosebit de riguroase. 

In cei 36 de ani scurşi de la înfiin- 
tarea Academiei, în astronautica teo- 
retică şi aplicată au fost obținute rea- 
lizări de excepție, majoritatea cu 
implicații în domenii terestre ale 
ştiinţei şi tehnologiei. 

Unul din eforturile majore ale ul- 
timilor ani ai Academiei Internaţionale 
de Astronautică a fost dirijat - prin 


Comitetul pentru terminologia spaţială 
multilingvă - pentru construirea unui 
Dicţionar spaţial multilingv (DSM). 
Această acţiune, demarată de comitet 
cu cca zece ani în urmă, s-a accentu- 
at în ultimii cinci-şase ani, fiind 
pregătit un sistem omogen de termeni 
care să acopere cât mai multe 
domenii ale astronauticii, printre care 
ştiinţa spaţială, tehnologia, medicina, 
dreptul cosmic etc. 

In actuala sa formă “electronică”, 
dicţionarul cuprinde 2 596 termeni în 
limba engleză, care au fost traduşi de 
specialişti din 13 ţări în limbile 
naţionale; astfel, acest dicţionar multi- 
lingv este echivalent cu 91 de dic- 
ționare bilingve! 

DSM este destinat de autorii săi, 
printre care am cinstea dea mă 
număra, să ajute activităţile comune 
depuse de savanţi, ingineri, tehnologi, 
traducători, bibliologi etc. Mai mult 
decât atât, el este destinat să faci- 
liteze apariţia şi dezvoltarea unei noi 
terminologii spaţiale, precum şi forma- 
rea şi evoluţia unor dicţionare aero- 
spaţiale cât mai complete, ca şi a unor 
enciclopedii de profil în diferite limbi. 


Conform convenției-cadru sem- 
nate de Academia Internaţională de 
Astronautică şi de editura budapes- 
tană Last World Foundation (adresa: 
Ugetă utca 10, H-1046 Hungary), 
Dicţionarul spaţial multilingv este 
livrabil sub formă de dischete, 
începând din septembrie a.c. (la un 
preț iniţial de 120 dolari). Editura, la 
indicaţia celor doi coordonatori - dr. 
Ivan Almar, din partea Academiei 
Maghiare de Ştiinţe, respectiv dr. 
J.-M. Contant, din partea' Academiei 
Internaţionale de Astronautică -, 
furnizează următoarele caracteristici 
ale variantei computerizate a dicţio- 
narului: utilizare pe IBM-PC, MS- 
WINDOWS; indexarea porţilor de 
intrare, atât pentru termeni simpli, cât 
şi compuşi; ordine de apelare opțio- 
nală, numărul de limbi solicitate 
putând fi afişat pe ecran; lucru con- 
comitent cu alte aplicaţii, funcţionare 
multiwindows. Este necesar, pentru 
operare, ca utilizatorul să dispună de 
un PC 386 sau 486, cu memorie 4 
Mb RAM la 1,44 Mb floppy drive şi 2 
Mb pe hard-disk. Se precizează, de 
asemenea, MS-DOS 5,0 sau peste, 
precum şi MS WINDOWS 3.1, '95. 
(Pentru informații suplimentare, edi- 
tura budapestană LWF menţionează: 
tel/fax (0036-1)-180-6011.) 


Prof. FLORIN ZĂGĂNESCU, 
membru al Academiei 
Internaţionale de Astronautică, 
coautor al Dicţionarului spaţial 
multilingv 

E BEE 
Tren de mare viteza din materiale compozite 


flat într-o concurenţă acerbă 
A cu automobilul şi avionul, tre- 
nul francez de mare viteză 


(TGV) este obligat să se modernizeze 
necontenit. 


3 


e Îi iasi la 2 e 


Începând cu anul viitor, pe linia de 
mare viteză Paris-Lyon vor fi introdu- 
se trenuri cu etaj. Iniţial, acestea vor fi 
construite din aluminiu. După anul 
2000, proiectanţii au prevăzut înlo- 


cuirea aluminiului cu materiale com- 
pozite, care sunt mai uşoare, insensi- 
bile la coroziune şi mai simplu de 
asamblat. Materialele compozite sunt 
însă, ce-i drept, şi mai scumpe. Ele 
vor fi furnizate de o întreprindere din 
Brest, specializată în construirea de 
arhbarcaţii din asemenea materiale. 

Graţie materialelor compozite, gre- 
utatea fiecărei rame se va reduce cu 
încă 2 t, permiţând trenului să atingă o 
viteză comericală de 360 km pe oră. 

O parte din economia de masă 
realizată prin utilizarea acestor mate- 
riale mai uşoare va fi compensată 
prin introducerea în structura vagoa- 
nelor a altor materiale care absorb 
vibraţiile sonore. În felul acesta, la 
360 km pe oră trenul nu va fi mai zgo- 
motos decât la 300 km pe oră. 

Primele încercări ale prototipului 
din materiale compozite sunt pre- 
văzute pentru anul 1999. În schimb, 
nici o dată nu a fost încă fixată pentru 
începerea exploatării comerciale a 
noului tren de mare viteză. 


Instalatie automată de triere a bateriilor 


s-a desfăşurat între 3 şi 5 iulie 

a.c. al doilea Congres inter- 
naţional consacrat reciclării bateriilor 
electrice, congres care a reunit peste 
110 de participanți. 

Avantajele pe care le prezintă 
bateriile sunt incontestabile, ceea ce 
explică şi larga lor utilizare. In acelaşi 
timp, unele din metalele pe care le 
conţin acestea sunt nocive pentru om 
şi pentru mediul înconjurător. Ca ur- 
mare, o dată ieşite din uz, bateriile nu 
ar trebui în nici un caz să se ames- 
tece cu celelalte deşeuri menajere. In 
practică, colectarea bateriilor separat 
de celelalte deşeuri este încă departe 
de a constitui regula, mai ales în 
jumătatea sudică a Europei. 

Interesul ecologic şi adesea eco- 
nomic al reciclării bateriilor nu mai are 
nevoie să fie demonstrat, cu atât mai 
mult cu cât cantităţile vândute pe 
piaţă nu încetează să crească (peste 
80 de miliarde pe an, după ultimele 
estimări prezentate la congresul de la 
Cannes). Reciclarea bateriilor pre- 
supune în mod imperativ trierea lor 


L a Cannes, pe Coasa de Azur, 


cât mai corectă, în funcție de me- 
talele pe care le conțin. Ideal ar fi ca 
această separare să fie făcută la 
sursă, adică de către consumator. 
Este ceea ce se întâmplă deja în ca- 
zul bateriilor industriale. În felul aces- 
ta, metalele recuperate pot atinge un 
grad ridicat de puritate, fiind mai uşor 
reciclabile, iar deşeurile periculoase 
pot fi depozitate în condiţii de sigu- 
ranţă sporită. 

Dată fiind multitudinea tipurilor de 
baterii destinate marelui public, este 
exclus să le ceri utilizatorilor casnici 
să le identifice şi să le trieze. Simpla 
excludere a bateriilor din circuitul 
deşeurilor menajere ar reprezenta un 
mare progres. 

În cea mai optimistă dintre soluţii, 
bateriile pentru marele public riscă 
deci să fie colectate amestecate între 
ele. De unde necesitatea trierii lor 
ulterioare. 

Efectuată manual, operaţia res- 
pectivă este extrem de laborioasă şi 
de costisitoare. lată însă că socie- 
tatea elveţiană Titalyse a brevetat un 
procedeu de triere automată a bateri- 


ilor ieşite din uz, pe baza căruia soci- 
etatea Euro Bat Tri, întemeiată de 
Titalyse împreună cu SNAM, a con- 
struit o instalaţie pilot. 

Operația de triere constă din trei 
faze principale: 

e înlăturarea elementelor volumi- 
noase şi separarea prin cernere a 
bateriilor tip nasture; 


e trierea magnetică, utilizată pen- 
tru separarea bateriilor magnetice de 
elementele nemagnetice; 

* identificarea elementelor magneti- 
ce în mai puţin de 0,2 secunde de că- 
tre un detector, care le separă într-una 
din următoarele categorii: nichel-cad- 
miu, zinc-alcalin, zinc-carbon, mercur 
şi litiu. 

Detectorul ţine seama de patru pa- 
rametri, între care densitatea magne- 
tică a fiecărui element. Capacitatea no- 
minală a instalaţiei este de 1 t pe oră, 
iar eficacitatea trierii depăşeşte 96%. 


Pagină realizată de 
DINU DRAGOMIRESCU, 
Revue Recyclage, Franţa 


o __EHNICĂ 
Pastrează pasiunea 


dică pasionaţii de aeronautică, 

virtuali constructori amatori, să 
îşi ducă proiectele la capăt. Atunci 
când visurile sunt totuşi materializate, 
anonimatul ucide reuşita şi îndrăz- 
neţul artizan constată cu surprindere 
că banii şi sudoarea investite s-au 
pierdut în zadar. 

De fapt, ce poate construi un 
amator? Un avion uşor, un deltaplan, 
un motodeltaplan sau o parapantă. In 
fiecare dintre cazuri efortul financiar 
este considerabil, deşi mai mic decât 
în cazul alternativei cumpărării unor 
produse finite. Se adaugă obstacolele 
ridicate de aspectul regulamentar al 
problemei, un dialog pe această temă 
cu Autoritatea Aeronautică Civilă fiind 
de dorit. Ne uităm cu coada ochiului 
la ţările din-vest, date de cele mai 
multe ori şi în cele mai diverse dome- 
nii drept exemple de urmat. Acolo, 
aparatele de amatori se împart în trei 
categorii: construcţii cu mijloace pro- 
prii pe bază de proiecte proprii, con- 
strucţii cu mijloace proprii pe bază de 
planuri cumpărate şi construcţii prin 
asamblarea de componente cumpă- 
rate o dată cu planurile. Certificarea 


L ipsa unui cadru organizat împie- 


şi exploatarea vehiculelor aeriene 
realizate de amatori se fac conform 
unor secţiuni specifice ale regula- 
mentelor aeronautice şi sub suprave- 
gherea autorităţilor în drept. Cuvântul 
cheie este receptivitatea şi flexibilita- 
tea forurilor care fac regulamentele. 
În condiţiile actuale, organizaţiile 
guvernamentale din România nu par 
să poată suporta costurile antrenate 
de construcţiile de amatori, cu atât 


mai mult cu cât lipsa de informaţie şi 


experienţă face ca unele proiecte să 


fie puerile. Ne gândim deci să creăm 
un mediu informaţional al pasionaţilor 
în jurul unui nucleu care ar putea fi 
organizaţia studenţească Euroavia 
Bucureşti, ce activează în Facultatea 
de Aeronave din capitală. Organizaţia 
nonprofit este afiliată la asociaţia 
europeană Euroavia şi îşi propune 
prin statut să favorizeze schimbul de 
experienţă între studenţii în aeronau- 
tică. Răsfoind revista editată de aceş- 
tia, luăm cunoştinţă de câteva acţiuni 
întreprinse: construirea celui mai 
mare avion de hirtie din lume, a unei 
replici zburătoare a unui avion din 
primul război mondial şi chiar proiec- 
tarea şi realizarea unui model nou de 
avion uşor. 

Acest din urmă proiect merită o 
atenţie deosebită prin prisma obiec- 
tivelor propuse. Este vorba despre un 
aparat de zbor conceput şi care ur- 
mează să fie construit în întregime de 
studenţii de la aeronautică. Denumit 
Impuls, avionul are două locuri dispu- 
se unul lângă altul pentru o masă 
maximă la decolare de 575 kg. Struc- 
tura de rezistenţă este din duralumi- 


niu, iar învelişul din fibre de sticlă 
impregnate. Aripa şi ampenajele sunt 
din materiale compozite pe bază de 
fibre de carbon. S-a încercat alcă- 
tuirea unei configurații care să reducă 
pe cât posibil dificultăţile constructive 
şi de asamblare. In final, iniţiatorii 
proiectului s-au oprit asupra desenu- 
lui pe care îl prezentăm în figură. Per- 
formanţele scontate se axează în ju- 
rul unei viteze de croazieră de 210 


km/h şi o distanţă maximă de zbor de 
circa 500 km. 

Proiectul Impuls este un exemplu 
ambițios. Mai puţin spectaculoase, 
dar la fel de interesante se pot dovedi 
şi alte idei: realizarea unei elice, a unei 
aripi zburătoare sau a unui imens avion 
de hârtie. Ne facem o datorie de onoa- 
re din a mediatiza - prin intermediul 
revistei Ştiinţă şi tehnică - proiectele 
cele mai interesante aflate în atenţia 
pasionaţilor. Privind în perspectivă, cre- 


dem că exploatarea unicatelor constru- . 


ite, atunci când acestea se pretează la 
aşa ceva, se poate face printr-un com- 
promis cu potenţialii beneficiari. Spre 
exemplu, un aparat de zbor ar putea fi 
exploatat în comun cu un aeroclub în 
schimbul pregătirii de zbor a construc- 
torului. Nici nu este obligatoriu să 
existe un singur constructor, iniţiativa 
noastră sprijină asocierea. 

Haideţi să profităm de încrederea 
în forţele proprii, de cunoştinţele fiecă- 
ruia, de pregătirea deosebită şi dis- 
ponibilitatea manifestată de colegii 
noştri de la Facultatea de Aeronave. 
Aşteptăm semnalele dumneavoastră 
pe adresa Societăţii Ştiinţă & Tehnică. 


ANDREI MERTICARU 


CONCURS ST 
SOLUȚIA CELEI 
DE-A DOVA PROBLEME 


La început Kitab a fost convins 
că toate condiţiile cerute de calif nu 
pot fi îndeplinite simultan. Totuşi, 
după frământări îndelungi a venit 
cu planul alăturat care prevedea: 

cinci ziduri groase; 

zece turnuri, câte patru pe 

fiecare zid; 

două turnuri care nu sunt 

aşezate pe zidurile exterioare. 

Soluţia lui o puteţi găsi în figura 
de mai jos. 


Câştigătorul acestui concurs este 
Gabriela Cucu, St. Gheorghe. 


(Din lipsă de spaţiu vom publica abia în 
numărul viitor lista completă a celor care 
ne-au trimis soluţii corecte la această 
problemă.) 

În 1994 ciclistul scoțian Graham Obree a bătut recordul orei datorită adoptării unei poziţii originale. Aşa cum se vede şi din fotografie, el 


TE ceri 


este aplecat înainte cu barțele complet pliate de-a lungul torsului, cu pieptul sprijinit pe ghidon. Federaţia Internaţională de Ciclism a 


interzis această poziţie. 


oricât de mult s-ar fi banalizat în timp, un loc fruntaş. 

Ea a fost perfecționată în permanenţă de minţi 
inventive şi puţine lucruri au mai rămas de făcut pentru a-i 
ameliora performanţele. Acum este nevoie de mult 
rafinament tehnic şi efort atunci când se doreşte obţinerea 
unei biciclete mai bune decât cea de ieri. Când este vorba 
de biciclete destinate concursurilor sportive, contează 
fiecare sutime de secundă şi de aceea specialiştii îşi 
folosesc tot talentul pentru a le îmbunătăţi, cât de cât, 
randamentul. 

În 1924 ciclistul italian Bottechia a câştigat Turul 
Franţei cu o viteză medie de 24 km/h. Cu aproape 6 
decenii mai târziu, în 1992, faimosul Indurain a câştigat 
aceeaşi cursă cu o viteză medie de 39,5 km/h. Acest 
rezultat nu a putut fi obţinut numai-prin perfecţionarea 
metodelor de antrenament, ci şi prin ameliorarea 
caracteristicilor tehnice ale bicicletei. Pentru a ajunge aici 
au fost necesare contribuţiile aerodinamicii, mecanicii, 
tehnologiei materialelor etc. 

Să mai prezentăm un rezultat. ltalianul Francesco 
Moser a declanşat aplicarea pe scară largă a studiilor 
aprofundate asupra caracteristicilor bicicletei. Pentru a 
dobori recordul orei, el a utilizat o bicicletă revoluţionară 
pentru acea vreme (1984). In primul rând au fost modifi- 
cate roţile, care au căpătat o formă lenticulară, pentru a 
micşora turbulenţa (şi, implicit, rezistenţa la înaintare) 


ai rintre realizările tehnologiei umane, bicicleta ocupă, 


produsă de spiţe. O altă inovaţie revoluţionară a constat în 
utilizarea unui cadru de tip "monococă" realizat dintr-o 
singură bucată, din materiale compozite. Astfel s-a putut 
mări rigiditatea lui. Să facem aici o mică paranteză. Un 
cadru de bicicletă alcătuit din mai multe piese nu formează 
totdeauna o structură perfect rigidă; în consecinţă, o parte 
din efortul depus de ciclist este consumat pentru 
deformarea lui. Revenind la bicicleta lui Moser, să mai 
spunem că toate elementele constructive au fost realizate 
în aşa fel încât să reducă la minimum rezistenţa la 
înaintare. 

Rezistenţa aerodinamică de înaintare "consumă" 90% 
din puterea totală produsă de ciclist. Trei sferturi din 
această rezistență sunt generate de către corpul 
alergătorului. De aceea studiul influenţei poziţiei ciclistului 
a devenit un obiectiv major pentru proiectarea noilor 
biciclete. Jim Martin, de la Universitatea din Texas, a 
calculat că, pentru o cursă de 40 km, o poziţie perfectă 
(cum este cea din fotografia care deschide articolul) 
asigură o reducere a timpului de parcurs cu aproximativ 
8%, faţă de cazul în care este adoptată poziţia clasică, cu 
spatele curbat. Utilizarea unei roţi anterioare cu trei spiţe 
profilate aerodinamic, împreună cu utilizarea unei roţi 
posterioare lenticulare reduc acelaşi timp de parcurs,cu 
numai 3%, în timp ce folosirea unui cadru aerodinamic, cu 
tuburi profilate, ameliorează performanţele cu 1,5%. 
Trebuie să facem o remarcă: nu totdeauna este rentabilă, 


ÎN mEriNiCĂ II 


din punctul de vedere al performanţelor, utilizarea unei 
biciclete perfect aerodinamice. Acesta este cazul curselor 
pe teren accidentat. In această situaţie, greutatea redusă 
a bicicletelor de performaţă poate deveni un dezavantaj: 
timpul câştigat la urcarea pantelor este pierdut la coborire. 
În plus, datorită condiţiilor în care se desfăşoară aceste 
curse nu este- posibilă păstrarea poziţiei aerodinamice pe 
tot parcursul traseului. 

Elementele unei poziţii aerodinamice sunt înclinarea şi 
curbura spatelui, depărtarea coatelor şi a genunchilor. 
Scoţianul Graham Obree, prezentat în fotografie, nu 
obținuse nici o performanţă remarcabilă şi totuşi a doborit 
recordul orei adoptând o poziţie originală. Umerii săi se 
sprijineau pe mâini, iar braţele erau lipite de piept care, la 
rândul lui, se sprijinea pe ghidon. Această poziţie a permis 
economisirea energiei necesare pentru deplasare. 

Pentru a optimiza poziţia alergătorilor şi pentru a 
măsura forţele aerodinamice, Harald Schaale, Michael 
Nitsh şi colegii lor care pregăteau sportivii din echipa 
naţională germană au pus la punct o bicicletă reglabilă cu 
ajutorul căreia au putut efectua măsurători în tunele 
aerodinamice şi încercări de laborator. Puterea consumată 
era măsurată în sală, pe un traseu de 1 000 m, la o viteză 
de 50 km/h. Repetarea încercărilor, cu modificarea poziţiei 
corpului, au arătat că există variaţii foarte mari în ceea ce 
priveşte energia consumată. 

Bicicleta utilizată, după cum spuneam mai sus, era 
reglabilă, permiţând modificarea distanţei dintre roți şi a 
poziţiei şeii. Înălţimea ghidonului putea fi modificată, la 
rândul ei, prin utilizarea unor roţi anterioare de diferite 
diametre. Pentru măsurători ea a fost echipată cu o serie de 
senzori, care determinau o serie de parametri, cum ar fi 
puterea furnizată de ciclist, ritmul de pedalare şi ritmul 
cardiac. Aceste informaţii erau transmise către un 
microcalculator amplasat în interiorul cadrului, care prelucra 
datele primare. Un calculator fix primea, prin radio, datele 
astfel măsurate, iar rezultatele, obținute în timp real, erau 
analizate de către antrenori, care, la rândul lor, puteau 
opera imediat modificări asupra parametrilor de intrare. 
Acest sistem a permis, în special, studierea influenţei 
modificărilor poziţiei şeii asupra puterii consumate de ciclist. 


Nici un detaliu nu este lipsit de importanţă atunci când 
trebuie câştigate câteva sutimi de secundă pentru a 
asigura victoria. O echipă tehnică a Comitetului olimpic 
american a evaluat influenţa poziţiei de pedalare asupra 
sportivului Lance Amstrong, care a participat la Jocurile 
Olimpice de la Atlanta. În afară de ameliorarea poziţiei, 
aşa cum arătam mai sus, s-au studiat şi alte elemente. 
Astfel a fost proiectată o cască specială, mult alungită 
spre spate, care permitea micşorarea turbulenţelor. (Să 
amintim în treacăt că apariţia turbioanelor este provocată 
în primul rând de variaţii bruşte ale secţiunii; la avioane se 
calculează un parametru, numit "rezistenţa de fund", care 
devine foarte important în cazul avioanelor cu reacţie, în 
momentul opririi motoarelor. Practic, se constată că 
modificarea bruscă a secţiunii anterioare - şi în absenţa 
jetului reactiv - produce o creştere semnificativă a 
rezistenţei la înaintare provocată tocmai de apariţia 
acestor turbioane.) Modificările care s-au efectuat în urma 
măsurătorilor au permis un câştig de viteză de 
aproximativ 1,4 km/h. 

Poziţia care corespunde celui mai mic consum de 
putere nu este totdeauna convenabilă pentru ciclist. Ea îl 
poate împiedica pe acesta să dezvolte puterea maximă 
sau poate să fie neconfortabilă (cu consecinţe severe 
asupra sănătăţii), Poziţia cu torsul aplecat la orizontală 
este neconfortabilă, ciolistul lovindu-şi în permanenţă 
pieptul cu genunchii, iar vizibilitatea este redusă, Dacă un 
sportiv poate accepta aceste inconveniente în cadrul unei 
curse pe distanțe scurte, această poziţie devine 
intolerabilă în cazul curselor lungi. De aceea Federaţia 
Internaţională de Ciclism a impus reglementări foarte 
severe în această privinţă. ş 

Atunci când este găsită o soluţie de compromis, 
asupra poziţiei ciclistului, sunt căutate şi alte căi pentru 
ameliorarea performanţelor. Trebuie acţionat asupra 
aerodinamicităţii şi a greutăţii bicicletei (fără a diminua în 
vreun fel rigiditatea: puterea dezvoltată de ciclist nu 
trebuie să fie consumată pentru "deformarea" bicicletei). 
Echipa americană a utilizat la Atlanta bicicleta prezentată 
în fotografia de mai jos. Aşa cum puteţi observa, grosimea 
roţilor şi diametrul celei anterioare au fost reduse foarte 
mult. Prin utilizarea materialelor 
compozite a fost micşorată greutatea 
structurii - numai după ce studiile de 
rezistenţă au arătat care sunt eforturile 
locale, pentru a se evita diminuarea 
rigidităţii. 

Aceste studii sofisticate au dus nu 
de puţine ori la rezultate neaşteptate. 
Echipa germană a utilizat o bicicletă 
cu cadrul în formă de cruce, mult mai 
uşor decât cel clasic. Se părea că este 
o soluţie revoluţionară, care nu mai 
fusese aplicată mai înainte. Totuşi... în 
1985 o întreprindere engleză breve- 
tase deja acest sistem, însă tehno- 
logia zilei nu a putut să pună la dis- 
poziţie materialele care ar fi făcut ca 
soluţia să poată fi aplicată. 


CRISTIAN ROMÂN 


Superbike II, construită în SUA are un cadru ultrauşor realizat din fibre de carbon. Toate 
elementele constructive sunt profilate pentru a micşora cât mai mult rezistenja la 
înaintare: roata anterioară are trei spiţe profilate, roata posterioară este de formă lenticu- 
Iară, mânerele ghidonului mult întinse înainte, cadrul profilat. Bara centrală este eliminată 
(linia punctată). 

CÂT DE NOCIV ESTE CÂMPUL ELECTROMAGNETIC? 


zibile” - de fapt fascicule de energie care călă- 

toresc în jurul nostru dar pe- care ochii noştri nu 
pot să le perceapă -, deşi nu sunt identice cu “razele 
morii” din filmele science-fiction, fac obiectul unor studii 
privind pericolul potenţial pe care îl prezintă pentru 
sănătatea noastră. 

Obiectele incriminate sunt cele pe care le folosim în 
fiecare zi: uscătorul de păr, aparatul electric de ras, tele- 
vizoarele şi telefoanele celulare. 

Primele semne de întrebare au apărut în 1992, când 
în SUA teletoanele celulare au fost acuzate de apariţia 
unor cancere cerebrale. Cum aceste aparate lucrează 
pe frecvențe situate în regiunea microundelor, aceste 
semne de întrebare s-au extins asupra întregului speotru 
al radiaţiilor electromagnetice - în special câmpul 
generat de liniile de înaltă tensiune, 

Se ştie că electricitatea este prezentă chiar şi în cele 
mai miei componente ale vieţii: celulele. Membrana 
acestora poate menţine o diferenţă de potenţial între 
interiorul şi exteriorul celulei. Motoarele electrice, 
aparatele de comunicaţii şi dispozitivele video produc un 
câmp electromagnetic care, în anumite situaţii, le-ar 
putea perturba metabolismul, Din păcate, aşa cum se va 
vedea mai departe, nu s-a putut stabili cu exactitate 
modul în care sănătatea ar putea fi afectată de 
asemenea câmpuri, 

Să dăm o definiţie: radiaţia electromagnetică se 
manifestă sub forma unui câmp electromagnetic variabil 
în timp şi în spaţiu, care se propagă sub formă de unde 
electromagnetice, însoţit de un transport de energie 
radiantă. El este compus dintr-un câmp electric şi unul 
magnetic cu vectorii perpendiculari unul pe celălalt (vezi 
figura), care se condiţionează reciproc şi se propagă cu 
viteza luminii. 

O caracteristică a acestor unde este frecvenţa 
(numărul de oscilaţii complete produse în unitatea de 
timp) care se măsoară în hertzi. Lungimea de undă este 
invers proporţională cu frecvenţa. 

Curentul electric folosit în gospodării are o frecvenţă 
de 50 Hz; undele radio medii încep de la 500 000 Hz, cu 
o lungime de undă de 600 m, iar undele ultrascurte 
operează între 88 şi 108 MHz; telefoanele celulare 
lucrează la 2,8 GHz, iar sateliții de telecomunicaţii se 
încadrează în frecvenţe de ordinul gigahertzilor. 


R adiaţiile electromagnetice, numite şi “raze invi- 


câmp electric 


În funcţie de lungimea de undă, radiaţiile se împart în 
termice, infraroşii, vizibile şi ultraviolete. Mai departe 
urmează aşa-numitele radiaţii ionizante: X şi gama, ce 


includ şi misterioasele radiaţii cosmice, care 
bombardează zilnic din spaţiu planeta noastră. Aceste 
ultime radiaţii, caracterizate de frecvenţe foarte mari, 
sunt periculoase datorită faptului că au suficientă 
energie pentru a altera structura acizilor nucleici, 
producând uneori mutații genetice. Radiațiile 
neionizante, cu frecvenţe mai joase, nu produc decât 
încălzire. Este cazul plitei cu inducţie şi al cuptorului cu 
microunde. 

Studiile efectuate ca urmare a îngrijorării crescânde 
privind pericolul pe care îl reprezintă câmpul electro- 
magnetic pentru sănătatea noastră nu au reuşit să 
confirme sau, dimpotrivă, să infirme cu certitudine 
ipoteza conform căreia acesta ar produce cancere sau 
mutații genetice. Datorită faptului că radiaţiile electro- 
magnetice ne însoțesc în viaţa de zi cu zi, acasă sau la 
serviciu, problema preocupă în continuare autorităţile, 
oamenii de ştiinţă şi industria producătoare de aparate 
electrocasnice, care primeşte deseori semnale 
alarmante de la cumpărătorii îngrijoraţi de eventualele 
efecte nocive ale acestora. 

Câmpuri electromagnetice există peste tot în jurul 
dumneavoastră. Dacă aveţi un aparat de măsură (cum 
este cel din fotografie), care înregistrează intensitatea 
radiaţiei electromagnetice (în gauss sau miligauss), 
puteţi constata că, lângă casa dumneavoastră, aveţi 1-2 
mG, datorită fondului natural. În preajma unei linii de 
înaltă tensiune, această valoare ajunge până la 200 mG. 
Un uscător de păr emite o radiaţie de 100 mG, o plită 
electrică 25 mG, în faţa monitorului calculatorului veți 


avea 10 mG, iar în spatele lui 200 mG. Această din 
urmă valoare ar putea să pară surprinzătoare. Să nu 
uităm însă că alimentarea tubului cinescop se face la 
tensiuni de ordinul a 15 000 V şi că, practic, în spatele 
televizorului sau monitorului nu există nici un fel de 
ecranaj. Dar înainte de a vă procura un aparat cu care 
să măsuraţi intensitatea câmpului electromagnetic 
trebuie să ştiţi că nu există limite bine stabilite privind 
nivelul radiaţiei şi timpul de expunere după care acesta 
devine periculos pentru om. 

De exemplu, un studiu efectuat în Suedia pe un 
eşantion de 500 000 de persoane care locuiesc în 
apropierea liniilor de înaltă tensiune a arătat o incidenţă 
a cazurilor de leucemie la copii de trei ori mai mare 
decât media, la o valoare a intensității câmpului de 3 


Reţele de înaltă tensiune, 50 Hz 

Intensitatea câmpului electro- 
magnetic din jurul acestora poate 
atinge 200 mG. 


< Uscător de păr, 
aparat electric de ras, 50 Hz 
r Deşi variază de la un model la 
altul, poate atinge 100 mG. 
Majoritatea persoanelor folosesc 
uscătorul un timp foarte scurt; în caz 
contrar este bine să se utilizeze mai 
mult prosopul. 


Pătură electrică, 50 Hz 


Dormind pe ea este acelaşi lucru 
cu a dormi sub o linie de tensiune 
electrică. Pentru cei care o folosesc 
des, este mai bine să încălzească 
patul cu ea decât corpul. 


Televizoare și calculatoare, 50/120 000 Hz 


Pentru televizoare, staţi la o 
distanţă de cel puţin 1,5 m de ecran. 
Pentru monitoarele de calculator, 
păstraţi o distanţă acceptabilă pentru 
lucru faţă de ecran, dar nu uitaţi că - 
la fel ca la aparatele TV - radiaţia 
emisă de acestea este mai puternică 
în lateral şi în spatele lor. 


Telefoane celulare, 840 MHz 


Deşi există temeri asupra efectului 
câmpului electromagnetic asupra 
capului, companiile producătoare de 
telefoane celulare asigură că nu 
există nici un risc datorită faptului că 
emisia de radiaţii este foarte scăzută. 


Cuptoare cu microunde, 2,8 GHz 

Ca şi la televizoare, emisia este 
mai puternică în spate. Pot exista 
scăpări de micounde dacă ecranarea 
s-a deteriorat. 


mG. Pe de altă parte, o dublare a cazurilor de cancer la 
copii a fost reliefată la doar 1 mG. Aceste date 
alarmante nu au putut fi confirmate prin studiile 
independente efectuate în Statele Unite, care nu au 
putut stabili vreo legătură între numărul de cancere 
înregistrate şi intensitatea câmpului electromagnetic. 

Datorită neliniştii din rândul consumatorilor, care au 
aflat din presă despre posibila nocivitate a radiaţiilor 
produse de aparatele electrocasnice, companiile 
producătoare de asemenea dispozitive, cât şi cele de 
calculatoare au efectuat la rândul lor studii asupra 
posibilului efect dăunător al produselor lor. Ne referim 
aici în special la tuburile catodice din componenţa 
aparatelor TV şi a monitoarelor de calculatoare. Acestea 
emit două tipuri de radiaţii: una cu frecvenţa de 50 Hz, 
datorată transformatorului de alimentare, şi cealaltă de 
15 000 Hz produsă de bobinele de deflexie montate în 
spatele tunului electronic. Astfel, contrar opiniei gene- 
rale, radiaţia emisă de un monitor este mai puternică în 
spatele decât în fața acestuia. 

De asemenea, mari firme din industria telecomu- 
nicaţiilor, ca Motorola sau AT&T, au efectuat studii ale 
căror rezultate au demonstrat că nu există nici un pericol 
privind sănătatea în urma folosirii telefoanelor celulare, 
de exemplu. Potrivit studiilor, rata de absorbţie a 
radiaţiilor pentru un telefon celular este de 0,45 W/kg, 
valoare situată sub limita de siguranţă de 1,6 W/kg pe o 
perioadă de 30 de minute recomandată de specialişti. 

ÎN O cURrIER ST |N 
Stimate domnule Profesor, 


tiu că nu mai sunteţi acela cu 

care am învăţat eu la şcoală - 

vechiul meu profesor este 
acum probabil la pensie sau o amin- 
tire într-o ramă. Ştiu că şi Dumnea- 
voastră, stimate domnule Profesor, ca 
şi vechiul meu dascăl, aţi ales mese- 
ria aceasta fiind convins că cineva cu 
har trebuie să se dedice acestei 
nobile şi delicate munci. Ştiu, domule 
Profesor, că sunteţi extrem de 
dezamăgit constatind că în zilele 
noastre leafa Dumneavoastră este pe 
jumătate cât a unui bodyguard şi că 
aţi ajuns probabil la concluzia că în 
România, în continuare, se preţuieşte 
mai mult forța decât înţelepciunea. 
Ştiu, domnule Profesor, că sunteţi 
îngrozit de deruta în care se găsesc 
elevii Dumneavoastră. li priviţi şi 
probabil îi înţelegeţi într-o oarecare 
măsură, căci cum poţi să-ţi alegi calea 
în viaţă, la vârsta marilor întrebări, 
când societatea îţi dă atâtea semnale 
incoerente: te învaţă să fii cinstit şi 
să-ţi însuşeşti o meserie în timp ce 
“fericeşte” tâlhari şi analfabeți. 

Şi totuşi, stimate domnule Pro- 
fesor, singura noastră speranţă de mai 
bine pentru viitor este în ei, în elevii de 
astăzi ai şcolilor. Ei pot, într-adevăr, 
să-şi însuşească o altă mentalitate, cu 
adevărat civilizată, cu adevărat “euro- 
peană”, cu o singură condiţie: să îi 
ajutăm. 

Din nefericire, facem prea puţin în 
acest sens. Până şi instituţia şcolii a 
uitat în mare măsură că trebuie să 
facă şi educaţie, nemaivorbind de 
familie, de mass-media, de societate, 
în general. Puţinul din ceea ce a 
rămas în acest sens nu e valorificat, 
îşi pierde foarte mult din efect în con- 
fruntarea cu marile tentaţii devo- 
ratoare de timp şi moralitate ale unei 
anumite feţe a civilizaţiei occidentale. 

Vă scriu aceste rînduri, stimate 
domnule Profesor, din două motive. 
Primul ar fi pentru a vă semnala că în 
şcoală mai există mulţi elevi cu reale 
preocupări pentru cunoaşterea ştiin- 
țifică. Sper că nu mă veţi contrazice 
zicându-mi: dar toţi elevii vin la şcoală 
pentru a dobândi noi cunoştinţe. Ştiţi 
foarte bine, domnule Profesor, că 
mulţi, foarte mulţi dintre elevi vin la 
şcoală pentru că îi obligă familia, 
pentru că le trebuie o diplomă de 
absolvent şi nimic mai mult. Totuşi 
există în toţi copiii acea scânteie 
dumnezeiască a dăruirii de sine şi 
acel har numit inteligenţă creativă. 
Supradotaţii în aceste domenii se pot 
transforma, în măsura în care şcoala, 


societatea sunt capabile să-i mode- 
leze în adevărate motoare ale pro- 
gresului economic, social şi cultural. 
Cu o singură condiţie, ca ceilalţi să fie 
capabili să-i urmeze. Altfel nu se vor 
adapta, îi vom pierde regăsindu-i în 
alte medii, mai civilizate. 

Am primit o mulţime de scrisori de 
participare la un concurs de probleme 
de matematică iniţiat cu sprijinul dom- 
nului loan Dăncilă, strălucit matema- 
tician şi un reputat pedagog. Mulţi din- 
tre participanţi au fost elevi, mulţi dintre 
ei ne-au transmis părerile lor despre 
revistă, dovedind că au o adevărată 
pasiune pentru cunoaştere. (Nu mă 
îndoiesc, stimate domnule Profesor, că 
acest lucru se datorează în mare 
măsură muncii Dumneavoastră.) 

Astfel, Nicolae Laslo (Mihalţ, Arad), 
şi lonică Păunescu (Baia de Arieş, 
Alba) ne propun să publicăm hărţi ale 
bolţii cereşti pentru anumite perioade. 
De altfel şi domnul Dimitrie Olinici din 
Suceava ne propune, pe lângă multe 
altele - inclusiv subiecte concrete -, 
acelaşi lucru. Domnişoara loana 
Bogodorea din Tulcea este destul de 
dură cu noi, reproşându-ne unele 
articole prea inaccesibile şi inac- 
tualitatea unor “actualități ST”. Simona 
Andronache din Oneşti, Bacău, ne 
solicită printre altele materiale prin 
care “să ne putem aprofunda şi însuşi 
arta gândirii logice”. 

Elena Diana Fulger din Constanţa 
îi reproşează domnului loan Dăncilă 
că problemele sunt prea uşoare!! (la 


fel Constantin Istrate din Urziceni,. 


lalomiţa). Mihai Panait din Ploieşti 
doreşte comentarii despre OZN (de 
ce nu comentarii psihosociologice 
despre acest fenomen!!). 

Dar şi foşti elevi, actuali studenţi 
şi absolvenţi ne-au sugerat multe idei 
interesante pentru îmbunătăţirea 
conţinutului revistei. 

Daniel Alexandru Oancea (Găeşti, 
Dâmboviţa) ne previne, parafrazând o 
zicală a lui Murphy: “Tipăreşte ceva 
pe care să-l poată citi şi un prost şi 
numai un prost va dori să-l citească”. 
(Dar dacă sunt prea mulţi proşti - 
citeşte “stupide people” -, ce te faci?) 
Foarte mulţi - printre care Radu 
Cristian Popescu, din Bacău, Rareş 
Călin Chivean din Cluj, Ştefan 
Bâcleanu din comuna Gogoşi, 
Mehedinţi, şi alţii ne reproşează faptul 
că revista are puţine pagini. După 
cum puteţi vedea, începând cu acest 
număr, fără a se afecta preţul de vân- 
zare, revista sporeşte la 52 de pagini. 
(Trebuie subliniat faptul că ea supra- 


vieţuieşte datorită sprijinului Minis- 
terului Cercetării şi Tehnologiei şi 
Ministerului Tineretului şi Sportului). 

Daniel Deaconu Teodor (Râmni- 
cu-Vâlcea, Str. 22 Decembrie 34, cod 
1000) ne sugerează o rubrică de 
umor, realizarea unor sondaje, atri- 
buirea unui premiu pentru idei 
ingenioase şi ne solicită să-i publicăm 
adresa (ceea ce am şi făcut) pentru 
“colaborarea cu cei ce vor să-şi con- 
struiască un microscop sau o lunetă”. 

Sanda Bucevshi din Domnești, 
Suceava, ne urează să ajungem la 
vârsta Gazetei Matematice (nu şi în 
situaţia ei, căci nu mai apare de 
aproape un an). 

Domnişoarei Lucia Manta din Sibiu 
îi transmitem că am recepționat criticile 
sale, cu care în mare parte suntem de 
acord, practica însă ne omoară. 

Cum nu-i putem menţiona, nor- 
mal, pe toţi cei care ne-au scris, ne 
facem cuvenita datorie de a le 
mulţumi şi de a-i asigura că vom ţine 
cont de îndemnurile, ideile şi suges- 
tiile lor. 

In al doilea rând vă scriu, stimate 
domnule Profesor, pentru că n-am 
primit nici o scrisoare din partea 
Dumneavoastră. Ştiu că aveţi mari 
probleme, probabil lucraţi în Minis- 
terul Învăţământului, în dregătorii 
importante sau în conducerea şcolii, 
probabil aveţi probleme familiale şi 
sunteţi şi Dumneavoastră afectat de 
mizeria vieţii cotidiene. Poate citiţi 
revista Ştiinţă şi tehnică, dar nu aţi 
avut timp să ne scrieţi. Poate că, de 
fapt, mare parte din timpul de cores- 
pondenţă vi-l dedicați nenumăratelor 
scrisori adresate conducerilor unor 
publicaţii nou apărute care fac o 
adevărată antieducaţie tinerei gene- 
raţii. Totuşi m-aş fi aşteptat nu 
neapărat la o scrisoare de felicitare 
pentru ceea ce facem noi în această 
revistă de şapte ani încoace, ci mai 
degrabă la nişte sfaturi pe care ni 
le-aţi putea da, stimate domnule 
Profesor, ca activitatea noastră să fie 
mai eficientă. 

Noi ne considerăm în continuare 
colaboratorii Dumneavoastră şi sun- 
tem dispuşi să ne recunoaştem 
propriile greşeli şi să le îndreptăm. 
Aşteptăm cu bucurie şi interes orice 
formă de colaborare. Aşteptăm scri- 
soarea Dumneavoastră, stimate 
domnule Profesor. 


IOAN ALBESCU 


IE 


în jurul anului 1250 î. de Hr., deci acum aproape 32 de 
H secole, Moise şi fratele său Aaron au plecat din Egipt, 

în fruntea a 12 triburi evreieşti, totalizând aproximativ 
600 000 de robi fugari, pentru a efectua în deşertul Sinai 
un lung şi obositor marş, ce a durat nu mai puţin de 40 de 
ani. Scopul, declarat încă de la început de Moise, a fost de 
a ajunge în ţinutul Canaan, acolo unde curgea “lapte şi 
miere”, pământ făgăduit de Dumnezeu, cu mulţi ani 
înainte, lui Avraam, strămoşul fugarilor. In această 
călătorie, ce părea a nu se mai termina, cohortele de evrei 
s-au oprit de multe ori, dar oriunde îşi aşezau tabăra, 
primul lucru era să instaleze pentru Dumnezeul care s-a 
arătat lui Moise (lahve sau lehova) un mare cort, numit “al 
întâlnirii”. Pentru a fi ferit de eventualii intruşi sau de 
privirile celor prea curioşi, acest cort era înconjurat de o 
curte dreptunghiulară, de aproximativ 50 m x 25 m, cum 
scrie în Exod, 27, 9-19. 

Cortul propriu-zis era confecţionat din scânduri din 
lemn de salcâm, montate vertical şi acoperite cu pânză 
de in, frumos colorată, pe care fuseseră pictaţi heruvimi, 
fiinţe fantastice, reprezentând oameni cu aripi. In vremea 
lui Moise, la egipteni, heruvimii constituiau un motiv 
răspândit atât în pictură, cât şi în sculptură, fapt 
confirmat de sarcofagul lui Ramses III, ce poate fi văzut 
la Muzeul Luvru din Paris. 

Revenind la cortul întâlnirii, dimensiunile lui 
aproximative erau 15 m lungime, 8 m lăţime şi 5 m 
înălţime. În cort se intra printr-o perdea, altă perdea 
interioară împărţindu-l în două părţi: prima încăpere de 
la intrare se numea “Sfânta”, iar cea de-a doua, “Sfânta 
Sfintelor”, era locul unde se afla celebrul “chivot al legii”, 
cel care a suscitat, timp de trei milenii, curiozitatea şi 
interesul multora. Acoperişul cortului, format din trei 
straturi suprapuse, pături din păr de capră, piei de 
berbec şi piei de vițel de mare, avea prevăzută şi 
posibilitatea de aerisire, prin îndepărtarea unei mici 
porţiuni din acoperiş. 


Chivotul legii era o cutie de formă paralelipipedică, 
având aproximativ 125 cm lungime, 75 cm lăţime şi 75 
cm înălţime. Confecţionat din lemn de salcâm, placat la 
exterior şi la interior cu aur, avea prevăzute pe două din 
părţile laterale patru belciuge (inele) din aur, în care se 
puteau introduce, când se transporta, două manele 
(bețe) din lemn de salcâm, acoperite cu aur. Capacul 
chivotului, numit al ispăşirii, executat În întregime din 
aur, avea 125 cm lungime şi 75 cm lăţime. La ambele 
extremităţi ale capacului, erau lipiţi doi heruvimi din aur 
cu aripile întinse, privind unul către celălalt. Din locul 
dintre heruvimi, spunea Moise, îi vorbea Dumnezeu. 
Înăuntrul cortului se mai găseau: masa cu pâinile pentru 
punerea înainte, din aur, prevăzută de jur-împrejur cu un 
pervaz cu chenar, de un lat de palmă (8 cm), formând un 
fel de bazin deasupra mesei. Masa măsura 100 cm 
lungime, 50 cm lăţime şi 75 cm înălţime, deci 
capacitatea bazinului era de aproximativ 40 |. Pe masă 
se aflau farfurii, căţui, potire şi cești, toate din aur. Apoi 
un sfeşnic de aur, prevăzut cu şapte candele, în care 
ardea ulei de măsline, şi altarul tămâierii, tot din aur, de 
formă paralelipipedică, cu dimensiunile: 50 cm lungime, 
50 cm lăţime şi 100 cm înălţime. Din cele patru colţuri 
ale altarului de aur ieşeau patru coarne, tot din aur. 

În afara cortului, în apropierea perdelei de la intrare, 
se aflau alte obiecte, printre care un altar pentru arderile 
de tot, din aramă, având 2,5 m lungime, 2,5 m lăţime şi 
1,5 m înălţime şi fiind prevăzut, ca şi altarul de aur, cu 
patru coarne la colţuri. Tot în afara cortului, pe lângă 
oale, lopeţi, lighene, furculiţe şi tigăi, toate din aramă, 


Secretul lui Moise 


destinate altarului arderii de tot, se găsea ligheanul de 
aramă cu picior, pentru spălat pe mâini şi pe picioare, 
confecţionat din oglinzile femeilor ce slujeau la uşa 
cortului. 

Descrierea obiectelor aflate în şi în afara cortului 
întâlnirii, făcută de noi aici, se găseşte în Exod, cap. 25, 
27, 30, 37, 38. 

Despre chivotul legii s-a scris mult şi s-au emis 
numeroase ipoteze, una mai fantezistă ca alta, însă nici 
una nu stă în picioare. Şi asta din două motive, în primul 
rând s-a acceptat, a priori, că este suficient ca ipoteza 
să fie posibilă, fără a se lua în considerare 
probabilitatea, excluzându-se demonstraţia riguroasă. In 
al doilea rând, nu s-a avut în vedere stadiul de 
dezvoltare tehnologică, privită prin contextul acelor 
vremuri. Aşa, de exemplu, s-a presupus că în chivot s-ar 
afla o pilă electrică, polii ei fiind cei doi heruvimi, 
capabilă să genereze mii de volţi (?). Altă ipoteză este şi 
mai teribilă, vrea să ne convingă că în chivot se găseau 
mari cantităţi de substanţe puternic radioactive. 


În ce ne priveşte, am emis şi noi o ipoteză, dar o 
IPOTEZĂ DE LUCRU: 

Cortul întâlnirii şi toate obiectele de inventar ale 
cortului proiectat de Moise ascund o instalaţie primitivă, 
simplă şi neperformantă, dar perfect funcţională, cu 
scopul de a distila şi obţine în secret amestecuri de 
fracţii petroliere, pornind de la petrolul brut. 

Intreaga demonstraţie pe care o vom face pentru a 
sprijini această ipoteză va folosi exclusiv informaţii 
extrase din Biblie, sub formă de texte clare şi lipsite de 
echivoc, puse în corespondenţă (conexiune) logică cu 
explicaţii pe care ştiinţa actuală le pune la dispoziţie. 

Primul argument, strict pragmatic, permite ca ipoteza 
noastră să fie declarată de la bun început posibilă. In 
acest scop, vom arăta cum o instalaţie primitivă de 
distilare a țițeiului se poate realiza folosind investiţii 
modeste, fiind dotată cu obiecte ce corespund exclusiv 
celor din cortul întâlnirii lui Moise. Schema acestei 
instalaţii, văzută pe verticală, de fos în sus, este 
următoarea: rezervorul mesei cu pâinile de pus înainte 
se umple cu apă fierbinte, încălzită la 100*C, pe altarul 
arderilor de tot, deci în afara cortului, se aşază chivotul, 
pentru ca fundul acestuia să vină în contact direct cu 
apa fierbinte. In prealabil, în interiorul chivotului, sprijinite 
pe pirostrii, sunt aşezate una sau mai multe oale goale, 
sub care, fără ca să atingă nivelul fundurilor lor, se 
toarnă ţiţei brut. Capacul ispăşirii închide apoi chivotul, 
etanşarea între capac şi chivot fiind asigurată de 
greutatea mare a capacului cu heruvimi, ca garnitură 
fiind folosit miez de pâine, aplicat în zona de îmbinare 
dintre chivot şi capac. In fine, pe capac, pe locul liber 
dintre cei doi heruvimi, se aşază un lighean plin cu apă 
rece. 


Cum funcţionează instalaţia? Foarte simplu! Când 
ţiţeiul ajunge în jurul temperaturii de 60°C, fiind încălzit 
de apa fierbinte a bazinului mesei, începe să producă 
vapori, care se ridică spre capacul rece. Ajunşi acolo, 

condensează şi picăturile formate cad într-una din oalele 
din chivot. Se face o separare, prin mijloace exclusiv 
fizice, a substanţelor conţinute în petrolul brut, 
obținându-se una sau mai multe fracţii în amestec. Dacă 
apa din bazin s-a răcit prea mult şi cantitatea de 
substanţă distilată este insuficientă, atunci, rotind 
chivotul cu 90°, fără să fie ridicat, este posibil să 
înlocuim rapid apa cu alta fierbinte. Când se consideră 
distilarea terminată, se deschide capacul, iar produsele 
distilate se transvazează în recipiente metalice 
rezistente la presiune şi bine ermetizate, folosindu-se 
dopuri sigure. 

Astfel de instalaţii primitive se foloseau în Egiptul 
antic, dar pentru distilarea fructelor fermentate. Din 
motive tehnico-economice, pentru a se economisi 
cantitatea de cupru la confecţionarea cazanului, acesta 
era de formă cilindrică. Adoptând forma paralelipipedică, 
Moise a urmărit să disimuleze instalaţia de distilare 
într-un obiect de cult. Cum se constată uşor, prin 
această manieră simplă, secretul a putut fi păstrat mai 
bine de trei milenii, nimeni până azi neputând să afle 
rostul adevărat al chivotului şi al cortului. 


Întreaga instalaţie putea fi montată şi demontată de 
către doi oameni, într-un timp de ordinul minutelor, la 
nevoie chiar şi de un singur om. 

In ce priveşte produsele obţinute prin distilare, orice 
specialist în petrochimie poate confirma că, în condiţiile 
descrise de noi, se poate obţine, în principal, un 
amestec de fracţii din grupa gazolinelor sub formă 
lichidă. Acestea sunt incolore, ca şi apa, foarte fluide la 
temperatura ambiantă, motiv pentru care trebuie 
păstrate în recipiente rezistente la presiune şi bine 
închise, de preferinţă metalice. Vaporii degajaţi la 
temperatura ambiantă, amestecați cu aerul în anumite 
proporţii, în prezenţa focului deschis, pot provoca 
explozie, urmată de cele mai multe ori de incendii 
devastatoare. Aşa se poate explica cum cei doi fii ai lui 
Aaron, Nadab şi Abihu, îmbătaţi de prea mult vin, când 
au intrat în cort cu foc deschis au murit amândoi, fiind 
practic arşi de vii. Dramaticul accident nu este relatat 
clar în Levitic, 10, 1-7. Nefericiţii nepoți ai lui Moise au 
trebuit să fie târiţi şi înmormântați în afara taberei, cu 
hainele în care i-a surprins explozia, care, datorită 
căldurii degajate, se lipiseră de corp. Accidentul relatat 
este, credem noi, un argument major care atestă 
prezenţa în cort a substanţelor explozive şi inflamabile, 
argument peste care nu se poate trece. 

interdicțiile privind prezenţa focului în cort, implicit a 
iluminatului artificial, a impus ca distilarea să se facă 
numai ziua, la lumina soarelui. Că aşa a fost ne-o 
dovedeşte următorul fapt: scăpările de abur, din 
interiorul cortului, ajunse afară, condensau, formând un 
nor alb, în jurul cortului, dar numai ziua, aşa cum este 
relatat în Exod, 40, 34-38, în Numeri, 9, 15-23 ş.a. În 
schimb, noaptea, când nu se distila, pentru a se putea 
aerisi, curăța şi întreţine instalaţia, se aprindea focul în 
sfeşnicul de aur al cortului. Cele şapte candele ale 
sfeşnicului, arzând ulei de măsline, furnizau o lumină 
suficientă, vizibilă chiar în afara cortului. Cei care 
priveau cortul noaptea îl vedeau ca pe un mare stâlp de 
foc. Aceleaşi repere din Exod pentru norul alb sunt 
valabile şi în ce priveşte stâlpul de foc, constituind noi 
argumente substanţiale în sprijinul ipotezei noastre. 


Pentru mozaism, cultul religios introdus de Moise în 
rândul tuturor conaţionalilor săi, gazolina a jucat un rol 
foarte important. Animalele jertfite pentru lehova erau 


curățate cu apă, după ce li se scurgea sângele, apoi 
tranşate. Dacă în loc de apă se folosea gazolină, atunci 
jertfele ardeau cu o flacără nemaivăzută. Se supralicita, 
pentru că ele mai erau frecate şi cu sare; or, se ştie că 
sarea face ca flacăra să fie foarte colorată. Prima tranşă 
de gazolină a fost folosită chiar de către Moise, pentru o 
mare demonstraţie în faţa şefilor de trib. Demonstrația, 
prima de acest gen, a fost relatată în Levitic, 9, 22-24. A 
mai participat la demonstraţie şi o mare mulţime. Pentru 
ipoteza noastră, relatările privind această manifestare de 
cult religios au mare importanţă, pentru că se vorbeşte 
despre “focul sfânt” pentru întâia dată. Acest foc, cum a 
spus Moise, venea direct de la Dumnezeu din cer. 
Astfel, la cererea lui Moise, jertfa s-a aprins singură. 


Să ne întoarcem în timp, atunci când Moise, copil 
fiind, a asistat, probabil într-un templu egiptean, închinat 
lui Amon Ra, zeul soarelui, la aprinderea, cu ajutorul 
soarelui, a focului. A privit cu atenţie şi mintea lui ageră 
i-a permis să înţeleagă că pentru această performanţă 
este necesar un lighean de aramă, bine cositorit în 
interior. În dotarea cortului, a prevăzut un astfel de 
lighean, confecţionat din oglinzile femeilor ce serveau la 
uşa cortului întâlnirii şi astfel a putut să concentreze 
razele solare. Suntem convinşi că punctul în care se 
concentrau razele solare era pe cornul altarului pentru 
arderi de tot, situat deasupra ligheanului cu picior din 
aramă. Pentru ca razele solare să nu fie reflectate şi să 
se transforme în căldură, cornul altarului era stropit cu 
sângele animalului jertfit. Pentru ca acestea să se 
întâmple, fie se aştepta ca soarele să ajungă în poziţia 
corespunzătoare, fie ligheanul era acoperit cu un prosop 
şi, la momentul potrivit, era descoperit. Evident că, în 
acel moment, Moise invoca divinitatea. Toate 
consideraţiile de până acum au în vedere oglinzile 
concave, care pot concentra radiaţiile paralele, venite 
dintr-o anumită direcţie şi care pot fi realizate dintr-un 


lighean 
cu apă rece 


altar pentru arderile de tot 


lighean, cu condiţia ca suprafaţa ligheanului să aparţină 
unei sfere, ideal fiind un paraboloid. Dacă se ia în 
considerare situaţia obiectelor din cort, apreciem că raza 
de curbură necesară ar fi 1,5 m. Aşa se obținea focul 
sfânt de Moise. Pentru ca lucrurile să fie şi mai clare, să 
ne continuăm analiza. 

Datorită lipsei de claritate practicată cu consecvență 
ani şi ani, toate aceste lucruri fiind strict secrete, s-a 
ajuns ca ulterior, printr-o mutație semantică, aprinderea 
cu ajutorul soarelui să se confunde chiar cu gazolina, 
lucru uşor de dovedit, dacă se consultă a doua carte a 
Macabeilor. Aceasta, redactată la aproape 1 000 de ani 
după Moise, la cap. 1, furnizează informaţii clare: ce 
este “focul sfânt”. Acest foc, ascuns înaintea robiei 
babiloniene (586 î. de Hr.) de preoţii templului din 
lerusalim, a fost regăsit 100 de ani mai târziu de nepoții 
aceloraşi preoţi, în localitatea Neftai sau Neftar, trimişi 
de către Neemia, în anul 455 î. de Hr. Focul sfânt s-a 
dovedit a fi un fel de apă, cu care fiind stropite jertfele şi 
pietrele altarului ridicat de Neemia, atunci când soarele a 
ieşit din nori, a apărut un foc intens, care a mistuit jertfa, 
chiar şi pietrele au fost înconjurate de foc. Nu ni se 
spune nicăieri în Biblie nimic despre oglinzi concave, la 
modul explicit, dar nutrim speranţa că s-a înţeles ce 
trebuia să se înţeleagă. 

Suntem convinşi că un lucru similar s-a petrecut în 
Israel, pe vremea regelui Ahab (871-852 î. de Hr.), când 
profetul llie Tisviteanu a făcut ca 440 preoţi ai lui Baal să 
fie omoriţi de o mare mulţime. Pe aceşti preoți, Ilie i-a 
provocat la un concurs special, câştigător fiind cel care 
ar fi capabil să aprindă jertfa fără ca să aducă foc. Focul 
trebuia să vină de la zeul protector, lucru pe care preoții 
lui Baal nu l-au reuşit. Premiul concursului a fost dreptul 
la supravieţuire şi a fost câştigat de Ilie Tisviteanu, deşi 
acesta şi-a stropit jertfa cu multe găleți cu apă. Faptul 
este relatat în cartea 1-Regi, 18, 16-40, dar în privinţa 
apei folosite şi felul în care llie a adus foc din cer, vă las 
pe dumneavoastră să spuneţi cum s-au petrecut 
lucrurile. 


Mai trebuie, credem, să explicăm că, în afara 
pericolului de explozie, producerea gazolinei şi în general 
a produselor petroliere prezintă şi unele inconveniente, 
datorate mai ales agresivităţii unora dintre produse, în 


special asupra pielii. În acest sens, Moise a fost obligat 
să poarte pe faţă un ştergar ori de câte ori intra în cort şi, 
cu toate acestea, pielea feţei prezenta evidente inflamații, 
aşa cum rezultă din Exod, 34, 29-35. Pentru a mai 
atenua aceste inflamații, Moise a folosit o alifie pe bază 
de uleiuri şi substanţe parfumate, numită de el mir, a 
cărei reţetă se găseşte în Exod, 30, 22-33. Alt neajuns îl 
constituiau mirosurile neplăcute din cort, datorate 
scăpărilor de vapori volatili. Împotriva lor, pe lângă 
aerisirea din timpul nopţii, se folosea un deodorant, 
fabricat conform reţetei recomandate în Exod, 30, 34-48. 
Se ardea pe altarul de aur, aflat în cort, un amestec de 
substanţe, bazate în principal pe tămâie. 

În altă ordine de idei, dar tot legat de argumentele ce 
susţin ipoteza noastră, dacă se umezeşte mâna cu 
gazolină şi apoi, rapid, se suflă aer peste mână, gazolina 
volatilizându-se imediat, se produce răcirea bruscă a 
pielii, pe care poate să apară un strat fin, de culoare albă, 
ca zăpada. De acest fenomen simplu, ce ţine de fizică, a 
profitat Moise pentru a-şi convinge sora, Maria sau 
Miriam, că a fost lovită de lepră de către Dumnezeu, ca 
pedeapsă pentru că a vrut să devină egală cu el în faţa 
lui lehova. Incidentul s-a aplanat repede, ca între fraţi, 
totuşi Maria a fost obligată să rămână în carantină în 
afara taberei, timp de o săptămână. Şi acest incident este 
relatat în Numeri, 12, 1-16. Să urmărim alte fapte 
descrise de Biblie, care pot fi explicate, dacă se are în 
vedere ipoteza emisă de noi. 

Moise putea să provoace explozii, să arunce în aer 
stânci, descoperind rezerve subterane de apă potabilă 
(Numeri, 20, 1-13 şi Exod, 17, 1-7), chiar dacă Biblia 
vrea să ne convingă că Moise ar fi lovit o stâncă cu 
celebrul său baston, din aceasta ţâşnind apă. Altă dată, 
mulţi evrei revoltați împotriva lui Moise şi Aaron au fost 
fost repede potoliţi prin declanşarea unui început de 
incendiu, la una din marginile taberei. Deşi s-a spus că 
lehova a vrut să-i pedepsească pe recalcitranţi, părerea 
noastră este că şi în acest caz gazolina a avut un cuvânt 
de spus (Numeri, 11, 1-2). Un caz într-adevăr grav, 
relatat de Numeri, 16, 1-40, s-a petrecut, tot în cazul 
unei răscoale, dar atunci implicaţi au fost trei şefi, Core, 
Datam şi Abiram. Se spune că cei trei au fost înghiţiţi de 
vii în pământ, purtând în mâini cădelniţe cu foc aprins, 
aşa cum le-a cerut Moise. Părerea noastră însă nu 
corespunde nici de data aceasta cu Biblia. Nu 
Dumnezeu foloseşte explozibil, oamenii, după câte se 
ştie, da! Şi losua, fiul lui Nun, continuatorul lui Moise, a 
pretins că zidurile lerihonului au căzut atunci când evreii 
ce înconjurau cetatea au strigat tare, invocându-l pe 
lehova. Convingerea noastră este că tot mai simplu era 
pentru toţi să fie folosite rezervele de gazolină strânse 
ani de-a rândul şi păstrate cu grijă pentru astfel de 
ocazii. 

Încheiem, atrăgând atenţia amatorilor de distilerii că 
majoritatea produselor obţinute din petrol şi inhalate 
prea mult timp în plămân pot duce la dependenţă, în 
cazul benzinei această dependenţă purtând numele de 
benzinomanie. 

A n complexul turistic pentru tineret Izvorul Mureşului 
i s-au desfăşurat în perioada 8 iulie - 15 septembrie 

1996, în organizarea Ministerului Tineretului şi Sportului 
şi a Grupului de Explorări Speologice şi Subacvatice 
(GESS), 7 stagii de vară ale Centrului Naţional de 
Educaţie Ecologică pentru Tineret. 


Beneficiarii direcţi ai acestor stagii au fost cei 130 de 
tineri având vârsta cuprinsă între 15 şi 17 ani din judeţele 
Argeş, Bihor, Bacău, Botoşani, Brăila, Braşov, Buzău, Cluj, 
Constanţa, Covasna, Călăraşi, Dolj, Galaţi, Giurgiu, Gorj, 
Hunedoara, lalomiţa, Neamţ, Olt, Prahova, Sălaj, Satu- 
Mare, Suceava, Târgu-Mureş, Teleorman, Tulcea, Vrancea 
şi Bucureşti, selecționați printr-un concurs de cunoştinţe de 
cultură generală în domeniul ecologiei. Interesul pentru 
participarea la concurs a fost relevat de cele câteva mii de 
buletine de concurs participante la selecţie. 


Beneficiarii indirecţi ai stagiilor, studenţii facultăţilor de 
biologie de la Universitatea Bucureşti şi Universitatea 


entrul Naţional de Educație 
Ecologică pentru Tineret 


Ecologică, în număr de 31, constituiți în echipe, au jucat 
rolul de instructori în cadrul celor 7 stagii. O parte dintre 
aceştia (7) s-au găsit la cea de-a doua experiență de acest 
gen, participând, în calitate de instructori, şi în anul 1995 
la CNEET, având astfel ocazia să-şi consolideze 
experienţa acumulată anterior. 


Fiecare stagiu s-a bucurat de prezenţa a doi elevi de la 
Şcoala de jurnalistică. Rolul lor a fost de a asigura 
mediatizarea CNEET prin transmisiuni periodice la radio şi 
de a-i îndruma pe participanţi în scrierea reportajelor de 
mediu. Sub îndrumarea lor, fiecare serie a Centrului a 
realizat un buletin informativ ce reflectă activitatea şi 
atmosfera CNEET. Pe baza acestor jurnale se va edita 
revista CNEET 1996. Această parte a programului, 
dedicată scrierii reportajelor de mediu, s-a dovedit a fi 
foarte atractivă şi totodată instructivă pentru participanți, ei 
având posibilitatea să descopere anumite probleme de 
mediu, să le aducă la cunoştinţa publicului, în perspectiva 


Copiii străzii vorbesc 


cţiunea de la Snagov repre- 
A zintă partea a doua a pro- 

iectului cu titlu omonim 
realizat de organizaţia umanitară 
“Parada”. Acţionând direct în stradă, 
în gurile de metrou, în parcuri şi 
adesea în canalele Bucureştiului, 
membrii acestei organizaţii au reuşit 
să socializeze şi să modifice compor- 
tamentele a peste 600 de copii aban- 
donați străzii. Organizaţia “Parada” 
estimează că în Bucureşti numărul 
copiilor străzii fluctuează între 2 000 
şi 3 000, în funcţie de sezon. 

În urma activităţilor care s-au 
desfăşurat în cursul anului 1996 au 
fost selecționați peste 60 de copii din 
zonele Gara de Nord, Dristor, Bucur 
Obor, Pieptănari pentru a le fi întărite 
şi recompensate comportamentele 
dobândite şi care au fost valorizate 
prin jocuri sportive, activităţi artistice, 
precum şi punerea în contacte 
semidirijate cu tineri care duc o viaţă 
normală. Ei au avut astfel posibi- 


Snagov, 24-25 octombrie 1996 


litatea să-şi folosească atenţia distri- 
butivă, manualitatea fină şi de pre- 
cizie, aptitudinile muzicale - utilizate 
anterior pentru furtul din buzunare şi 
atragerea milei - în manifestarea 
abilităţilor pentru variate tipuri de 
jonglerie, dans artistic, jocuri sportive. 
Hărţuiţi de poliţie şi pedofili, 
nevoiţi să fure şi să cerşească, vic- 
time ale unor adulţi lipsiţi de scrupule, 
care-i exploatează, obligându-i să 
muncească pentru un prânz sau să 
se prostitueze pentru mafia ţigăne- 
ască, copiii străzii au o stare de sănă- 
tate fizică şi psihică profund dete- 
riorată: subdezvoltaţi fizic, fără dinţi, 
cu tulburări respiratogii de vedere, 
facies cu aspect de bătrân şi clorotic, 
incapacitate de control emoţional, 
dezvoltare psihică dizarmonică. 
Pentru a îndulci o clipă viaţa 
subumană a acestor copii, animatorii 
lor, în număr de 6, au organizat un 
spectacol interactiv artistic, cu multe 
tipuri de clovnerie şi jonglerie, urmat 


de organizarea unor momente de 
descărcare psihică a agresivităţii 
(improvizarea în mod comic a ringului 
de box în care au fost atraşi cei mai 
agresivi copii). 

În paralel au funcţionat ateliere de 
face painting, învăţarea mersului pe 
picioroange şi monociclu, iniţierea în 
jocul de biliard şi tenis de masă, 
exersarea unor jocuri cunoscute deja: 
fotbal, baschet, volei ş.a. 

A doua zi copii au fost filmaţi şi li 
s-au luat interviuri despre acest mod 
de petrecere a timpului liber şi ce îşi 
doresc în continuare. În esenţă ei 
şi-au exprimat bucuria de a fi “la 
suprafaţă” într-un cadru natural atât 
de plăcut şi cu atâtea posibilităţi de a 
“vorbi” şi de a arăta ce au învăţat. 

O sinteză a acestei pelicule va fi 
prezentată într-o emisiune specială 
pe canalul de televiziune Antena 1. 
Despre conţinutul acestei manifestări 
vor primi semnale şi cotidienele 
Adevărul şi Tineretul liber. 


găsirii de soluţii pentru rezolvarea lor. Ca şi în cazul 
instructorilor, mulţi dintre jurnaliştii prezenţi (de o vârstă 
apropiată cu cea a participanţilor) au fost la prima 
experienţă de acest gen. Participarea celor din urmă la 
CNEET a însemnat o utilă practică, dar şi o bine venită 
iniţiere în probleme de ecologie, deteriorare şi protecţie a 
mediului. Se creează astfel premisele orientării lor, în 
viitor, către eşalonul “ziariştilor de mediu”. 


În ceea ce priveşte programul stagiilor, acesta a fost 
conceput de Echipa de educaţie ecologică. Programul a 
cuprins următoarele tipuri de activităţi: teoretice - noţiuni 
generale de ecologie, noţiuni de deteriorare şi protecţie a 
mediului; modalităţi de participare a tineretului la 
programele de protecţie a mediului; deplasări pe teren; 
excursii, aplicaţii practice, expediţii; jurnalism de mediu, 
activităţi recreative şi de fixare a cunoştinţelor. Pe baza 
acestei tematici impuse, fiecare grupă de instructori a 
realizat un program zilnic propriu, adaptat caracteristicilor 
lotului de tineri cu care a lucrat. Fiecare dintre ei, păstrând 
scheletul iniţial al programului, a încercat să dea o notă de 
originalitate stagiului său. Experiențele inedite acumulate de 
către instructori au fost transmise de la un stagiu la altul prin 
intermediul rapoartelor zilnice şi finale, al foilor de lucru şi 
observaţii realizate în fiecare serie în parte. S-au efectuat 
numeroase deplasări în teren: la izvorul geografic al 
Mureşului, izvorul de apă minerală, peştera Sugo, Lacul 
Roşu şi Cheile Bicazului, Lacul Sf. Ana şi tinovul Mohos. S-a 
studiat influenţa factorilor ecologici, relaţiile în cadrul 
ecosistemelor, influența omului asupra naturii. Deplasările în 
teren au fost apreciate în mod deosebit de către participanţi, 
atât datorită peisajului, cât şi numeroaselor aplicaţii practice. 
Totodată, ele au reprezentat o bună ocazie de documentare 
pentru reportajele de mediu. În laborator, s-au analizat şi 
interpretat observaţiile de pe teren, s-au vizionat filme 
documentare, s-au realizat activităţi de studiu şi 
documentare cu ajutorul revistelor, pliantelor şi al 
enciclopediilor (CD), s-au organizat jocuri şi concursuri. 


Perspective 


Dacă în anii 1995 şi 1996 CNEET a funcţionat sub 
forma stagiilor de educaţie ecologică cu caracter sezonier 
(vacanţa de vară a elevilor), la încheierea celei de-a doua 
ediţii, se consideră că stagiile şi-au atins obiectivele, având 
un rol informativ şi formativ asupra tuturor celor implicaţi: 
elevi şi studenţi, deopotrivă. În continuare se consideră 
utilă dezvoltarea Centrului, după cum urmează, prin: 


1 - Biroul de corespondenţă şi consultanţă al CNEET 
(BCC), al cărui sediu se află în Strada Frumoasă nr. 8, va 
asigura în continuare activitatea CNEET şi în perioadele 
dintre stagii. După cum reiese din opţiunile exprimate de 
participanţi în fişele de evaluare a stagiilor şi din 
numeroasele scrisori şi telefoane primite de la aceştia în 
perioada de după încheierea activităţii sezoniere a 
CNNET, aceştia manifestă o mare dorinţă de participare şi 
implicare concretă în programe specifice de protecţie a 
mediului, de fondare sau integrare în organizaţii 
neguvernamentale de mediu. BCC are rolul de a păstra 
permanent legătura cu participanţii la CNEET, răspunzând 
entuziasmului acestora şi îndrumându-le activitatea în 
perioada dintre stagii, angrenându-i în programe specifice. 


II - Stagii specializate - pentru a răspunde necesităţilor 
de perfecţionare în vederea participării la proiecte de 
protecţie a mediului şi cererilor de aprofundare a 
cunoştinţelor în diferite direcţii de activitate din domeniul 

protecției mediului, formulate de participanți la stagiile de 
educație ecologică, în viitor stagiile CNEET se vor 
diversifica după cum urmează: 

U managementul mediului 

U proiecte de protecţie a mediului 

Q ecologie aplicată şi protecţie a mediului 

Q jurnalism de mediu 

U educaţie ecologică generală. 

Desigur că ponderea cea mai mare în cadrul activităţii 
de vară a CNEET o va avea tot organizarea de stagii de 
educaţie ecologică generală, ca bază de selecţie a 
participanţilor pentru celeialte stagii specifice, dar pentru 
ca participanţii la aceste stagii să devină adevăraţi 
promotori ai comportamentului ecologic este necesar un 
plus de specializare şi îndrumare. 


III - Atragerea de noi parteneri - acesta reprezintă un 
obiectiv foarte important în contextul diversificării activităţii 
CNEET. Atingerea acestui obiectiv va crea premisele unei 
dezvoltări rapide şi complexe a acestui proiect. Partenerii 
ce urmează a fi atraşi sunt organizaţii neguvernamentale 
cu experienţă în proiecte de educaţie a tineretului, care, 
prin resursele umane şi materiale de care dispun, vor 
putea contribui într-o măsură însemnată la dezvoltarea 
CNEET în direcţiile enunțate anterior. 

O descoperire ciudată 


În Egipt, pe platoul de la Ghizeh, nu departe de marile 
monumente funerare ale regilor din dinastia a IV-a - 
piramida lui Kheops, una dintre cele şapte minuni ale 
antichităţii, pe care vizitatorii din întreaga lume o 
contemplă de sute de ani, ca şi piramidele faraonilor 
Khefren şi Mykerinos -, a fost descoperită o statuie a 
faraonului Ramses al II-lea. Lucrătorii care curăţau situl au 
găsit-o îngropată în spatele piramidei lui Mykerinos, ne 
informează revista Sciences et avenir 9/1996. Statuia, 
neterminată, are 3 m înălţime, este din granit roz şi 
probabil de-a lungul timpului s-a spart în două. Consiliul 
superior al antichităţilor egiptene afirmă că este vorba 
despre o descoperire excepţională, unică în zona 
respectivă. Dar specialiştii, ca de obicei sceptici, au de 
răspuns la mai multe întrebări şi, în primul rând, vor trebui 
să explice cum anume o statuie atât de importantă a reuşit 


să rămână ascunsă pe platoul de la Ghizeh, unul din 
locurile cele mai căutate de turişti şi care a fost intens 
cercetat în decursul timpului. 


Ramses al Ii-lea 


Misterul va fi dezlegat, fără îndoială, dar până atunci, să 
ne reamintim cine a fost cel a cărui statuie recent 
descoperită pune atâtea semne de întrebare. 

Ramses al ll-lea, al treilea faraon din dinastia a XIX-a, a 
domnit între anii 1296 şi 1230 î.e.n. Tatăl său, Sethi |, 
dusese o politică de ofensivă împotriva hittiţilor, de 


FARAONUL CONSTRUCTOR 


Descoperirile din ultimii ani au readus în atenţie figura unuia dintre cei mai mari 
regi din istoria Egiptului antic: Ramses al II-lea. In 1995 arheologul american Kent 
Weeks, profesor de egiptologie la Universitatea americană din Cairo, a 
descoperit în Valea Regilor un mormânt colectiv, cel mai mare cunoscut până 
acum, cu 67 de camere funerare ce adăposteau rămăşitele pământeşti ale celor 
50 de fii ai faraonului Ramses al II-lea (vezi Ştiinţă şi tehnică 8/1995). Mormântul 
a fost jefuit încă în antichitate, dar arheologii consideră că inventarul destul de 
sărac cu care au trebuit să se mulțumească va furniza informaţii neprețuite în 
legătură cu epoca unuia dintre cei mai mari regi ai Egiptului antic. 


restabilire a dominaţiei egiptene în Asia Mică, politică pe 
care Ramses, mai întâi asociat la domnie, apoi singurul 
faraon, o va continua timp de 67 de ani!. 

La urcarea sa pe tron, situaţia din Asia era 
amenințătoare. Regele hittit Muwatali, care nu se putea 
împăca cu politica egipteană de hegemonie în bazinul Mării 
Mediterane, organizează o coaliţie împotriva marelui 
imperiu din Valea Nilului. infruntarea decisivă a avut loc la 
Kadesh (în Siria de nord), unde faraonul a deplasat o 
armată de 30 000 de oameni, împărţită în patru corpuri. 
Deşi analele egiptene şi în primul rând poemul lui Pentaur? 
vorbesc despre victoria de la Kadesh, adevărul este că, 
surprins de atacul regelui hittit, faraonul a reuşit să evite o 
înfrângere iminentă şi să părăsească, cu grele pierderi, 
câmpul de luptă. Adversarii s-au întors fiecare în ţara sa, iar 
luptele au fost reluate în anii următori. 

În cele din urmă, este încheiat un tratat de pace între 
faraonul egiptean şi Hatusili al III-lea, urmaşul lui Muwatali. 
Este primul tratat de pace din istoria omenirii al cărui text, 
iniţial gravat cu caractere cuneiforme pe tăblițe din argint, a 
ajuns pînă la noi atât în versiunea egipteană (săpat pe 
pereţii templelor de la Luxor, Abu-Simbel sau Theba), cât şi 
hittită. Tratatul este datat “în al 21-lea an al domniei (...) lui 
Ramses-cel-iubit-de-Amon” şi el instaurează pacea în 
Orientul Apropiat, imperiul egiptean bucurându-se de o 
jumătate de veac de linişte şi prosperitate. Câţiva ani mai 
tirziu, tratatul este întărit prin căsătoria faraonului egiptean 
cu una din fiicele regelui hittit, Maathorneferure (“cea-care- 
îl-vede-pe-Horus-şi-frumuseţile-lui-Re”), o alta urmându-i nu 
peste multă vreme. 

Cronicile ne spun că Ramses al II-lea a avut mai multe 
soţii oficiale - patru sau poate chiar cinci - şi nenumărate 
concubine. Nefertari, marea soţie regală care i-a stat alături 
încă din primul an al domniei, era de o mare frumuseţe, aşa 
cum o arată picturile de pe pereţii monumentului său funerar 
din Valea Reginelor. Faraonul a iubit-o şi i-a acordat în 
timpul vieţii şi după moarte mari privilegii. Ea i-a dăruit patru 
fii şi două fiice, preţuiţi, desigur, între cei cincizeci de fii şi 
cincizeci şi trei de fiice (este vorba de cei reprezentaţi oficial 
pe monumente, pe care i-au putut identifica istoricii moderni) 
ai faraonului. Cel de-al treisprezecelea fiu, Merenptah, este 
cel care, asociat la tron în timpul ultimilor ani ai lui Ramses al 
II-lea, i-a succedat după şaizeci şi şapte de ani de domnie, 
una dintre cele mai lungi din istoria Egiptului antic, un 
adevărat model pentru cei care i-au urmat. 

Ramses al II-lea a fost unul dintre cei mai mari faraoni 
constructori; cartuşe cu numele său sunt gravate, practic, pe 
toate monumentele Egiptului antic. In anii domniei sale au 
fost înălțate numeroase monumente; nu vom aminti aici 

decât Ramesseum-ul, templul său funerar de la Theba, 
prima curte a templului de la Luxor şi cele nouă speos-uri 
(sanctuare săpate în stâncă) din Nubia, printre ele numă- 
rându-se şi cel de la Abu-Simbel?, şi, fără îndoială, Pi-Ram- 
ses, noua capitală din Delta Nilului, care îi poartă numele. 


Pi-Ramses, capitala pierdută 


Încă din primii ani ce au urmat descifrării hieroglifelor 
(1822), savanții au descoperit numeroase menţiuni ale unei 
cetăţi numite “Casa lui Ramses-cel-iubit-de-Amon - 
izbânzile sale sunt măreţe”, pe scurt Pi-Ramses. Apoi, o 
dată cu primele săpături arheologice din a doua jumătate a 
secolului al XIX-lea, atenţia egiptologilor s-a îndreptat către 
tell-ul gigantic de la Tanis, despre care se ştia că acoperea 
capitala faraonilor din dinastiile XXI şi XXII. La Tanis au fost 
descoperite numeroase fragmente de monumente purtând 
numele lui Ramses al II-lea sau referindu-se la Pi-Ramses, 
care i-au convins pe specialişti, şi în primul rând pe Pierre 
Montet, că Tanis şi Pi-Ramses erau unul şi acelaşi oraş. 

Dar, pentru ca lucrurile să fie şi mai complicate, cu mult 
înainte de construirea cetăţii Tanis, cu patru secole înainte 
ca Pi-Ramses să devină capitala faraonilor egipteni, 
hicsoşii, invadatori venind din Asia, domniseră peste Egipt 
timp de aproximativ un secol, dominând ţara dintr-un oraş 
fortificat situat în nord-estul Deltei Nilului - Avaris - şi 
adoptând zeul său local, Seth, ca zeu dinastic. Or, în 1863, 
arheologul Auguste Mariette a descoperit la Tanis o stelă a 
lui Ramses al Il-lea, numită stela anului 400, care evoca fun- 
darea la Pi-Ramses, cu puţin înainte de epoca hicsoşilor, a 
unui templu al zeului Seth. Concluzia: Pi-Ramses ocupase 
parțial cetatea Avaris, iar majoritatea specialiştilor au con- 
siderat că Tanis = Pi-Ramses = Avaris, chiar dacă un text de 
la sfârşitul dinastiei a XX-a menţionează existenţa distinctă a 
cetăților Pi-Ramses şi Tanis, iar vestigiile din epoca lui 
Ramses al II-lea descoperite la Tanis sunt reutilizate. 

În anul 1930, arheologul egiptean Mahmud Hamza 
localizează Pi-Ramses în satul Qantir, la douzeci şi cinci de 
kilometri sud de Tanis, în urma unor descoperiri făcute în 
acel sat, dar, cu excepţia câtorva susţinători ai ipotezei sale 
şi în ciuda altor descoperiri făcute între timp, abia în 1970 o 
dovadă decisivă a transformat ipoteza respectivă în 
certitudine. În acel an, misiunea arheologică a Universităţii şi 
Institutului Arheologic din Viena a scos la lumină, în templul 
de la Tell el-Dab'a, la sud de Qantir, un linţoliu al lui 
Horemheb ce purta numele zeului Seth. Acest sanctuar 
fusese deci un templu fondat de hicsoşi la Avaris, refondat 
de faraonul Horemheb, conform stelei din anul 400, şi care, 
în timpul Imperiului Nou, marcase limita de sud a oraşului Pi- 
Ramses. De acum, arheologii au certitudinea: la Qantir se 
înălţase în antichitate Pi-Ramses, iar la Tell el-Dab'a Avaris, 
care fusese înglobat, în epoca ramessidă, în noua capitală. 

Vestigiile cetăţii Pi-Ramses se întind pe o suprafaţă de 
aproximativ 10 km?, pe malul unui modest canal de irigaţii 
(în antichitate, unul din braţele Nilului). Situl conţine două 
ansambluri principale: la nord-est Qantir (Pi-Ramses), la 


sud-vest Tell el-Dab'a (Avaris). Cu excepţia câtorva coline, 
terenul este perfect plat, în mare parte neexplorat, nu oferă 
absolut nimic care să te poată face să presupui că aici s-a 
înălţat altădată una dintre capitalele Egiptului, un oraş de 
dimensiuni impresionante, cu vile şi grădini, temple şi clădiri 
administrative, cu un port în sud, ce permitea accesul la 
Marea Mediterană, şi cu cazărmi repartizate în cele patru 
puncte cardinale. Spre nord-est, se aflau palatul regal şi 
reşedinţele oficiale, iar cartierul meşteşugarilor se întindea 
în sud-vest. De-a lungul secolelor, monumentele au fost 
refolosite în lucrările de construcţii, ceea ce explică prezenţa 
lor atât la Tanis, cât şi la Pi-Ramses şi Avaris. 


LIA DECEI 


1 Anul 67 al domniei lui Ramses al II-lea este atestat de un papirus descoperit la Gurob de Flinders Petrie, iar această perioadă coincide cu 
cei 66 de ani şi două luni indicaţi de Manethon, care a trăit probabil în secolul al III-lea î.e.n. şi care a lăsat o cronică păstrată fragmentar. 

2 Aşa cum ne relatează poetul Pentaur, care a scris un fel de cronică în versuri a bătăliei, ale cărei copii pe papirus sau gravate pe 
pereţii mai multor temple le putem citi în zilele noastre, Ramses şi-a îmbărbătat personal soldaţii, reuşind să reziste până la venirea 


celorlalte corpuri ale armatei sale. 


3 Templul de la Abu-Simbel se află printre monumentele arheologice care au fost deplasate în timpul lucrărilor de construire a barajului 
de la Assuan (1960 - 1970). Elementele componente ale imensului edificiu au fost literalmente extrase din faleza în care fuseseră 
săpate, sub formă de blocuri cântărind mai multe tone. Blocurile de piatră (310 000 t de rocă) au fost meticulos decupate şi numerotate, 
pentru a fi repuse la locul lor într-o colină artificială situată pe platoul din vecinătate. Complexul din Insula Philae a fost de asemenea 
reconstruit, piatră cu piatră, pe un promontoriu vecin transformat în insulă, dar marea majoritate a monumentelor antice au dispărut pen- 
tru totdeauna sub apele Lacului Nasser, care măsoară 500 km lungime, între 10 şi 50 km lăţime şi a cărui adâncime atinge în unele 


locuri 90 m, conţinând 157 miliarde m? de apă. 

O plimbare prin Calea Lactee 


A n 1610, Galileo Galilei a îndreptat 
E pentru prima oară o lunetă spre 

cer. Universul a căpătat deodată 
alte dimensiuni şi omul şi-a găsit locul 
său în el. 

Puzderie de stele defineau lumea 
noastră cea mai apropiată - Calea 
Lactee sau Galaxia noastră. Au mai 
trecut însă trei secole până să 
ne dăm seama că aceasta este 
un sistem plat de stele, cu 
diametrul de circa 200 000 de 
ani-lumină şi o grosime de 300 
a.l., iar Soarele şi sistemul său 
planetar nu ocupă decât un 
banal loc pe undeva, pe la peri- 
feria Galaxiei, cam la 30 000 
a.l. de nucleul sistemului, în care 
orbitează cu viteza de 250 km/s. 
Astronomii nu mai privesc deci 
de multă vreme Pământul şi 
Sistemul Solar ca un loc privi- 
legiat în centrul Galaxiei. Soa- 
rele este una din cele peste 100 
de miliarde de stele bogate în 
metal, de stele masive foarte fier- 
binţi, care erup uneori sub forma 
de supernove şi care sunt încon- 
jurate de nori de gaz ionizat. 

A trecut deci mult timp până 
ce omul a înțeles ce se 
întâmplă în această fascinantă 
lume stelară. Intr-adevăr, ob- 
servarea optică a spaţiului 
îndepărtat este aproape imposi- 
bilă din cauza extincţiei luminii 
datorită prafului interstelar. 
Spaţiul dintre stele nu este gol: în 
1904 se descoperea că el este 
umplut cu gaz distribuit foarte neregu- 
lat, amestecat cu grăunţe de praf. 
Materia interstelară formează un disc 
şi mai turtit decât cel al stelelor, 
asemenea unei benzi absorbante care 
separă în două Calea Lactee. Ea 
ascunde perfect centrul galactic, situat 
în Constelaţia Săgetătorul. Mai exact, 
acesta nu e accesibil în domeniul vi- 
zibil şi în ultraviolet, dar poate fi 
detectat în restul spectrului elec- 
tromagnetic. De pildă, Galaxia este 
destul de transparentă pentru undele 
radio şi infraroşii, ca şi pentru ra- 
diaţiile X şi gama. Cu fiecare studiu 
într-o nouă lungime de undă, Galaxia 
a devenit mai mare, mai grea şi mai 
complexă. 

Dar nici măcar în Univers nu este 
totul perfect. Atmosfera terestră este 
opacă chiar la aceste lungimi de 
undă, cu excepţia domeniului radio, 
accesibil şi de la sol. Aici triumfă 
astronomia spaţială: ceea ce nu 


puteam vedea altădată, putem “zări” 
cu ajutorul ei. S-au obţinut rezultate 
spectaculoase prin observaţii milime- 
trice şi prin observaţii spaţiale în 
domeniile infraroşu şi gama. 

Şi, ca de obicei, noile experimente 
au rezolvat unele probleme, dar au 
ridicat altele Aşadar Galaxia noastră 


Săgeata indică poziţia Soarelui în Calea Lactee. 


este departe de a fi cunoscută aşa 
cum ne-am dori-o. 

Or, o mai bună cunoaştere a ei 
ne-ar permite descifrarea tainelor 
celorlalte galaxii, mult mai puţin acce- 
sibile. In acelaşi timp, informaţiile pe 
care le căpătăm de la acestea ne aju- 
tă să înţelegem mai bine ce se întâm- 
plă în... vecinătatea noastră. 

Din observarea altor galaxii, ştim 
că aproape jumătate din ele au o 
structură spiralată. Evident, fiecare 
are personalitatea ei; nu seamănă cu 
cealaltă. Toate prezintă însă cel puţin 
două braţe spiralate, mai mult sau 
mai puţin regulate, care pleacă din 
regiunea centrală. 

Dar ce sunt braţele? O mulţime de 
stele, ca şi restul discului, dar mult 
mai strălucitoare decât acesta. De alt- 
fel, stelele nu sunt uniform repartizate 
în Galaxie. Or, pentru a cunoaşte 
morfologia deosebită a Galaxiei noas- 
tre, trebuie să avem la dispoziţie 
măsura distanțelor relative dintre 
“obiectele” sale, ceea ce este destul 


de dificil pentru noi, care ne situăm 
chiar în planul ei, deci suntem lipsiţi 
de perspectivă. 

Cineva ne poate fi totuşi de mare 
ajutor: mişcarea Galaxiei. Într-adevăr, 
întregul ei ansamblu se roteşte în jurul 
unei axe perpendiculare pe disc. Dar 
nu toate stelele efectuează în acelaşi 
timp un tur complet în jurul cen- 
trului galactic. De pildă, cele situ- 
ate la periferia ei au nevoie de 
mai mult timp decât cele din cen- 
tru pentru a efectua un tur com- 
plet în jurul acestuia. Cu alte 
cuvinte, Galaxia nu se roteşte ca 
un corp rigid. Este bine cunoscu- 
tul fenomen de “rotație 
diferenţială”. 

S-au înregistrat, de aseme- 
nea, progrese considerabile în 
explicarea originii structurii spi- 
ralate. Dificultatea interpretării 
acesteia constă în persistenţa 
structurii spirale cu toată defor- 
marea continuă a galaxiei, 
datorită rotației diferenţiale. 
Intr-adevăr, dacă braţele au 
existat încă de la origine, 
datorită vârstei Galaxiei, ele ar fi 
trebuit să se fi înfăşurat de mult. 

Deşi structura Galaxiei nu 
reprezintă cel mai spectaculos 
domeniu de studiu al astrono- 
miei de azi, ea este o etapă 
importantă în înţelegerea între- 
gului Univers. 

Cât de departe sunt stelele 
situate la periferia ei? Deoarece ele 
nu pot fi văzute, datorită extincţiei 
luminii pe care o emit, de către pul- 
berile interstelare, nu putem să le 
evaluăm distanţa. Din fericire, stelele 
nu sunt unicele componente galactice: 
aşa cum am mai spus, mai există gaz, 
mai mult sau mai puţin dens, 
împrăştiat peste tot în Galaxie. In 
zonele mai rarefiate, acolo unde se 
află abia câteva sute de atomi pe cen- 
timetru cub, gazul este constituit din 
hidrogen atomic. 

Descoperirea hidrogenului atomic 
interstelar, cu lungimea de undă de 
21 cm, a permis obţinerea primei car- 
tografii de ansamblu a discului galac- 
tic. Din nefericire, în norii stelari relativ 
denşi hidrogenul nu mai poate fi detec- 
tat sub formă de atomi şi, astfel, aceşti 
nori nu mai sunt detectabili în radiaţia 
de 21 cm. Aceştia conţin însă hidrogen 
molecular, ce nu poate fi încă observat 
cu tehnicile actuale. Mai mult, compo- 
nenta moleculară a mediului interste- 
lar, extrem de interesantă atât timp cât 

stelele se nasc în norii moleculari, a 
fost cunoscută abia în ultimele decenii, 
prin analiza radiației moleculei de oxid , 
de carbon interstelar. 

Ca în orice Galaxie, stelele se for- 
mează din materia interstelară. Pe tot 
parcursul vieţii lor, dar mai ales spre 
sfârşit, ele aruncă din nou în mediul 
stelar o parte importantă din masa 
lor, îmbogăţită cu elemente grele, ca 
urmare a reacţiilor nucleare interne. 
La bătrâneţe steaua devine un astru 
compact, o pitică albă, stea neutroni 
că sau chiar o gaură neagră cu viaţă 
extrem de lungă, care nu mai parti- 
cipă însă la viaţa ulterioară a galaxiei 
Aşa se face că, în timp, galaxia conți- 
ne din ce în ce mai puţină materie 
interstelară şi din ce în ce mai multe 
stele, mai ales stele cu masă puţină 
şi viaţă lungă, un fel de fosile. 

In schimb, materia interstelară, ca 
şi stelele ce se nasc devin din ce în ce 
mai bogate în elemente grele. Aşa pa- 
re la prima vedere: în interiorul Gala- 
xiei se află gaz puţin, multe stele şi 
enorm de multe elemente grele. 
Regiunile exterioare conţin însă stele 
puţine, mult gaz sărac în elemente 
grele. Spre deosebire de regiunile cen- 
trale, acestea par a fi evoluat puţin. 

Şi totuşi lucrurile nu sunt atât de 
simple: de pildă, abundența elemen- 
telor grele la stele de vârste diferite 
nu respectă un model ca acela pre- 
zentat anterior. 

Inelul, la 15 000 a.l. de centrul 
galactic, este un loc privilegiat pentru 
naşterea stelelor active, ceea ce 
ne-ar face să credem că gazul nu ar 
putea rezista acolo mult timp şi n-ar 
putea constitui deci o structură per- 
manentă, ceea ce nu se constată din 


Calea Lactee - emisfera sudică. 


observaţii. Există oare o sursă exte- 
rioară de gaz care să vină spre planul 
galactic? Se pare că da: Jan Oort a 
stabilit că norii de gaz atomic cad pe 
planul galactic. De unde vin însă 
aceşti nori? Incă nu ştim. 

Observațiile au înregistrat şi 
prezenţa unei regiuni inelare de 
emisie gama în jurul centrului galac- 
tic. Această particularitate, cunoscută 
astronomilor în domeniile radio şi 
infraroşu sub numele de “inelul de 5 
kiloparseci” (circa 16 000 a.l.), este 
asociată, probabil, cu regiunile cele 
mai tinere în care se nasc stelele din 
Galaxia noastră. 

Prezenţa acestui inel a fost detec- 
tată de sateliți care au înregistrat 


Fotografia reprezintă stelele din braţul Căii Lactee în care se află şi Sistemului Solar. Se pot 
vedea (în roşu) norii de hidrogen, care sunt luminaţi din interior de stele proaspăt născute. 


intensitatea radiaţiei gama emisă în 
diferite regiuni ale Galaxiei în funcţie 
de distanţa la centrul galactic. In felul 
acesta s-a descoperit că inelul este 
asimetric. El se întinde pe cerul emi- 
sferei boreale între 16 000 şi 20 000 
a.l. de centrul galactic, iar pe cerul 
sudic doar între 13 000 şi 16 000 a.l. 
Mai mult, radiaţia gama din regiunea 
sudică a inelului este ceva mai puter- 
nică la o distanţă radială de 24 000 
a.l., poate datorită braţului galactic 
Carina. Ca termen de comparaţie, 
Soarele se află la 30 000 a.l. de cen- 
trul Căii Lactee. 

Incă de la mijlocul secolului se 
ştia că radiaţia gama a apărut în 
momentele în care particulele radia- 
ţiei cosmice au intrat în coliziune cu 
norii interstelari. Cartografierea dis- 
tribuţiei radiaţiei cosmice a fost, de 
altfel, chiar unul din primele scopuri 
ale astronomiei gama. S-a constatat 
astfel că nici măcar radiaţia cosmică 
nu este uniform distribuită în Galaxie. 
Ca şi la emisiile radio, infraroşii şi 
gama, ea are cea mai mare intensi- 
tate în marele inel galactic. 

Este interesant de amintit că aşa 
cum marile planete sunt înconjurate 
de inele şi galaxiile spirale sunt 
înconjurate de halouri masive, mai 
mult sau mai puţin sferice. Este un fel 
de “masă invizibilă”. Din ce o fi format 
haloul? Stele neutronice, găuri negre, 
puzderie de stele invizibile cu masă 
foarte mică (ceva de genul planetelor 
gigante)? Şi neutrinii ar putea oferi un 
răspuns, dacă ar avea masă nenulă. 

Aşadar, lumea cea mai apropiată 
în care trăim - Galaxia noastră sau 
Calea Lactee - mai are încă multe 
mistere de dezvăluit. 


Dr. MAGDA STAVINSCHI 

COMPORTAMENTUL DE HRANIRE 


A n interiorul spațiului lor de viață, animalele nu intră în rela- 
tie, prin intermediul comportamentului, numai cu factorii 
mediului fizic - climatici şi edafici - sau cu cei vegetali. Ele 

stabilesc de asemenea relații adaptative cu animale 

aparținând altor sau aceloraşi specii. Deosebim deci 
comportamente interspecifice şi intraspecifice. In cadrul nişei 

ecologice, o specie animală se inserează în reţeaua trofică a 

ecosistemului prin comportamentul de hrănire. 

Necesitatea dobândirii hranei a condus, prin presiunile 
selective ale mediului, nu numai la constituirea unor adaptări 
morfo-anatomice caracteristice fiecărei specii, ci şi la 
formarea unor tipare comportamentale corespunzătoare; 
există chiar indicii că evoluţia comportamentală a fost pri- 
mordială. S-au dezvoltat strategii comportamentale proprii 
diferitelor specii, elaborate sub presiunea selecţiei naturale 
în vederea obţinerii şi consumării hranei, ca şi a selectării 
acesteia. Cu toate acestea, comportamentele de hrănire ale 


diverselor specii animale, chiar ale mamiferelor, sunt încă 
puţin cunoscute, informaţia existentă fiind limitată mai ales la 
compoziţia regimului nutritiv. In alte cazuri, se cunosc mai 
mult sau mai puţin tiparele comportamentale implicate în 
găsirea hranei şi consumarea ei, dar rareori asemenea 
descrieri sunt urmate de analize aprofundate care să 
identifice stimulii ce declanşează şi orientează răspunsurile 
comportamentale; de asemenea, se cunoaşte foarte puţin 
despre ontogeneza comportamentelor de hrănire, despre 
modul în care componentele înnăscute şi cele învăţate se 
combină în organizarea lor la animalul adult. Este citat în 
acest sens, de unii autori, exemplul elefantului. Toată lumea 
ştie că, spre deosebire de celelalte erbivore, elefantul are 
gâtul atât de scurt încât nu-l poate mişca nici în sus, nici în 
jos pentru a ajunge la hrană şi a o apuca, dar că această 
deficiență este compensată de existenţa unei trompe lungi şi 
mobile care e folosită pentru a lua hrana şi a o duce la gură. 
Nu se cunoaşte totuşi nici o descriere etologică amănunţită 
a mişcărilor folosite pentru a intra în relaţie cu hrana, nici o 
analiză a rolului stimulilor vizuali, chimici sau tactili în 
orientarea activităţilor de hrănire, cu atât mai puţin un studiu 
al ontogenezei comportamentului de utilizare a trompei care 
să stabilească, eventual, ponderea învăţării în dezvoltarea 
mişcărilor abile ale trompei. 

Comportamentul de hrănire este influenţat de faptul dacă 
specia în cauză este eurifagă, adică regimul său nutritiv are 
o gamă largă de alimente diferite, sau este stenofagă, în 
acest caz gama alimentară fiind foarte restrânsă. Există 
desigur o sensibilitate selectivă faţă de stimulii percepuți în 
calitate de hrană, ea fiind prezentă la toate speciile, dar mult 
mai pronunţată la cele stenofage. Un animal nu mănâncă 


orice şi speciile înrudite au o hrană diferită chiar dacă trăiesc 
într-un mediu identic. Astfel hrana cormoranului moţat 
(Phalacrocorax aristotelis) şi cea a cormoranului mare (P. 
carbo sinensis) este diferită în Marea Britanie, deşi cele 
două specii posedă aparent acelaşi comportament motor de 
vânare a prăzii. Cormoranul moţat pescuieşte mai ales 
specii pelagice de peşti, care deci înoată liber în straturile 
superioare ale apei, în timp ce cormoranul mare vânează 
specii bentonice şi sedentare de peşti plaţi sau diverse 
specii de crevete. In alte cazuri însă, asemenea diferenţe se 
pot datora şi aspectului motor al dobândirii hranei. 

La mamifere, selectivitatea faţă de hrană este extrem de 
accentuată numai la câteva forme puternic specializate ca, 
de exemplu, koala sau ursuleţul marsupial (Phascolarctos 
cinereus), care se hrăneşte exclusiv cu frunzele diferitelor 
specii de eucalipt (Eucalyptus sp.). Există însă şi în acest 
caz diferenţe între populaţiile din sudul Australiei, care 
preferă specia Eucalyptus viminalis şi E. ovata, în timp ce 
populaţiile din nord se hrănesc predominant cu frunze de E. 
punctata, E. camaldulensis şi E. tereticornis. 

Marele panda (Ailuropoda melanoleuca) este considerat 
de asemenea o specie tipic stenofagă, hrana sa constând 
exclusiv din bambus (Sinarundinaria nitida), animalul 
dispunând atât de adaptări morfo-anatomice, cât şi 
comportamentale în acest sens. Adaptarea morfo-anatomică 
este reprezentată în special de degetul suplimentar existent 
la laba anterioară; unul din oasele carpiene este mult lărgit 
şi alungit, fiind utilizat ca un deget mare ce se opune 
celorlalte degete, dând astfel posibilitatea animalului să 
apuce cu labele anterioare bucăţile subţiri de hrană, în 
special bambusul, care este elementul preponderent al 
hranei. De regulă, marele panda adoptă, în timp ce se 
hrăneşte, o poziţie bipedă sau stă în şezut, cu trunchiul 
vertical, ţinând hrana într-una din labele anterioare. Totuşi 
marele panda sau ursul-de-bambus, cum i se mai spune, 
consumă de asemenea bulbi, ierburi şi ocazional insecte şi 
mici rozătoare. Specializarea nutritivă în consumarea 
bambusului e posibil să fie ulterioară, specia fiind iniţial 
omnivoră. Există şi o dovadă fiziologică în acest sens şi ea 
constă din insuficienta adaptare a digestiei. In anii recenți, s-a 
constatat o mortalitate larg răspândită în rândul micilor 
populaţii sălbatice datorită fenomenului de înflorire, formare a 
seminţelor şi ofilire ce survine la bambusul S. nitida o dată la o 
sută de ani. Evident, ursul-de-bambus s-a confruntat cu acest 
fenomen în decursul secolelor, făcându-i faţă deoarece îşi 
poate suplimenta hrana specifică, formată din bambus, cu alte 
sortimente, dacă este necesar şi dacă acestea sunt 
disponibile. Este încă o dovadă că orice restrângere a 
adaptării diminuează şansele de supravieţuire şi că nici o 
adaptare nu este atât de specializată încât să nu ofere o şansă 
de supravieţuire speciei. Intr-adevăr, existenţa marelui panda 
este periclitată în prezent nu de ciclul vegetal al bambusului, la 
care specia s-a adaptat, ci de creşterea populaţiei umane şi 
stabilirea ei împrejurul arealurilor populațiilor speciei, fapt ce 
împiedică deplasarea animalelor pe distanţe lungi şi 
reîmprospătarea efectivelor izolate, precum şi popularea 
zonelor rămase disponibile în cadrul habitatului. 

La mamiferele eurifage, variabilitatea selecţiei hranei 
este mai accentuată. Cimpanzeii studiaţi de Jane van 
Lawick-Goodall în rezervaţia Gombe Stream refuzau să 
consume fructele de paw-paw, cu care nu erau familia- 
rizaţi, în timp ce A. Kortlandt a constatat, într-o zonă 
diferită, că grupurile de cimpanzei invadau frecvent 
plantațiile de paw-paw pentru a se hrăni. Rinocerul negru 
african (Diceros bicornis) în mod normal consumă 
vegetaţie arbustiformă şi arboricolă (frunze, crengi, coajă), 
pe care o prinde cu buza superioară prehensilă, compor- 


tându-se ca un browser!. Efectivele din craterul Ngorongoro 
au reuşit însă să supravieţuiască, adaptându-se la consu- 
marea vegetației de pe sol, comportându-se ca grazers?. În 
conținuturile stomacale recoltate de la exemplare de furnicar 
uriaş (Myrmecophaga tridactyla), cunoscut ca o specie 
stenofagă a cărei hrană ar consta exclusiv din furnici, s-au 
găsit totuşi exemplare de miriapode şi coleoptere. De altfel, 
în grădinile zoologice această specie este crescută şi 
reprodusă cu succes, fiind hrănită cu carne tocată, gălbenuş 
de ou şi lapte. Furnicarul-de-copaci (Tamandua tetradactyla) 
consumă frecvent fructe. 

Există în mod cert mecanisme declanşatoare înnăscute 
(MDI) ce răspund la stimuli-cheie specifici şi care întervin 
deci în recunoaşterea hranei. Gândacul carnivor de apă sau 
ditiscul (Dytiscus marginalis), deşi are doi ochi compuşi cu 
care percepe diferiţi stimuli vizuali, faţă de care poate fi uşor 
condiţionat, recunoaşte prada după stimulii tactili şi chimici. 
O pradă ce se mişcă vizibil într-un tub de sticlă nu determină 
nici o reacţie din partea ditiscului, nici măcar una de 
orientare. In schimb, atacarea prăzii este imediat 
determinată de perceperea chimică a unui extract de carne 
sau de atingerea unui obiect solid. Din păcate, componenta 
perceptiv-cognitivă a comportamentului de hrănire a fost 
foarte puţin studiată, mai ales la vertebrate. Existenţa 
elementelor înnăscute în reacţia de recunoaştere a hranei 
chiar la mamifere poate fi uneori sesizată prin simpla 
observare. Spontaneitatea, rapiditatea, intensitatea şi 
stereotipia cu care reacţionează o pisică atunci când vede o 
vrabie în zbor, comparativ cu reacţia manifestată faţă de o 
bucată de carne, indică un mod evident oricărui observator 
lipist de prejudecăţi că în primul caz este activat un 
mecanism perceptiv având în mare măsură caracterele unui 
MDI. Asemenea MDI sunt însă completate în decursul 
ontogenezei cu elemente de învăţare, prin familiarizare în 
special, dar nu numai. H. Răber a studiat stimulii-cheie ce 
declanşează şi orientează reacţiile de prădare la huhurezul 
mic (Strix aluca). El a constatat că mamiferele mici sunt 
recunoscute nu numai după formă, ci şi după felul lor 
caracteristic de a se deplasa pe sol, întrucât modelele 
prezentate erau capturate numai dacă erau mobile. In 
schimb, păsările ce constituiau hrana erau percepute în 
calitate de pradă, chiar dacă nu se mişcau, modelele imobile 
fiind totdeauna “vânate”. Aceste specializări perceptive par a 
se datora învăţării, fiind foarte adecvate situaţiilor naturale. 
Într-adevăr, în orele amurgului, când huhurezul vânează, 
păsările dorm, deci stau nemişcate, în timp ce micile 
rozătoare sunt active, deplasându-se pe sol. 

Faptul că majoritatea vertebratelor sunt mai degrabă 
eurifage decât stenofage a determinat introducerea în 
grădinile zoologice a aşa-numitelor diete de substituție, 
experimentate iniţial de H.T. Ratcliffe în Grădina Zoologică 
din Philadephia şi H. Wackernagel în Grădina Zoologică din 
Basel. Dietele Ratcliffe-Wackernagel reprezintă o încercare 
de a aplica în alimentaţia animalelor sălbatice captive 
principiul nutriţionist fundamental conform căruia toate 
animalele, de la protozoare la mamifere, au nevoie de 
aceleaşi categorii de substanţe nutritive: proteine, hidraţi de 
carbon, grăsimi, vitamine şi elemente minerale. Ulterior, de 
la alimentaţia de substituție s-a ajuns la o formă mai 
artificială, cea a alimentaţiei comerciale prefabricate, 
constând din prepararea pe scară industrială şi 
comercializarea unui număr de diete complexe pentru 
hrănirea animalelor sălbatice din grădinile zoologice. 
Acceptarea dietelor de substituție de către animale nu ridică, 
arăta H. Wackernagel, nici o dificultate specială, mai ales 
dacă trecerea de la vechiul tip de hrană, apropiat de cel 
natural, la cel nou se face treptat. Noile diete sunt refuzate 


1 În limba engleză browse înseamnă a roade, a muşca din, dar şi 
lăstare, mlădiţe. 
2 De la cuvântul englez graze, ce înseamnă a paşte, a păşuna. 


în special de animalele adulte, fiind acceptate mult mai uşor 
de cele tinere. Foarte probabil, intervine în acest caz 
experienţa precoce sub forma impregnării şi, poate, la 
speciile sociale, mecanisme analoage tradiţiei. Crescătorii 
de câini ştiu de altfel că un pui hrănit cu o raţie în care 
elementele vegetale deţin o proporţie însemnată le va 
accepta relativ uşor, în timp ce un câine adult crescut numai 
cu carne poate refuza aceste elemente, deşi este foarte 
flămând. Chiar pisica, atât de strict carnivoră, poate deveni 
uimitor de omnivoră dacă i se introduc în hrană o mare 
varietate de alimente încă de când e pui. 

Factorii comportamentali au început de altfel să fie tot 
mai mult luaţi în considerare chiar în cadrul alimentaţiei cu 
diete prefabricate industrial. In cursul testării diferitelor 
formule de diete, tiparele comportamentale de hrănire sunt 
observate cu cea mai mare atenţie. S-a constatat, de pildă, 
cât de importantă este consistenţa fizică a hranei pentru 
păsările care cresc pui nidicoli, deoarece părinţii nu pot 
transporta hrana la locul administrării ei la cuib decât dacă 
textura ei este grosieră şi fibroasă. Teste efectuate pe ratite 
au evidenţiat că struţii hrăniţi numai cu granule uscate, 
expandate şi colorate verzui, tindeau să înghită aşchii de 
lemne şi bețe, ceea ce le cauza leziuni interne; problema a 
fost rezolvată prin pardosirea ţarcurilor cu brazde de iarbă. 
Asemenea fenomene arată clar limitele alimentaţiei de 
substituție. Elementele nutritive esenţiale sunt fără îndoială 
aceleaşi pentru protozoare ca şi pentru mamifere, dar 
modalităţile de încorporare în organismele acestora sunt 
foarte diferite de la o specie la alta. De aceea, un sistem 
complet de alimentaţie pentru animalele din grădinile 
zoologice va trebui să includă nu numai disocierea laturii 
fiziologice de cea comportamentală, ci şi o sinteză a acestor 
aspecte. Cea mai echilibrată dietă nutritivă nu poate fi 
considerată “hrană” dacă ea nu are pentru animal această 
semnificaţie moştenită filogenetic şi/sau dobândită 
ontogenetic, nedeclanşând comportamentul de hrănire sau 
nesatisfăcând decât faza consumatoare a acestuia, fără a 
da posibilitatea desfăşurării acţiunilor apetitive. De pildă, 
stimulii-cheie pot facilita acceptarea unei diete de substituție. 
Un alt reputat mâncător de furnici, pangolinul (Manis 
tricuspis), poate fi obişnuit uşor în grădinile zoologice cu o 
dietă constând din ouă sub formă de omletă dacă acesteia i 
se imprimă un miros de acid formic. 

enumirea de arbovirus derivă 
D din prescurtarea cuvintelor 

arthropode borne viruses şi 
exprimă caracteristica epidemiologică 
a acestor virusuri. 

Arbovirusurile se mențin în natură 
datorită unui ciclu biologic de transmite- 
re între gazde vertebrate sensibile prin 
intermediul artropodelor hematofage. 
Ele au dimensiuni cuprinse între 35 şi 
70 nm, un genom RNA monospiralat 
infecțios, inclus într-un strat de pro- 
teine, cu care alcătuieşte nucleocap- 
sida cu simetrie icosaedrică şi care, 
la rândul ei, este acoperită de un 
înveliş - peplos (togaviridae). Mul- 
tiplicarea, asamblarea şi maturarea 
virionului se fac în citoplasmă; pro- 
teinele de membrană conţin hema- 
glutinină, majoritatea arbovirusurilor 
fiind virusuri hemaglutinante. 


Elemente epidemiologice 

Răspândirea geografică a arbo- 
virusurilor depinde de gazdele verte- 
brate sensibile la virusul respectiv şi 
de condiţiile care favorizează înmul- 
țirea şi activitatea artropodelor vec- 
toare. Cu toate că atât gazdele verte- 
brate, cât şi artropodele vectoare sunt 
prezente în regiuni diferite ale globu- 
lui, infecțiile arbovirale par să se fi 
stabilit preferenţial numai în unele: 
encefalitele ecvine pe continentul 
american, louping-ill! numai în Anglia 
şi Scoţia, febra galbenă în Africa şi 
America Centrală şi de Sud. 

Date recente arată însă că aria de 
răspândire a unor arbovirusuri s-a 
extins considerabil. Astfel virusul 
encefalitei japoneze se izolează în 
prezent pe o arie foarte largă din 
estul Siberiei până în India şi Mala- 
ysia; virusul encefalitei ecvine de est 
a fost izolat şi în Filipine, Thailanda şi 
în unele ţări din Europa; virusul Chi- 
kungunya, izolat în Tanganyka, astăzi 
are un rol important în etiologia fe- 
brelor hemoragice din Asia de Sud- 
Est; virusul febrei Văii de Rift, care 
până în 1977 a evoluat exclusiv în zo- 
na subsahariană a Africii, s-a extins 
în Egipt până în bazinul Mediteranei; 
febra galbenă a ajuns în SUA la 
Boston şi New York; denga a avansat 
din America de Sud în America Cen- 
trală, traversând Mexicul, iar în 1980 a 
ajuns în Texas, provocând primele 
îmbolnăviri din SUA. In 1981 s-au sem- 
nalat două evenimente importante: 
introducerea tipului 4 de denga la 
americani şi prima epidemie de denga 
hemoragică în această emisferă. 

Asia de Sud-Est se confruntă cu 
două maladii principale: denga şi ence- 
falita japoneză. In câteva alte regiuni 
se întâlnesc şi West Nile, febra hemo- 
ragică cu sindrom renal, febra de 


Centrul american de control şi prevenire a maladiilor (CDC). 


ARBO VIRUSURILE 


pădure Kiasanur, iar în Extremul Orient 
rus cu encefalita de căpuşă (de taiga). 

Continenutul african este locul de 
origine a infecţiei denga şi febrei galbe- 
ne. In 1969 s-a semnalat prima epi- 
demie de febră Lassa. Anchetele 
seroepidemiologice au evidenţiat în 
1975 trasee active ale virusurilor Ebola 
şi Marburg în Africa centrală, orientală 
şi australă. Se semnalează virusurile 
West Nile, febrei Văii de Rift, febrei 
hemoragice Crimeea-Congo. 

In Europa o importanţă majoră o 
are encefalita de căpuşă - tulpina 
centro-europeană, boala Pagosta în 
Finlanda, Ockelbo în Suedia şi Rusia, 
febra hemoragică cu sindrom renal, 
Crimeea-Congo, West Nile. 

Toate aceste date fac să se con- 
sidere că arbovirozele sunt infecţii în 
plină evoluţie atât din punct de 
vedere epidemiologic, cât şi clinic. 


Sursele de infecție 
și modul de transmitere 


Rolul epidemiologic revine gazde- 
lor vertebrate ale arbovirusurilor care 
reprezintă o sursă importantă de 
virus. Acestea sunt păsările, rozătoa- 
rele, mamiferele superioare - omul, 
maimuța, calul, porcul; reptilele, amfi- 
bienii şi liliecii sunt gazde care asi- 
gură persistenţa arbovirusurilor în 
perioada de iarnă. 

Păsările ocupă un loc aparte în 


epidemiologia acestor virusuri, nu nu- 
mai ca rezervor, ci şi ca mijloc de răs- 
pândire a lor. In cursul migrării, pe 
traseele de migrare, locurile de popas, 
păsările infectate pot transporta virusul 
la mari distanţe, chiar de pe un conti- 
nent pe altul. In acelaşi timp, păsările 
pot transporta pe ele căpuşe infectate. 
Se presupune că virusul West Nile pe 
teritoriul țării noastre ar fi adus (ca şi în 
Albania şi Bulgaria) de păsările migra- 
toare care se infectează pe teritoriul 
Africii în timpul iernării. 

Gazdele vertebrate şi artropodele 
vectoare constituie rezervorul şi mij- 
locul de transmitere a arbovirusurilor. 

Vectorii arbovirusurilor sunt: 
țţânţarii din genurile Culex, Aedes, 
Anopheles - specificitatea netă se 
întâlneşte foarte rar, de obicei mai 
multe specii pot transmite acelaşi 
arbovirus; căpuşele din genurile 
Dermacentor, Haemaphysalis, Ixo- 
des; muştele din genurile Phleboto- 
mus, Culicoides. 

La vertebrate infecția cu arbo- 
virusuri debutează în toate cazurile cu 
o perioadă de viremie ale cărei durată 
şi intensitate variază în funcție de spe- 
cia gazdă şi virusul incriminat. În 
această fază poate avea loc infectarea 
artropodelor hematofage la care virusul 
se multiplică iniţial în celulele intesti- 
nale, apoi traversează bariera intesti- 
nală şi pătrunde în glandele salivare, 

unde se multiplică masiv - perioada de 
incubație extrinsecă, care este influ- 
enjată de temperatura mediului, tulpina 
de virus, specia vectorului. In această 
fază, vectorul (ţânţarul sau căpuşa) 
poate transmite virusul prin înţepătură 
altui vertebrat. 

Artropodele rămân infectate toată 
viaţa, cu persistenţa virusului în toate 
fazele evolutive; virusul se transmite 
transovarian la căpuşe. 

Arbovirozele sunt în general 
zoonoze cu focalitate naturală. Re- 
ceptivitatea animalelor, deşi este ge- 
nerală, există virusuri care infectează 
cu predilecție unele animale şi păsări 
care, la rândul lor, sunt o sursă de in- 
fecţie pentru artropodele vectoare. De 
exemplu, receptivitatea cailor pentru 
virusurile encefalitelor ecvine; a por- 
cilor pentru virusul encefalitei japo- 
neze, a rozătoarelor mici, cârtiţei, lilie- 
cilor pentru virusul encefalitei de că- 
puşă; a păsărilor sălbatice pentru 
virusul West Nile, a oilor pentru viru- 
sul Bhanja, a omului şi maimuţei pen- 
tru virusurile denga şi febrei galbene. 

Cu excepţia febrei galbene urba- 
ne, denga şi infecţiei cu virusul 
Chikungunya, infecția umană consti- 
tuie un accident biologic care închide 
de obicei ciclul celor mai multe 
arboviroze. Omul se îmbolnăvește 
atunci când pătrunde în focarele 
naturale, în zonele endemice sau epi- 
demice pentru anumite arbovirusuri. 


În zonele unde se întrunesc toate 
condițiile pentru a asigura transmiterea 
virusului există posibilitatea ca infecția 
să fie “importată” de călătorii infectați 
din alte regiuni, fie prin ţânţarii purtători 
de virus, aduşi pe vapoare şi avioane 
din ariile de endemicitate. Date fiind 
condiţiile climatice din unele ţări 
europene, se apreciază că este posi- 
bilă invadarea acestora cu țânțari 
infectați, situaţie care duce la apariţia 
unor îmbolnăviri umane grave. 

infecțiile arbovirale la om sunt 
urmate de instalarea stării de imuni- 
tate specifică, ce durează practic 
toată viaţa, fapt care permite sta- 
bilirea unui diagnostic serologic retro- 
spectiv în fostele focare, putându-se 
decela atât infecțiile clinice, cât şi 
cele inaparente. 


Supravegherea epidemiologică 
și măsurile de prevenire 


Eliminarea gazdelor de pe un teri- 
toriu (animale domestice, sălbatice, 
păsări, unele artropode) ar putea 
duce la dispariţia infecţiei sau a vec- 
torilor, dar modificarea densităţii ani- 
malelor implică dificultăţi mari. Lupta 
împotriva rozătoarelor poate fi dusă 
cu succes mai ales în localităţile 
urbane; în privința animalelor domes- 
tice, se pune problema protejării lor 
faţă de infestarea cu artropode şi față 
de infecţie prin folosirea de substanţe 
repulsive şi vaccinare. 


Măsurile privind vectorii urmăresc 
eradicarea sau reducerea substan- 
țială a acestora. Eradicarea vectorilor 
a fost realizată privind ţinţarul Aedes 
aegypti în regiunea Americii Centrale 
şi de Sud,.unde spectrul febrei gal- 
bene a stimulat eforturile necesare în 
acest sens. Reducerea populațiilor 
vectoare sub o anumită densitate 
critică poate contribui la restrângerea 
unor infecţii arbovirale (reducerea 
incidenţei unor encefalite ecvine în 
California sau encefalitei de căpuşă 
în fosta URSS). Lupta împotriva 
vectorilor se adaptează la structura 
focarelor naturale şi modul de contact 
al oamenilor cu artropodele, acţiune 
selectivă în focare. 

Pentru faptul că arbovirozele 
evoluează în mod obişnuit ca zoo- 
noze şi omul nu este - cel mai adesea 
- decât o gazdă temporară finală, 
vaccinurile arbovirale pun probleme 
diferite de cele folosite în alte infecţii 
virale. In cele mai multe situaţii, vac- 
cinarea este o linie secundară de 
apărare a omului faţă de arboviroze, 
aceste infecţii putând fi controlate cu 
rezultate mai bune prin întreruperea 
altor verigi ale lanţului epidemiologic. 

Datorită condiţiilor geoecologice, în 
țara noastră se întâlneşte o bogată 
faună de Culicidae şi Ixodidae, cunos- 
cute a fi potenţial vectoare de arbo- 
virusuri. Zonele colinare şi muntoase 
împădurite din nordul şi vestul ţării, 


Clasificarea virusurilor transmise de artropode şi rozătoare şi distribuția lor naturală intercontinentală (OMS - Rapp. 

Delta Dunării şi marile lacuri pot con- 
stitui focare naturale pentru arboviru- 
suri şi pot asigura circulația acestora. 

Păsările migratoare care trăiesc şi 
cuibăresc pe teritoriul ţării noastre, 
traseele de migraţie, cu numeroase 
zone de odihnă şi hrănire, pot vehicu- 
la şi transmite arbovirusurile cunos- 
cute sau pot introduce altele noi. 

Din cele cca 500 de arbovirusuri 
înscrise în Catalogul internaţional al 
arbovirusurilor cca 100 produc infecţii 
la om; dintre acestea se apreciază că 
cel puţin 36 sunt prezente în mai mult 
decât o regiune geografică impor- 
tantă şi pot fi asociate cu sindroame 
clinice ca febră generalizată, febră şi 
encefalită, febră hemoragică. 

Unele dintre aceste virusuri sunt 
importante pentru sănătatea publică 
la scară mondială sau pe mari zone 
geografice prin morbiditatea şi morta- 
litatea induse sau prin măsurile ce se 
impun pentru prevenirea epidemiilor. 

Arbovirusurile implicate în patolo- 
gia umană fac parte din trei familii 
taxonomice: Togaviridae, Flaviviridae, 
Bunyaviridae. 

Afecţiunile transmise de arbo- 
virusuri se încadrează în trei grupe: 

1. Boli febrile generalizate 


2. Encefalite 
3. Febre hemoragice 


1. Bolile febrile generalizate 

Acest grup de maladii este carac- 
terizat prin febră, cefalee, mialgii, 
artralgii, limfadenopatii, erupție, fiind în 
general afecţiuni benigne, dar virusurile 
denga 3-4 pot evolua cu sindrom 
hemoragic, virusul encefalitei de 
Venezuela a produs epidemii cu cazuri 


3. Encefalită 
Alphavirus 


mortale de encefalită; virusurile West 
Nile şi Chikungunya pot evolua cu o 
encefalită gravă, adesea mortală (în 
special la bătrâni). Ca urmare a 
muşcăturii ţânţarului infectat, virusul 
poate pătrunde direct în circulaţia 
microvasculară sau se multiplică în 
tesutul dermic, la locul muşcăturii, de 
unde este transportat prin vasele lim- 
fatice la ganglionii limfatici regionali. 
Viremia este urmarea replicării virusu- 
lui în țesutul limfoid şi, în unele cazuri, 
în leucocitele mononucleare, endoteliul 
vascular. In majoritatea arbovirozelor 
umane, faza de viremie este ina- 
parentă şi neînsoţită de răspuns clinic. 
Cea de-a 2-a curbă termică este 
datorată formării complexelor antigen- 
anticorp. Sindroamele articulare 
întâlnite se pare că sunt legate de 
activarea celulelor NK ale sistemului 
imunitar limfocitar. 


2. Encefalitele arbovirale 

Encefalitele arbovirale sunt 
însoţite de afectarea neuronilor şi 
replicarea virusului în țesutul nervos. 
Histologic sunt infecţii acute ale ence- 
falului, asociate cu diverse grade de 
meningite. Se consideră că dis- 
trugerea neuronilor şi altor elemente 
celulare se datorează direct invaziei 
virusului. In encefalita St. Louis se 
constată leziuni renale, probabil 
datorită multiplicării virusului în rinichi. 
S-a detectat prin ME prezenţa virusu- 
lui în urină. 


Anchetele serologice dovedesc că - 


în teritoriile de mare endemicitate 
aproape întreaga populaţie poate fi 
infectată, dar majoritatea infecțiilor 
sunt inaparente şi duc la instalarea 
rezistenţei (în Coreea, de exemplu, 

populația locală a avut cazuri mai 
puține, în timp ce la trupele ameri- 
cane s-au produs frecvente izbucniri 
de encefalită japoneză). 

Sezonalitatea encefalitelor, ca şi 
repartiţia lor geografică reflectă sis- 
temul ecologic care asigură ciclul evo- 
lutiv al infecţiei şi depinde de biologia 
agentului vector. În general, ence- 
falitele transmise de țânțari apar vara şi 
la începutul toamnei, iar infecțiile trans- 
mise prin căpuşe se înregistrează în 
perioada primăvară-vară. 

3. Febrele hemoragice 


Pot evolua cu o formă clinică 
severă, hemoragie, atingere cardio- 
vasculară, tulburări de coagulare, 
care duc la coagularea intravasculară 
diseminată şi la vasculopatie. 

Contaminarea depinde strâns de 
modul de transmitere şi concură la 
constituirea grupelor de risc. 

Unele virusuri transmise la om 
prin contact cu rezervorul animal sau 
cu vectorul sunt capabile să se 
adapteze la transmiterea secundară. 

Trebuie subliniată importanţa 
infecțiilor nosocomiale în care este 
frecventă contaminarea om-om. 
Contaminarea se poate face direct prin 
ace de seringă şi manipularea 
excreţiilor, prin particule de aerosoli, 
prin manipularea virusului în laborator. 


Biolog AURORA UNGUREANU, 
cercetător principal gr. II, 
Centrul de Cercetări Ştiinţifice 
Medico-Militare 

REZISTENȚA LA HIV 


@ Se cunoştea o poartă de intrare a virusului 
care provoacă în organism SIDA. e Recent, s-a 
descoperit o a doua, indispensabilă infecţiei. 


e ce unele persoane, care sunt expuse regulat la HIV, 
D- să fie rezistente față de acesta? De ce unele per- 

soane contaminate nu evoluează toate cu aceeaşi 
viteză către stadiul următor, adică boala propriu-zisă? lată 
câteva dintre problemele ce îi preocupă pe imunologi. Pentru 
că dacă unii subiecţi beneficiază de un factor protector, am 
putea dispune de o modalitate de a evita contaminarea sau 
de a întârzia sfârşitul fatal. 

Ca să-şi poată introduce genomul în celula gazdă, adică 
membrana sa să fuzioneze cu cea a celulei infectate, HIV 
are nevoie de anumite “chei”. Prima identificată a fost recep- 
torul CD,, aflat pe macrofage şi unele limfocite. Dar imuno- 
logii aveau convingerea că acesta nu era unic şi că ar trebui 
să existe cel puţin două chei pentru ca virusul să pătrundă în 
fortăreaţa celulară. Echipa lui Marc Parmentier şi a lui Gilbert 
Vassart, de la Facultatea de Medicină a Universităţii libere 
din Bruxelles, a identificat cea de-a doua cheie şi a de- 
monstrat că persoanele care nu o au sunt rezistente la HIV. 


Cofactorii lui HIV 


În cursul unei infecţii, virusul îşi schimbă ţinta celulară: în 
timpul contaminării, el invadează macrofagele, poarta sa de 
intrare în organism, şi, ulterior, ţinteşte limfocitele Tce poartă 
receptorul CD, Dacă o suşă virală dată nu poate să 
penetreze în toate celulele care îl au pe CD,, înseamnă că 
acest receptor nu este suficient pentru recunoaşterea ei - 
sau altfel spus - pentru fuzionarea membranelor celulare şi 
virale. Şi aşa, progresiv, s-a născut ideea că HIV ar avea 
nevoie de “cofactori” pentru ca să infecteze celulele-ţintă. 

După mai mulţi ani-de cercetări infructuoase, unul dintre 
aceşti cofactori a fost în sfârşit identificat. Este vorba de 

fusină, o moleculă necesară, se pare, în penetrarea virusului 
în anumite celule. Într-adevăr, dacă celulele “impermeabile” 
la HIV sunt forţate să-şi exprime receptorul CD, şi fusina, ele 
permit intrarea unor suşe de virus. Ea seamănă cu receptorii 
chemokinelor, molecule ce participă la reacţiile inflamatorii. 
Or, recent, s-a arătat că unele dintre chemokine (MIP-1 o, 
MIP-1 B şi RANTES) blochează, in vitro, replicarea 
limfocitelor T CD, infectate de HIV. Echipa din Bruxelles a 
avut atunci ideea să studieze mai precis receptorul CCR, al 
acestor chemokine. 


O mutație benefică 

Prezenţa sau absenţa acestui receptor la suprafața 
macrofagelor influențează, in vivo, rezistența la HIV? Pentru 
a afla acest lucru, M. Parmentier şi colegii lui au selectat mai 
întâi regiunea care codifica pentru gena CCR, şi au com- 
parat cele două alele ale magi. pa la trel päcienți infec- 
taţi, dar de mai multă vreme în asimptomatică, şi la pa- 
tru persoane necontaminate. Unul dintre pacienţii asimp- 
tomatici şi două dintre persoanele sănătoase aveau o alelă 
normală şi una mutantă. Receptorul codificat prin alela anor- 
mală nu este funcţional, adică nu leagă chemokinele. El nu 
interacționează cu virusul, deci celula care are receptorul 
CCR; nu este infectată. 

Apoi echipa belgiană a studiat mai multe sute de 
eşantioane de DNA, ce proveneau de la persoane 
sănătoase de origine caucaziană (din Europa sau America 
de Nord), africană şi japoneză. Astfel s-a constatat că 
subiecţii caucazieni sunt purtătorii, mai adesea decât alţii, 
unei alele CCR, mutantă, chiar a două alele mutante. 
Populaţiile africană şi japoneză studiate nu prezentau 
niciodată alela anormală. 

In sfârşit, pentru a preciza dacă prezența sau absența 
acesteia are, într-adevăr, legătură cu sensibilitatea față de 
HIV, biologii au cercetat polimorfismul genei CCR; printre per- 
soanele seropozitive ale populaţiei caucaziene (Singura care 
prezenta acest polimorfism). Şi s-a constatat că subiecţii 
examinaţi au, în general, alele CCR, normale; că persoanele 
care au o alelă normală şi una mutañtă sunt puțin numeroase 
şi că nu exista în lotul cercetat nici un seropozitiv cu două 
alele mutante. Reiese, aşadar, că persoanele posedând o 
copie anormală a genei ce codifică pentru receptorul CCR, ar 
fi mai puțin sensibile la virus decât cele ce nu au nici una şi că 
cele cu două alele mutante ar fi rezistente la HIV. 


În loc de concluzie 


Receptorul CCR funcţional reprezintă un cofactor esen- 
tial pentru ca macrofagele să fie infectate de HIV. Cel mutant 
nu este funcţional: el conferă persoanelor ce-l poartă o oare- 
care rezistenţă la infecţie. Cum se găseşte, de asemenea, şi 
pe unele limfocite, poate să prelungescă perioada 
asimptomatică ce precede faza terminală a SIDA. Alte studii 
vor preciza caracteristicile şi limitele acestei relative imunităţi. 

Dacă rezultatele vor fi confirmate, cum se va putea 
realiza reducerea la tăcere a receptorilor CCR, funcționali? 
Se crede că injectarea unor mari cantităţi de chemokine ar 
bloca receptorii în cauză, împiedicându-l pe HIV să se 
fixeze. Acestea ar declanşa, fără îndoială, puține reacții 
secundare indezirabile, chiar dacă un astfel de tratament 
preventiv nu va putea fi utilizat timp îndelungat. De 
asemenea, anticorpii dirijaţi contra receptorului ar avea 
acelaşi efect. Dar atenţie! Un astfel de tratament nu va 
împiedica maladia să evolueze la persoanele deja infectate, 
căci se ştie că unele suşe de HIV utilizează în calitate de 
cofactor alţi receptori ai chemokinelor. 


VOICHIŢA DOMĂNEANŢU 


Receptorul CCR; este, ca şi receptorul CD, indispensabil în 
pătrunderea lui HIV în macrofage. Când virusul este fixat (a), 
membrana sa fuzionează cu cea a celulei (b) şi virusul îşi 
injectează genomul în celula-ţintă (c). Dacă receptorul CCR; este 


_ anormal, macrofagele nu pot fi infectate (d). 

După 1989, mijloacele de comunicare în masă s-au 
diversificat şi amplificat semnificativ (a crescut numărul 
de publicații cotidiene, săptămânale, au apărut noi posturi TV 
etc.). Accesul la informații este la îndemâna oricui. Dar nu 
trebuie să neglijăm efectele negative care pot decurge 
din consumul de media. 


ediatizarea este un mod de 
M acţiune asupra personalităţii 

individuale şi colective, foar- 
te eficientă în constituirea unui proces 
de colectivizare a conştiinţei de sine a 
individului şi de îndepărtare a acestuia 
de statutul său ontic. 

Mediatizarea nu este şi nu poate fi 
inofensivă. Prin  uniformizarea 
mesajelor (realitatea nu poate fi 
transmisă ca atare, este stereotipi- 
zată, adusă la acelaşi numitor se- 
mantic) şi considerarea lor ca- gene- 
ral-valabile, se produce implicit şi uni- 
formizarea condiţiei umane, până la 
modificarea personalităţii de bază. 

După cum afirma Ralph Linton în 
“Fundamentul cultural al persona- 
lităţii”, indivizii care compun soci- 
etatea au în comun un mare număr 
de elemente de personalitate, care 
formează împreună o configuraţie 
bine integrată, pe care o numeşte 
personalitate de bază. Aceasta se 
manifestă în accepţii şi valori comune 
şi face posibil un răspuns emoţional 


unificat al membrilor societăţii la situaţii 
în care sunt implicate aceste valori. 
Fiecare societate prezintă propriul tip 
de personalitate de bază şi serii proprii 
de personalităţi de statut (determinate 
de diferenţele de poziţie socială, 
situaţia indivizilor faţă de structura 
socială în cadrul diferitelor grupuri). 

Memoria mediatică, din punct de 
vedere psihosocial, se defineşte ca 
un ansamblu dinamic de informaţie, 
pe care-l operează şi-l propune 
mass-media şi, în special, unul din 
factorii săi - televizorul. 

Pentru a sesiza impactul pe care 
acest ansamblu îl poate avea asupra 
unei comunităţi şi asupra individului, 
este necesar să analizăm conţinutul 
şi modul de constituire. Constatăm, 
prin urmare, existenţa a cel puţin 
două niveluri în constituirea ansam- 
blului mediatic, şi anume nivelul vari- 
abil, care apare ca imediat şi per- 
ceput ca atare de subiectul respectiv, 
şi nivelul ocultat (în spatele ecranu- 
lui), care nu mai este propus direct, 


dar a cărui eficacitate este asigurată 
prin subtilitatea interferenţei ele- 
mentelor care-l compun. 

In acest context, putem afirma că 
suntem în prezenţa unei manipulări 
de cognitivitate culturală, iar elabo- 
rarea acesteia (în spatele ecranului) 
este un produs, dacă nu spontan, 
totuşi sensibil la factorii de subcon- 
ştient colectiv, răspunzînd, bineîn- 
teles, unei intenţionalităţi. 

Impactul asupra personalităţii de 
bază (vezi definiţia de mai sus) se 
realizează prin concurenţa a trei 
direcţii principale. 

Receptorul (sau) individul, cu per- 
sonalitatea şi identitatea lui inaliena- 
bilă social, care nu numai că primeşte 
informaţia şi o stochează, dar o şi 
propune reactiv în parametrii individu- 
ali şi colectivi (vezi definiţia person- 
alităţii de statut). 

Şi, aşa cum afirma Elena Lauren- 
tiu în “insemne de memorie cultu- 
rală”, în acest context, individul nu va 
mai folosi pronumele personal la sin- 
gular, ci numai la plural, “noi”, iar 
acest plural nu va fi acelaşi pentru 
întreaga colectivitate, individul se va 
identifica cu o anume parte a colecti- 
vităţii, cu o anume formă de recepţie, 
de atitudine şi semnificaţie pe care o 
va atribui datelor comunicate de 
mass-media. Chiar în cadrul unui 
grup mai restrâns (prin opţiuni 
împărtăşite) individul devine o parte 
dintr-un sistem, îşi pierde identitatea 
sa de bază, care este însăşi reali- 
tatea condiţiei umane. 

A doua sa direcţie de acţiune este la 
registrul emiţătorului a celor două varia- 
bile componente: direct, imediatizat, şi 
cel subtil, ocultat. Emiţătorul şi recep- 
torul sunt evident factori conlucrativi. 

Prin introducerea virtualului (tele- 
vizorul) sunt perturbate în primul rând 
cele două coordonate de bază ale 
cognitivităţii - spaţiul şi timpul. Prin 
programul TV, subiectul renunţă la 
activităţile la care era angajat (la tim- 
pul său) şi participă la constituirea 
timpului virtual. Libertatea receptoru- 
lui este numai aparentă, opţiunea 
pentru “virtual” creează în temporal o 
coordonată de dependenţă. 

In acelaşi timp, subiectul face 
abstracţie de mediul său, de “locul” 
său şi consimte la o substituire a rea- 
lităţii. Prin substituire atribuie realita- 
tea unui “spaţiu” care nu există, da?“ 
face cunoscut, integrabil şi integrat. 
Deci, în timpul nostru, în desfăşu- 
rarea vieţii introducem un alt spaţiu şi, 
mai exact, introducem lucruri inexis- 
tente (evenimente, fapte, interpretări). 

Bineînţeles că nivelul conştient nu 
este anulat, dar se dezvoltă o contra- 
dicţie între real şi virtual, între aspirații 


o O 


şi experienţă, iar această ruptură este 
de cele mai multe ori foarte dramatică 
pentru individ. Se dezvoltă ceea ce am 
putea numi.o “mitologie a imposibilu- 
lui”. Cu cât frustrarea este mai mare 
sau nivelul de percepţie este mai pre- 
car (mai vulnerabil), cu atât vom asista 
la o hipertrofiere a virtualului. 

Prin dorinţa de identificare (ine- 
rentă condiţiei umane) individul îşi 
depăşeşte propriul timp şi spaţiu şi 
vrea să devină un “prototip” (o stea 
de cinema, o vedetă sportivă etc.), iar 
identificarea se va face pe categorii 
de vârstă, nivel profesional etc. Acest 
lucru există şi în societăţile tradiţio- 
nale, dar în coordonate specifice, pro- 
prii comunităţii respective, deci 
recognoscibile şi actualizabile prin rit, 
obiceiuri, ceremonii, iar această 
înscriere într-un cod cultural-cognitiv, 
specific şi activ creează o continuitate 
în timp şi spaţiu. 

Bazându-se pe calitatea de înregis- 
trare globală (calitativă) pe care o are 
memoria individuală şi colectivă, infor- 
maţia la nivelul emiţătorului se propune 
ca globală în conformitate cu latura 
calitativă a receptorului - care primeşte 
totul global în virtutea unităţii perceptiv- 
cognitive. Deci informaţia devine un 
conglomerat de elemente, unite arbitrar 
prin intenţionalitate, mesajul global 
influențând apariţia şi dezvoltarea unei 
memorii mozaic (pulverizate). 

Astfel, am anticipat şi cea de-a 
treia direcţie de acţiune asupra su- 
biectului, şi anume mesajul. Procesul 
de elaborare a mesajului (de nivelul 
ascuns al emiţătorului) se alimen- 
tează şi se menţine în funcţie de des- 


tinatar (societatea). 

Prin studiile de marketing se fac 
prospecte asupra mesajului global pe 
care memoria individuală şi colectivă 
este pregătită să-l primească. Este 
cunoscut faptul că “apariţia unui stimul 
concordant cu expectanţele noastre 
este perceput mai rapid deoarece 
aştepările pe care le-am avut au 
urmărit reprezentarea lui în memorie, 
facilitând recunoaşterea” (Mircea 
Miclea, “Psihologie cognitivă”). Deci 
putem spune că memoria este “pro- 
dusă”, constatată şi supersaturată. 

Alimentarea se produce în baza 
unui model activ care a fost înscris în 
memoria respectivă. Trebuie să spe- 
cificăm că modelul, chiar dacă este 
înscris, rămâne totuşi dinamic - deci 
tot mai dependent. Caracterul activ- 
creativ se diminuează, dar se accen- 
tuează cel reactiv şi, în consecinţă, 
creşte nevoia de informaţii, cantitatea 
de stimuli trebuie să fie tot mai mare. 
Ca urmare, trebuie diversificat mesa- 
jul mediatizat. Apar tot mai multe 
canale de televiziune cu diverse spe- 
cializări. Dar diversificarea este apa- 
rentă (numai la emițătorul imediat), în 
timp ce focalizarea operează la nivelul 
ocultat. In general, informaţia trebuie 
să respecte câteva norme: de actuali- 
tate, pe viu (vezi revoluţia română în 
direct), de peste tot, axat pe eveni- 
ment, o pretinsă gradualitate. Unele 
canale se vor mai elaborate, mai 
sofisticate, includ o serie de emisiuni 
culturale, filozofice, artistice. Se asi- 
gură captarea mesajului de toate 
categoriile cultural-cognitive, persona- 
litatea colectivă fiind bine controlată. 


O altă caracteristică a mesajului o 
putem numi tipizarea mediatică. 
Pentru a garanta veridicitatea infor- 
maţiei şi a asigura o dimensiune de 
oralitate în mediatizare, tot mai multe 
personalităţi autorizate sunt solicitate 
“să vorbească” la TV. Pe ecran, ele 
devin prototipuri, nu omul ca atare 
este mediatizat, ci un anumit prototip. 
Receptorul se întâlneşte cu un “tipi- 
zat" (prototipul), pierzând astfel sen- 
sibilitatea de raportare şi de rela- 
ționare cu “celălalt”, a cărui prezenţă 
este înregistrată automat. 

Un alt aspect foarte semnificativ 
este utilizarea excesivă cu elaborările 
culturale ale subconştientului. 

Subconştientul este-afişat la ni- 
velul de percepţie imediat (vezi creş- 
terea numărului de filme în care agre- 
sivitatea, sexualitatea, monstruozita- 
tea etc. sunt impuse până la abuziv). 

Dacă în societăţile tradiţionale 
comportamentul uman (de la formele 
cele mai complexe de integrare până 
la cele instinctiv biologice) era rituali- 
zat, în societăţile moderne, mass- 
media propune un rit care deritua- 
lizează toate acestea. Cunoaşterea 
este posibilă în absolut prin maşină. 
Orice aberaţie este justificată pentru 
că este umană, orice act este public 
pentru că este normal. 

Urmând acelaşi proces, are loc şi 
o ritualizare a deritualizării instituţiilor, 
categoriilor socio-culturale (familie, 
comunitate, căsătorie etc.). 

Bucurestenii în vâltoarea 
primului război mondial 


A n august 1920 România a fost vizi- 
tată de eroul necontestat al bătăliei 
de pe Marna, mareşalul Joseph 

Joffre. In numele Franţei, el a decorat 

oraşele Bucureşti, Mărăşeşti şi Giur- 

giu cu una dintre cele mai înalte dis- 
tincţii - “Crucea de război” -, omagiind 
în felul acesta eroismul şi suferinţele 
îndurate de poporul român în timpul 
primului război mondial. La Bucureşti, 
în cadrul impresionantelor manifestații 
ce au avut loc în Parcul Carol - la care 
au luat parte personalităţi ale vieţii 
politice româneşti şi notabilităţile 

Primăriei oraşului - mareşalul Joffre 

s-a adresat auditoriului: “Guvernul 

Republicii Franceze mi-a făcut marea 

cinste de a mă însărcina să vin pentru 

a remite oraşului Bucureşti «Crucea 

de război» franceză. Prin cinstirea 

Capitalei României în ordinul de zi pe 

armată, Franţa a voit să exprime în 

chip măgulitor admiraţia sa pentru 
oraşul dumneavoastră care a suferit 
cu atâta sânge rece şi bărbăţie 
asprele încercări ale războiului. Cu 
toată nenorocirea ocupaţiei şi cu tot 
bombardamentul, populaţia Bucureş- 
tiului a păstrat cu încredere credinţa în 
triumful final al dreptelor sale reven- 
dicări şi al cauzei libertăţii lumii 
apărate de aliaţi. Astfel nobila dum- 
neavoastră populaţie s-a arătat vred- 
nică de eroii lui Traian şi ai lui Mihai 

Viteazul. De aceea, cu adâncă emoție 

(...) adaug la virtuțile oraşului Bucu- 

reşti «Crucea de război» franceză”. 
Gestul Franţei de a omagia popo- 

rul surorii sale de gintă latină, 

România, a fost unul dintre puţinele 

exprimate atunci şi chiar de atunci 

încoace. În atenţia generală s-au 
aflat, de regulă, eroii direcţi - luptătorii 
din tranşee - şi mai puţin populaţia 
civilă, asupra căreia, de fapt, s-au 
răsfrânt toate consecinţele şi influ- 
enţele nefaste ale războiului. Locu- 
itorii Bucureştiului, asemenea întregii 
populaţii a ţării, au trăit cu intensitate 
fiecare eveniment şi fiecare situaţie 
născută de pe urma angrenării 

României - la 14/27 august 1916 - în 

mecanismul distructiv al primei mari 

conflagrații mondiale. Impactul psiho- 
logic asupra lor a fost brusc: din 
prima noapte a războiului, Capitala 

României a fost atacată de zeppelinul 


(august - decembrie 1916) 


german Z 181, venit de peste Dună- 
re, din Bulgaria. Drumul aeronavei 
inamice deasupra oraşului cufundat 
în întuneric era marcat la sol de ex- 
ploziile lansate metodic: “Bombă 
explozivă. Bombă incendiară. Toate 
sunt aruncate unele după altele în 
abis, ca să izbească acolo jos... un- 
deva, peste ceva, peste cineva. Cât 
de neplăcuţi trebuie să fim celor de 
jos...” şi-a notat în jurnalul personal 
un ofiţer german aflat la bordul ze- 
ppelinului. Precizia artileriei noastre 
antiaeriene, care i-a atins unul dintre 
motoare, l-a obligat să bată în retra- 
gere după numai 45 de minute. A fost 
doborit la sfârşitul lunii septembrie 
1916 de către sergentul Scipione Şte- 
fănescu, decorat ulterior cu “Virtutea 
militară” pentru fapta sa de arme. 
Începând cu acea dată, zeppe- 
linele au atacat, noapte de noapte, 
Capitala României, producând dis- 
trugeri şi pierderi de vieţi omeneşti şi 
stârnind panică printre locuitori, pen- 
tru care singurele adăposturi cât de 
cât sigure erau pivnițele caselor. 
Apropierea liniei frontului de Capitală 
a făcut posibil ca la 12/25 septembrie 
1916, pentru prima dată, oraşul să fie 
atacat şi bombardat în plină zi de 
avioanele germane. Era o zi fru- 
moasă de toamnă, însorită şi caldă, 
puţin după ora prânzului, “oră la care 
copiii ies de la şcoală, iar funcţionarii 
din birouri, întreprinderi şi magazine”. 
Deodată şi-au făcut apariţia şase 
avioane Taube argintii, care evolau 


liber, în zbor acrobatic, printre nori- 
şorii exploziilor şrapnelelor trase de 
antiaeriana noastră. Lumea de pe 
străzi, curioasă şi fără teamă, privea 
liniştită “mitingul aviatic”. Apoi avio- 
anele au atacat: “Bombele cădeau în 
mijlocul grupurilor de curioşi şi după 
ce norul pricinuit de formidabilele 
explozii se împrăştia, strada oferea un 
spectacol îngrozitor” - şi-a notat un 
martor ocular. Apoi “oamenii au rupt-o 
la fugă înnebuniţi. A fost o deban- 
dadă de nedescris, plină de strigăte 
îngrozite, de urlete de durere, a unor 
oameni care se călcau în picioare. În 
locul unde s-au produs exploziile, în 
bălțile de sânge, zăceau neînsufleţiţi 
zeci de trecători, bătrâni, femei şi 
copii, alcătuind o masă informă de 
cranii sfărâmate, braţe smulse şi pici- 
oare zdrobite”. Victimele acelei zile 
s-au ridicat la aproape 800 de per- 
soane, din care 485 au murit pe loc. 
Din acel moment Bucureştiul a 
fost supus unui continuu şi sistematic 
bombardament aerian până la ocupa- 
ție (25 noiembrie/5 decembrie), locu- 
itorii săi suportând cel puţin trei 
atacuri în plină zi şi două pe noapte. 
O zi de adevărat coşmar au trăit bu- 
cureştenii la 17/30 septembrie 1916, 
când oraşul a fost bombardat, aproa- 
pe fără întrerupere, de două escadrile 
germane de la ora 8 dimineaţa până 
la ora 5,30 după-amiază. Aceeaşi 
stare de nesiguranţă au trăit-o şi 
locuitorii satelor din jurul Capitalei 
(începând cu 15/28 septembrie 


1916), ei fiind, cu predilecție, ţinta 
“vânătorilor” aerieni singuratici. 

Bombardamentele aeriene combi- 
nate de zi şi de noapte - zeppeline- 
aeroplane şi bombe explozive-bombe 
incendiare - au produs mari stri- 
căciuni locuinţelor cetăţenilor, şcolilor, 
spitalelor, instituţiilor culturale şi 
guvernamentale, întreprinderilor in- 
dustriale şi bancare etc. La fel de 
mari şi de importante au fost pierde- 
rile de vieţi omeneşti. In numai trei 
luni au fost înregistrate 1 690 de vic- 
time ale bombardamentelor aeriene, 
din care 624 de morţi şi 1 066 de 
răniţi, printre aceştia aflându-se 183 
de copii (până la 18 ani), 39 de 
bătrâni (peste 60 de ani) şi 234 de 
femei. Satele județului ilfov au avut 
96 de morţi, 14 răniţi, 6 infirmi şi 57 
de copii rămași orfani. 

In fața ofensivei aviaţiei germane, 
dotată eu aparate superioare ca vite- 
ză şi armament (1-2 mitraliere per 
avion), aviația militară română nu a 
putut schiţa decât o palidă şi nesem- 
nificativă rezistenţă. In analiza făcută 
ulterior în “Almanahul ilustrat al avia- 
torilor" se serie; “Privită din punct de 
vedere militar, cu drept cuvânt se 
poate spune că aviația noastră n-a 
luat fiinţă decât din 1917, căci apa- 
ratele nemțeşti s-au năpustit nesu- 
părate asupra Bucureştiului, fiindcă 
cele mai multe avioane ale noastre 
(total 28 - n.n.) nu aveau ca armă de 
luptă decât câte o carabină”. 

Încă din luna septembrie, când 
s-a produs defecţiunea frontului de 
sud, “burghezia cu dare de mână” din 
Bucureşti a început să-şi facă baga- 
jele şi să se refugieze în Moldova, cât 
mai aproape de graniţa cu Rusia. ŞI 
unele instituţii guvernamentale au 
început să împacheteze şi chiar să 
trimită la laşi părţi din serviciile lor, 
dar în secret, pentru a nu stârni pa- 
nică. Însă adevăratul exod va începe 
la mijlocul lunii noiembrie după ce 
rezistenţa militară din munţi s-a 
prăbuşit şi după ce asupra Capitalei 
înaintau trei puternice coloane ina- 
mice. Discuţiile cotidiene dintre 
cunoscuţi deveniseră stereotipe: 
“Ţi-ai aranjat ceva? Când pleci? Cu 
ce pleci?”. Nu toţi bucureştenii erau 
decişi să plece în bejenie. In zilele 
“bătăliei pentru Bucureşti” (12/25 
noiembrie - 23 noiembrie/3 decem- 
brie 1916), dătătoare de speranţe şi 
iluzii, străzile erau pline de oameni 
care comentau ştirile din ziare şi 
zvonurile de aiurea şi se îmbărbătau 
reciproc privind coloanele de pri- 
zonieri ce se îndreptau spre răsărit şi 
care se încrucişau cu cele câteva 
unităţi militare ruseşti venite doar să 
facă impresie. 


Dar după ruperea frontului de pe 
Argeş, lucrurile au luat o întorsătură 
bruscă, dramatică, precipitată, Bueu- 
reştiul s-a umplut de fugari civili şi 
militari: “Chesoane de artilerie cu câte 
un cal, cavalerişti scăpaţi cum au 
putut fără armă, soldaţi de infanterie 
rupti de oboseală și plini de noroi, 
apoi lungi şiruri de care şi căruţe pline 
cu locuitorii satelor de pe marginea 
Dunării, care fug din faţa năvalei bul- 
garilor. Aceşti fugari aduc groaza în 
Capitală”, şi-a notat cunoscutul om de 
litere Constantin Bacalbaşa. Cei care 
s-au hotărit să părăsească oraşul se 
reped spre Gara de Nord. “Incepând 
de la Matache Măcelaru, pe Calea 
Griviței circulaţia este foarte 
anevoioasă. In curtea gării este o 
mare de capete, în gară nu se poate 
pătrunde. Aglomeraţia este înspăl- 
mântătoare.” Gara Obor le este 
interzisă, fiind destinată evacuării 
răniților. In faţa neputinței de a se 
evacua cu trenul, mii de bucureşteni 
şi alte mii de refugiaţi din ţară - unii 
veniţi de peste Olt - au apucat-o spre 


Știința 
rezolvării 
conflictelor 


AR 


răsărit “pe jos, pe cai, cu automobi- 
lele, bicicletele, căruțele de pâine, 
camioane, cabriolete, docare, dri- 
curi,..”, barierele Pantelimon şi Colen- 
tina dovedindu-se neîncăpătoare. 
Este greu de imaginat - acum, la 
80 de ani distanţă - ce drame s-au 
putut produce pe acel drum conside- 
rat de toţi ca salvator din faţa 
“vrăjmaşului vestit ca nemilos”. 
Trebuia doar să fi luat parte la exod, 
"să mergi prin noroale şi zăpadă, 
bătut de vânturi şi ploi, dezbrăcat şi 
nemâncat, noaptea fără adăpost şi 
ziua zdrobit de oboseală, fără a şti 
unde şi când se sfârşeşte rătăcirea, 
iar sufletul să-ți fie stâşiat de nesigu- 
ranţa în care se află alţi membri ai 
familiei tale; ba încă să te mai pierzi 
pe drum şi de copilul cu care ai ple- 
cat. Numai trecând tot acest cortegiu 
de nenorociri şi durere - se scria în 
Actualitatea din 1920 - poţi să-ţi 
închipui ce a fost acest refugiu al 
cărui drum a fost semănat cu mii de 


morţi”. 
CORNELIU RADEŞ 


Helena Cornelius şi Shoshana 


Faire - specialiste în rezolvarea 
conflictelor, mediere şi negociere 
din Australia - precizează că 
abilităţile şi cunoştinţele în rezolvarea 
conflictelor sunt necesare nu numai 
celor ce lucrează direct cu oamenii 
- asistenţi sociali, profesori, 
magistrați, ingineri, manageri ai 
resurselor umane, consilieri etc. -, 
ci şi celor interesaţi într-o corectă 
şi nonviolentă rezolvare a conflictelor 
(traducere din limba engleză). 

Economia planificată și teoria haosului 


ce ani în urmă mi-am pus următoarea întrebare: De ce nu 

funcţionează economia planificată? Îmi era clar că orga- 
nizarea socială este cheia dezvoltării oricărei societăţi, că 
nivelul de trai depinde mai mult de “cum te gospodăreşti” decât 
de “ce şi cât produci”. Spre deosebire de economia de piaţă, 
nesupravegheată la nivel centralizat, economia planificată se 
voia organizată în cele mai mici detalii, deci, bazându-se pe 
metode ştiinţifice, ar fi fost singura capabilă să ducă la o creş- 
tere optimă a nivelului de trai. Aşa au gândit Marx şi Engels, 
aşa au gândit cei ce i-au urmat. 

Din păcate, practica n-a urmat raţionamentul lor. După cel 
de-al doilea război mondial, multe țări capitaliste s-au dezvoltat 
rapid și armonios, Sia? au întâmpinat dificultăţi, dar au făcut 
progrese în ansamblu. In schimb, eco- a Pia 
nomiile planificate au pierdut teren pe 
la sfârşitul anilor '60, s-au deteriorat | 
lent în deceniul ce a urmat, s-au degra- 
dat vertiginos mai apoi, pentru a-şi 
încheia existența istorică la scurt timp 
după căderea simbolică a zidului de la 
Poarta Brandenburg. 

Adepții contemporani ai socialis- 
mului (dintre care Gorbaciov a fost 
ultimul potentat) au pus acest eşec pe f 
seama unei defectuoase aplicăria | 
teoriei economiei planificate, a dicta- 
torilor sau a companiilor multinaționale, 
a spionajului sau a catastrofelor 
naturale. Mult timp am crezut că aces- 
tea sunt principalele cauze, îmbinate 
desigur cu lipsa de interes a munci- 
torului nestimulat şi a ţăranului privat 
de pământ şi de datini. Între timp am 
înţeles însă că motivul fundamental al. 
acestui eşec, ce a revărsat atâta suferință, este însăşi ideea de 
economie planificată, în pofida raţionamentului - aparent corect 
- făcut de Marx şi Engels. 

n cele ce urmează vom arăta cum teoria matematică a 
haosului explică de ce principiul planificării pe termen lung a 
economiei este fundamental greşit şi de ce o economie bazată 
pe un astfel de principiu este sortită eşecului, independent de 
orice alte influenţe care îi pot doar grăbi sau întârzia inevitabilul 
sfârşit. Pentru aceasta vom prezenta mai întâi (pe înţelesul 
tuturor) principiile teoriei haosului, după care vom arăta cum 
rezultatele matematice ale acestei teorii vin în sprijinul 
afirmației noastre. 

Noţiunea matematică de haos apare în aşa-numita teorie a 
sistemelor dinamice. Acestea sunt fenomene ce se modifică în 
timp. Mişcarea Pământului, evoluţia unei societăţi, dezvoltarea 
economiei, fluctuațiile de la bursa monetară, plata unei ipoteci 
oferă doar câteva exemple de sisteme dinamice. Dacă evoluția 
sistemului are loc continuu în timp, ca în primele trei exemple, 
obiectele matematice care descriu fenomenul se numesc 
ecuații diferenţiale: dacă are loc pas cu pas, ca în ultimele două 
exemple (plata ipotecii se face o dată pe lună, să zicem), 
atunci ele se numesc sisteme dinamice discrete. 

Spunem că un sistem dinamic manifestă fenomenul de 
haos dacă prezintă o aşa-numită sensibilitate în raport cu 
datele iniţiale (s.r.d.i.). Deşi unii specialişti impun prezenţa şi a 
altor proprietăţi pentru a defini haosul, toţi sunt de acord că 
s.r.d.i. este esenţa acestui fenomen. Pentru a lămuri ce 
înseamnă s.r.d.i. vom începe cu un exemplu. 

Să zicem că un navetist se trezeşte la ora 7:00 dimineaţa 
pentru a prinde autobuzul de 7:10, care îl lasă în faţa gării la 


C a martor al degenerării economiilor socialiste, cu vreo ze- 


7:30. El va lua trenul de 7:34, care, ajuns la destinație la 7:55, îi 
va permite navetistului să intre pe poarta întreprinderii la ora de 
începere a lucrului: 8:00. Ce se întâmplă dacă navetistul se tre- 
zeşte la 7:03? El va pierde autobuzul de 7:10 şi va fi nevoit să 
aştepte autobuzul de 7:30, care îl va lăsa în fața gării la 7:50. 
Următorul tren însă va pleca din gară la 8:34, deci navetistul va 
ajunge la serviciu abia la ora 9:00. În concluzie, deşteptarea 3 
minute prea târziu conduce la o oră întârziere de la serviciu, 
Acest exemplu ilustrează fenomenul de s.r.d.i.: o mică abatere 
de la datele iniţiale produce largi deviații de la rezultatul dorit 

Actul de naştere a teoriei ecuaţiilor diferenţiale a fost sem- 
nat de către Isaac Newton în 1687 prin publicarea capodoperei 
sale, intitulată Philosophiae Naturalis Principia Mathematica, în 
care gânditorul englez a pus bazele mai multor ştiinţe. Deși 

E i câteva ecuaţii diferențiale simple au 
fost considerate şi rezolvate deja de 
către scoţianul John Napier (inventa- 
torul logaritmilor) la sfârşitul secolului 
al XVI-lea, Newton a fost primul care 
1 a înțeles importanţa lor pentru de- 
scrierea unor fenomene fizice, cum ar 
fi mişcarea planetelor. 

e teama furtului descoperirii sale, 
Isaac Newton a publicat esenţa ideii 
de ecuaţie diferenţială într-o anagra- 
mă, care, descifrată, afirma: Data 
aequatione quotcumque fluentes 
qQuantitae involvente fluctiones invenire 
et vice versa, ceea ce înseamnă: Date 
fiind ecuații descrise de oricâte cantități 
curgătoare, fluxul poate fi determinat şi 
viceversa. Pentru un cunoscător, 
această frază exprimă în termeni fizi- 
co-geometrici legătura dintre o ecuaţie 
diferenţială şi soluţia ei generală. 

După moartea lui Newton, teoria ecuaţiilor diferenţiale s-a 
dezvoltat şi a progresat ca urmare a problemelor puse din două 
direcţii: fizica, în special pentru a răspunde la cerinţele 
mecanicii cereşti, şi matematica, prin întrebări apărute în 
tentativa de a găsi soluţia exactă a problemelor existente. Din 
păcate, foarte puţine ecuaţii diferenţiale pot fi rezolvate exact. 
In consecinţă, la sfârşitul secolului trecut, lumea matematică 
s-a văzut într-un impas. Metodele cantitative păreau epuizate şi 
limitate, iar metodele numerice (de rezolvare aproximativă) se 
loveau de bariera de netrecut a imensităţii calculelor. 
Computerul nu fusese inventat şi nimeni nu prevedea revoluţia 
tehnico-ştiinţifică. 

Salvarea a venit de la matematicianul francez Henri 
Poincaré, care, în 1889, a obţinut un mare premiu oferit de 
către Oscar al II-lea, regele Suediei şi Norvegiei. In lucrarea 
prezentată comisiei regale (formată din Weierstrass, Mittag- 
Leffler şi Cebişev), Poincaré a adus o infuzie de idei noi care 
au dat mai târziu roade prin crearea mai multor ramuri ale 
matematicii. Principiul nou pe care Poincaré îl aplicase era cel 
al gândirii calitative: determinarea de proprietăţi ale soluţiilor 
ecuaţiilor diferenţiale, fără a cunoaşte soluţiile. 

Lucrarea premiată a lui Poincaré, Sur le probleme des trois 
corps et les équations de la dynamique, a fost apoi publicată, 
în 1890, în Acta Mathematica, însumând 270 de pagini tipărite. 
Matematicianul francez nu s-a arătat mulţumit cu tratarea 
anumitor părţi, aşa că le-a dezvoltat mai târziu în tratatul 
intitulat Les Méthodes nouvelles de la mécanique céleste, ale 
cărui trei volume au apărut în 1892, 1893 şi 1899. În ultimul 
capitol al celui de-al treilea volum, Poincaré descrie un feno- 
men de acută instabilitate ce apare în problema celor trei 


